title: ইল্লিজি

text: ইল্লিজি () আলজেরিয়া উত্তর-পশ্চিম আফ্রিকায় ভূমধ্যসাগরের তীরে অবস্থিত রাষ্ট্র। সুদানের পরেই আলজেরিয়া আফ্রিকা মহাদেশের দ্বিতীয় বৃহত্তম রাষ্ট্র। দেশটির নয়-দশমাংশ জুড়ে রয়েছে রয়েছে সর্ব বৃহদ মরুভূমি সাহারা। এই সাহারা মরুভূমি সংলগ্ন ইল্লিজি নগরী বিশ্বের অন্যতম শীর্ষ উষ্ণ শহর। এই শহরের আয়তন ৭৫ হাজার ৯৪৫ বর্গ কিলোমিটার। ২০০৮ সালের হিসাব অনুসারে ইল্লিজি শহরের জনসংখ্যা ১৭ হাজার ২৫২ জন। জনসংখ্যার ঘনত্ব প্রতি শূন্য দশমিক ২৩ বর্গ কিলোমিটারে এক জন। এখানকার সব চেয়ে আকর্ষণীয় স্থান হল তাসসিলি ন'আজ্জের ন্যাশনাল পার্ক, খৃষ্টপূর্ব ৬০০০ বছর আগের আঁকা গুহা চিত্র, দুইটি ক্যাম্পিং সাইট এবং বেশকিছু স্থানীয় টুরিস্ট স্পর্ট।


title: ইল্লিজি

text: এখানে সারা বছর বৃষ্টিপাত হয় না বললেই চলে। হলেও তা পরিমাণে সামান্য। গ্রীষ্ম কালটা এখানে প্রচণ্ড শুষ্ক হয়। গরম কাল এখানে শুরু হয় এপ্রিল থেকে চলে নভেম্বর পর্যন্ত। এখানে জুন থেকে জুলাই প্রচণ্ড গরম পরে। ২০১১ সালের ১৮ আগস্ট এখানে সর্বচ্চ ৫১ ডিগ্রি সেলসিয়াস তাপমাত্রা রেকর্ড করা হয়।


title: মারাক্কেশ

text: মারাক্কেশ (; , "") ১০৬২ খ্রিস্টাব্দে এই শহর প্রতিষ্ঠা করেন আবু বকর ইবনে উমর ইবনে ইব্রাহিম ইবনে তুরগুত। আটলান্টিক মহাসাগর এর তীরবর্তী এবং উত্তরে ভূমধ্যসাগরের জিব্রাল্টার প্রণালী পর্যন্ত বিস্তৃত উত্তর আফ্রিকার দেশ মরোক্কোর মারাক্কেশ-তেনসিফট-আল হৌজ অঞ্চলের মারাক্কেশ প্রদেশর রাজধানী। এটি দেশটির চতুর্থ মহানগর। সমুদ্রপৃষ্ঠ থেকে উচ্চতা ৪৬৬ মিটার। ২০১২ সালের হিসাব অনুসারে এই শহরের জন সংখ্যা ১০ লক্ষ ৬৩ হাজার ৪১৫ জন। প্রায় হাজার বছর পুরনো এই শহরটি সারা বিশ্বের পর্যটকদের অত্যন্ত আকর্ষণীয়। বলা হয়ে থাকে আসল এবং ঐতিহ্যবাহী মরক্কো দেখতে হলে মারাক্কেশ আসতে হবে। এখানকার উল্লেখযোগ্য দর্শনীয় স্থানের মধ্য রয়েছে জিমা আল-ফানা, সুকস, শহরের দেওয়াল এবং ফাটক, বাদি প্যালেস, রাজকীয় প্যালেস, বাহিয়া প্যালেস, কুতুবিয়া মসজিদ, বেন ইউসুফ মসজিদ, মোয়াসিন মসজিদ, সাদিয়ান মাজার শরীফ, সাত পীরের মাজার শরীফ, মারাক্কেশ জাদুঘর, দর সি সাইদ জাদুঘর এবং মিউজিয়াম অফ ইসলামিক আর্ট। এখানকার হস্ত শিল্প বিশ্বখ্যাত।


title: মারাক্কেশ

text: প্রায় সারা বছরই এখানে গরম থাকে। তাপমাত্রা কিছুটা কমে আসে যখন শীত পড়ে। সেটাও আবার জানুয়ারি- ফেব্রুয়ারিতে। সেই সময় এই প্রাচীন শহরে বৃষ্টিপাত হয়। এমনকী নিকটবর্তী এটলাস পর্বতমালায় বরফ পড়ে। গ্রীষ্মে এখানে তাপমাত্রা ৩৮ ডিগ্রি সেলসিয়াস থাকে।


title: মারাক্কেশ

text: নামটির প্রকৃত অর্থ বিতর্কিত। সম্ভবত মারাক্কেশ শব্দটি এসেছে বারবার ভাষার (Amazigh) শব্দ "mur (n) akush" (ⵎⵓⵔ ⵏ ⴰⴽⵓⵛ), যার অর্থ "ঈশ্বরের ভুমি"।


title: দালোল

text:
দালোল (Amharic: ዳሎል) was a settlement in the Dallol woreda
বিষুবরেখার নিকটবর্তী উত্তর-পূর্ব আফ্রিকার রাষ্ট্র ইথিওপিয়ায় রয়েছে পৃথিবীর সবচেয়ে উষ্ণতম স্থান। উঁচু পর্বত আর ঊষর মরুভূমির এই রুক্ষ দেশটির উত্তর-পূর্বে দ্বিতীয় প্রশাসনিক অঞ্চলের দালোল আগ্নেয়গিরি থেকে জন্ম নেয়া দালোল উপত্যকাটি পৃথিবীর সবচেয়ে দীর্ঘতম উপত্যকা। লোহিত সাগর থেকে ৬ হাজার কিমি বিস্তৃত হয়ে পৌঁছেছে মালাভি হ্রদ পর্যন্ত। সমুদ্রপৃষ্ঠ থেকে এখানকার উচ্চতা ১৩০ মিটার। ইথিওপিয়ার এক সময়ের অংশ বর্তমানে স্বাধীন দেশ ইরিত্রিয়ার সাথে রেল যোগাযোগ তৈরির জন্য ১৯১৭-১৯১৮ সালে এখানে রেলওয়ে জংশন ‘আয়রন পয়েন্ট’ তৈরি করা হয়। এর ফলে ধীরে ধীরে বসতিস্থাপন শুরু হয়। এক সময় তা রূপ নেয় মরুশহরে। আফার ডিপ্রেসনের দালোল শহরের বার্ষিক গড় তাপমাত্রা ৩৪ ডিগ্রি সেলসিয়াস। ১৯৬০ সাল থেকে ১৯৯৬ সাল পর্যন্ত দেনাকিল মরুভূমি সংলগ্ন এ শহরের তাপমাত্রা রেকর্ড করা হয় ৩৪ দশমিক চার ডিগ্রি সেলসিয়াস। এখন পর্যন্ত এখানকার সর্বচ্চ তাপমাত্রা ৪৮ দশমিক নয় ডিগ্রি সেলসিয়াস। তাপমাত্রা বৃদ্ধির জন্য এখানকার অধিকাংশ অধিবাসী অন্যত্র সরে গেছে। দেশটির কেন্দ্রীয় পরিসংখ্যান সংস্থা সর্বশেষ ২০০৫ সালের প্রতিবেদনেও প্রকাশ করেনি কতজনের বসতি রয়েছে এখানে। এখানে উল্লেখ্য যে, দালোল পৃথিবীর অন্যতম ভুতুড়ে শহর।


title: মার্টিন হাইডেগার

text: মার্টিন হাইডেগার () (সেপ্টেম্বর, ১৮৮৯ - মে ২৬, ১৯৭৬) একজন জার্মান দার্শনিক। কন্টিনেন্টাল দর্শন ধারণার অন্যতম প্রবক্তা হিসেবে তাঁকে বিবেচনা করা হয়। তাঁর প্রবর্তিত দার্শনিক তত্ত্ব ও ধারণা সাহিত্য, রাজনৈতিক তত্ত্ব, শিল্প ও স্থাপত্য, সাংস্কৃতিক নৃতত্ত্ব, মনঃসমীক্ষা বিদ্যাকে প্রভাবিত করেছে। হাইডেগার মনে করেন, বাস্তব জীবনে যেসব জিনিসের ব্যাপারে অভিজ্ঞতা অর্জন করি সেগুলোর শুধু বাহ্যিকভাবে আমরা যা দেখি, তার চেয়েও বেশি কিছু থাকতে হবে। এছাড়া তিনি বিশ্বাস করতেন, কোন স্বাধীন সত্ত্বার প্রকৃত বৈশিষ্ট্য হল তার প্রত্যাহার করার/হবার ক্ষমতা। সত্ত্বার নিগূড় বাস্তবতার মধ্যে বিদ্যমান পারস্পারিক ক্রিয়া হাইডেগারের দর্শনের মূল বিষয়। আমাদের কাছে কোন সত্ত্বার যে উপস্থিতি, তাই সত্ত্বাটির প্রকৃত অবস্থা নয়, তা কেবল কোন বিশেষ পারিপার্শ্বিক অবস্থা সাপেক্ষে সত্ত্বাটির একটি রূপ বা ক্রিয়া। হাইডেগার তাঁর সবচেয়ে বিখ্যাত বই "বিয়িং এন্ড টাইম"-এ "সময়"-কে সংজ্ঞায়িত করেছেন এভাবে, "সময় আসলে একটা পথ বা ধারা যার মধ্য দিয়ে কোন সত্তা বা ঘটনাবলি তাদের স্বীয় সম্ভাবনার প্রেক্ষিতে যায়।"


title: ইন্দ্রনীল সেনগুপ্ত

text: ইন্দ্রনীল সেনগুপ্ত (; জন্ম: ১৯৭৪) একজন ভারতীয় অভিনেতা ও মডেল।


title: ইন্দ্রনীল সেনগুপ্ত

text: ইন্দ্রনীল সেনগুপ্তের জন্ম আসামের গুয়াহাটিতে ও বেড়ে উঠা ভারতের কলকাতায়। তিনি ২০০০ সালে মডেলিংয়ে কেরিয়ার গড়ার উদ্দেশ্যে মুম্বাই শহরে যান। ২০০৮ খ্রিস্টাব্দের ১লা মার্চ তিনি সহ-অভিনেত্রী বর্খা বিশট সেনগুপ্তের সাথে বিবাহ বন্ধনে আবদ্ধ হন। ২০১১ খ্রিস্টাব্দের অক্টোবর মাসে তাঁদের মীরা নামক এক কন্যাসন্তানের জন্ম হয়।


title: ইন্দ্রনীল সেনগুপ্ত

text: ইন্দ্রনীল সেনগুপ্ত মডেল হিসেবে ডিজাইনার রোহিত বল ও কোরিওগ্রাফার মার্ক রবিনসন ও অচলা সচদেবের সঙ্গে কাজ করেছেন। পরবর্তীকালে তিনি ফাল্গুনী পাঠক, জগজিৎ সিং, যেশুদাস প্রভৃতি ভারতীয় গায়কের মিউজিক অ্যালবামে কাজ করেন। তিনি স্টার প্লাসের প্যায়ার কে দো নাম...এক রাধা এক শ্যাম নামক ধারাবাহিকেও অভিনয় করেন। ২০০৪ খ্রিস্টাব্দে তিনি নামক চলচ্চিত্রে অভিনয়ের মাধ্যমে তাঁর চলচ্চিত্র জীবন শুরু করেন। তিনি ২০০৮ সালে "জানালা" নামক চলচ্চিত্রে স্বস্তিকা মুখোপাধ্যায় বিপরীতে অভিনয়ে করে বাংলা চলচ্চিত্রে অভিনয় শুরু করেন।


title: মোহাম্মদ কাইফ

text: মোহাম্মদ কাইফ () (জন্মঃ ১ ডিসেম্বর ১৯৮০) হলেন একজন ভারতীয় ক্রিকেটার। তিনি অনূর্ধ্ব-১৯ দলে অসাধারণ নৈপূণ্য প্রদর্শনে পরে জাতীয় দলে জায়গা করে নেন। যেখানে তিনি ২০০০ সালের অনূর্ধ্ব-১৯ বিশ্বকাপ ভারতীয় দলের হয়ে অধিনায়কত্ব করেন। তিনি টেস্ট এবং ওয়ানডে ক্রিকেটে পরিবর্তনশীল স্ট্রাইকে রেটে আত্মরক্ষামূলক এবং আক্রমণাত্মক উভয় ধরনের খেলা খেলতে পছন্দ করেন। তার সময়ে তিনি ভারতের অন্যতম একজন ফিল্ডার ছিলেন এবং তার অসাধারণভাবে বল থ্রো করার দক্ষতা ছিল।


title: মোহাম্মদ কাইফ

text: মোহাম্মদ কাইফ ১৯৮০ সালের ১ ডিসেম্বর এলাহবাদে জন্মগ্রহণ করেন। তিনি গ্রীন পার্ক ছাত্রাবাস থেকে তার কর্মজীবন শুরু করেন। তার পিতা মোহাম্মদ তারিফ রেলওয়ে ও উত্তর প্রদেশের হয়ে খেলতেন। তার ভাই মোহাম্মদ সাইফ মধ্যপ্রদেশ ও উত্তর প্রদেশের হয় খেলে থাকেন। কাইফ ২০১১ সালের ২৫ মার্চ তারিখে একজন নয়ডা ভিত্তিক সাংবাদিক পূজা যাদবকে বিয়ে করেন।


title: মোহাম্মদ কাইফ

text: কাইফ প্রধাণত নিম্নলিখিত দলগুলোতে খেলে থাকেন:


title: মোহাম্মদ কাইফ

text: কাইফ ২০০০ সালে দক্ষিণ আফ্রিকার বিরুদ্ধে বেঙ্গালুরুতে টেস্ট ক্রিকেটে আত্মপ্রকাশ করেন।


title: মোহাম্মদ কাইফ

text: মোহাম্মদ কাইফ ২০০৮ সালের ইন্ডিয়ান প্রিমিয়ার লীগের সংস্করণ বিজয়ী দল রাজস্থান রয়ালের হয়ে প্রতিনিধিত্ব করেন। তিনি একজন আইকন খেলোয়াড় হিসাবে $৬৭৫.০০০ ডলারের বিনিময়ে বিক্রি হন। যদিও তিনি দলের হয়ে সবগুলি ম্যাচ খেলেন কিন্তু উক্ত সিরিজে মাত্র ১৬ গড়ে ১৭৬ রান করতে সামর্থ্য হন। ২০০৯ সালের ১৫ এপ্রিল থেকে তিনি রাজস্থান রয়ালস দলের ব্যবস্থাপনার দায়িত্বে ছিলেন।


title: মোহাম্মদ কাইফ

text: কাইফকে ২০১০ সালের ইন্ডিয়ান প্রিমিয়ার লীগে কিংস এলেভেন পাঞ্জাব তাকে মার্কিন ডলার $২৫০,০০০ এর বিনিময়ে কিনে নেয়।


title: মোহাম্মদ কাইফ

text: তিনি ভারতীয় জাতীয় কংগ্রেসে যোগদান করেন এবং উত্তর প্রদেশের ফুলপুর থেকে ২০১৪ সালের লোকসভা নির্বাচনে প্রতিদ্বন্দিতা করবেন।


title: ডেইজী শাহ

text: ডেইজী শাহ (জন্ম: ২৫ আগস্ট ১৯৮৪) হলেন একজন ভারতীয় মডেল, নৃত্যশিল্পী, নৃত্যপরিকল্পনাকারী এবং অভিনেত্রী। তিনি গণেশ আচার্যর সহযোগী নৃত্যপরিকল্পনাকারী হিসেবে ১০ বছর যাবত কাজ করেছেন। তিনি ২০১০ সালে বহু ভাষাভিত্তিক অ্যাকশন থ্রিলার চলচ্চিত্র বন্দে মাতরমের বিশেষ চরিত্রে অভিনয়ের মাধ্যমে অভিন্যের জগতে অভিষেক করেন, কিন্তু তার প্রথম বিরাট সাফল্য অর্জিত হয় ২০১১ সালে মুক্তিপ্রাপ্ত কর্ণাটকের চলচ্চিত্র বডিগার্ডের মূল ভূমিকায় অভিনয়ের মাধ্যমে। অতঃপর তিনি ২০১৪ সালে বলিউডের চলচ্চিত্র জয় হোতে সালমান খানের বিপরীতে অভিনয় করেন। ২০১৫ সালে, তিনি হেট স্টোরি ৩-এ সাহসী চরিত্রে অভিনয় করেছেন।


title: ডেইজী শাহ

text: শাহ এক গুজরাটি পরিবারের সদস্য কিন্তু তিনি মহারাষ্ট্রে জন্মগ্রহণ করেন। তিনি নৃত্যপরিকল্পনাকারী গণেশ আচার্যর সহকারী হিসেবে একাধিক চলচ্চিত্রে কাজ করেছেন, যার মধ্যে উল্লেখযোগ্য হলো: জমিন এবং খাকী। পরবর্তীতে তিনি মডেলিং করা শুরু করেন, সেসময় তিনি বেশ কয়েকটি ফটোশুট করেন এবং বিভিন্ন বিজ্ঞাপনে কাজ করেন। কন্নড় পরিচালক হার্ষা তাকে চিনগরির জন্য তাকে তটস্থ করেন। তিনি বডিগার্ডের কন্নড় সংস্করণের মূল ভূমিকা "আম্মু" চরিত্রে অভিনয় করেন। পরবর্তীতে তিনি বচ্চন এবং ব্লাডি ইশক চলচ্চিত্রে দুইটি আইটেম গান করার জন্য স্বাক্ষরিত হন। এছাড়াও তিনি হিন্দি চলচ্চিত্র খুদা কসমের আইটেম গান "নীলি লমড়ি"তে নৃত্য পরিবেশন করেছেন, উক্ত চলচ্চিত্রের মূল ভূমিকায় অভিনয় করেছেন সানি দেওল এবং তাবু।


title: ডেইজী শাহ

text: শাহ ১০ম শ্রেনিতে পড়ার সময়, "এমএস ডম্বিভলি" প্রতিযোগিতায় "মিস ফটোজেনিক" পুরষ্কার জয়লাভ করেন। তিনি মুম্বাইয়ের খালসা কলেজে মানবিক বিভাগে পড়েছেন। তিনি পরবর্তীতে মডেল হওয়ার জন্য চলে যান এবং ৩ বছর গণেশ আচার্যর সাথে কাজ করার পর কন্নড়ের বিভিন্ন চলচ্চিত্রে অভিনয় করেন।


title: চট্টগ্রাম ক্লাব

text: চট্টগ্রাম ক্লাব () বাংলাদেশের চট্টগ্রামে অবস্থিত বিশিষ্ট ও মর্যাদাপূর্ণ সামাজিক সংগঠন। ১৮৭৫ সালে ব্রিটিশ শাসনামলে একটি সামাজিক ক্লাব হিসেবে এটি প্রতিষ্ঠিত হয় যা দক্ষিণ এশিয়ার প্রাচীনতম অভিজাত ক্লাব।


title: চট্টগ্রাম ক্লাব

text: ১৮৭৬ সালে চা বাগান মালিক ডব্লিও এ ক্যাম্পরেল চট্টগ্রাম ক্লাব প্রতিষ্ঠার উদ্যোগ নেন। ১৯০৮ সালে ক্লাবটি একটি নিবন্ধিত কোম্পানি হিসেবে অনুমোদন লাভ করে। ১৯৬১ সালে ক্লাবের অনুকূলে ১২ একর জমি ৯৯ বছরের জন্যে লিজ নেয়া হয়।


title: চট্টগ্রাম ক্লাব

text: ক্লাবটি বিভিন্ন সময়ে বিভিন্ন ক্রীড়া প্রতিযোগিতার আয়োজন করে থাকে।


title: শিবসাগর

text: শিবসাগর (ইংরেজি:Sivasagar; অসমীয়া:শিৱসাগর) ভারতের অসম রাজ্যের একটি পুরাতন ও ঐতিহাসিক শহর। ভারতীয় ইতিহাস মতে আহোম সাম্রাজের রাজধানী এই স্থানে ছিল। দিখৈ ও দিসাং নদী, জয়দোল, দেবিদোল ইত্যাদি অতীতের কীর্তিচিহ্ন দিয়ে সমৃদ্ধ শিবসাগর শহর একটি আকর্ষণীয় পর্যটন স্থল। এই শহরটির পুরাতন নাম রংপুর।


title: শিবসাগর

text: অঞ্চলটির নাম এখানকার বিখ্যাত জলাশয় “শিবসাগর পুকুর” থেকে হয়েছে ।


title: শিবসাগর

text: স্বর্গদেউ রুদ্রসিংহের মৃত্যুর পর তাঁহার ভাই শিবসিংহ রাজসিংহাসনে বসেন। শিবসিংহের চারটি পত্নি থাকা সত্বেও তিনি চিনাতলিয়া নটের কন্যা ফুলমতী বা ফুলেশ্বরীকে বিবাহ করেন। রাজার পত্নী হয়ে ফুলমতী নাম বদল করে প্রমথেশ্বরী নাম গ্রহণ করে। ফুলমতী সুন্দরী, বুদ্ধিমতী ও উচ্চঅভিলাশী ছিলেন । মিথ্যা দোষ আরোপ করে রাজাকে সিংহাসন থেকে পদচ্যুত করিয়ে ফুলবতী নিজে ক্ষমতায় আসেন ।


title: শিবসাগর

text: সন্তান জন্ম দেওয়ার সময় ফুলমতীর মৃত্যু হয়। ফুলমতীর মৃত্যুর পর রাজা শিবসিংহ ফুলমতীর বোন দ্রৌপদিকে বিবাহ করেন । রানী হয়ে দ্রৌপদি অম্বিকা নাম গ্রহণ করে । রানী অম্বিকা স্বামির নামে একটি বিশাল পুকুর খনন করান যা শিবসাগর নামকরণ করা হয় । রাজা শিবসিংহ থেকে “শিব” ও বিশাল জলাশয় হওয়ার জন্য “সাগর” এতএব শিব+সাগর =শিবসাগর । বৃটিশ শাসনকালে এই অঞ্চলের আশে পাশে প্রশাশনীয় কাজের কেন্দ্র ছিল তাই কালক্রমে এই স্থানের নাম শিবসাগর নামে পরিবর্ত্তন হয়ে যায়।


title: শিবসাগর

text: শিবসাগর জেলা আহোম রাজাদের কর্তৃক নির্মিত বিশাল পুখুরী, দেবির মন্দির, জাদুঘর, সংগ্রহালয় ইত্যাদি দিয়ে ভরপুর ঐতিহাসিক নগর । ইংরাজি ১৭৩৪ সনে রানী অম্বিকা কলুঞ্চপারে ভগবান শিবকে উৎসর্গ করে একটি পুকুর খনন করান । শিবকে উৎসর্গ করা এই পুকুরের নাম রাখা হয় শিবসাগর। এই পুকুরের দক্ষিণ দিকে আরও তিনটি পুকুর আছে কিন্তু এদের মধ্যে শিবদৌল সর্ববৃহৎ পুকুর । শিবদোলের পুর্বে বিষ্ণুদোল ও পশ্চিমে দেবিদোল অবস্থিত। শিবদোলে শিবরাত্রির দিনে মেলার আয়োজন করা হয়। অসমের বিভিন্ন স্থান ও উত্তরপূর্বাঞ্চল সহ পশ্চিমবঙ্গের ব্যাক্তিরা এই স্থানে আসেন ও মেলা উপভোগ করেন। দেবিদোল হচ্চে দূর্গাদেবির মন্দির । দূর্গাপুজার তিথিতে এখানে রিতিমত দেবির পূজা করা হয় অপরদিকে বিষ্ণুদোল থেকে ৪ কিলোমিটার দূরত্বে দেউঘর অবস্থিত । বর্ত্তমানদিনে দেউঘর হরগৌরী মন্দির নামে পরিচিত। শিবসাগর শহর থেকে ২কিলোমিটার দূরত্বে আহোম রাজা নির্মাণ করা তলাতল ঘর অবস্থিত। আহোম রাজা রাজেশ্বর সিংহ তলাতল ঘর নির্মাণ করিয়েছিলেন। তলাতল ঘর থেকে দিখৈ নদি ও কারেং ঘর যাওয়ার জন্য ২টি গুহা বা সুড়ঙ্গ ছিল যা প্রাকৃতিক দুর্যোগের ফলে ধ্বংসপ্রাপ্ত অবস্থায় আছে । তলাতল ঘর থেকে সামান্য দূর ব্যাবধানে রংঘর অবস্থিত যা ৩৭ নং রাষ্ট্রিয় ঘাইপথ দ্বারা সংযুক্ত । স্বর্গদেউ প্রমত্তসিংহ ১৭৪৪ সনে পশুযুদ্ধের আনন্দ করার উদ্দেশ্যে এই দুটিতালা বিশিষ্ট মহল নির্মাণ করেছিলেন । লাই বা রুদ্রসিংহ নিজমাতা জয়মতীর স্মৃতিচিহ্ন হিসাবে জয়সাগর নামক একটি পুকুর খনন করান । ১৭০৩ সনে স্বর্গদেউ রুদ্রসিংহ শিবসাগর থেকে প্রায় ১২কিলোমিটার দূরত্বে নামডাং নদির উপরে শিলা বা পাথর দ্বারা একটি সেতু নির্মাণ করিয়েছিলেন যার নাম “খিলর খাঁকু” । নাগা পাহাড় থেকে পাথড় সংগ্রহ করে নির্দিষ্ট অনুপাতে সরিষার তেল, ধুনা, গুর, মাটিকালাই দাল, চুন, বরাচাউল ও হাঁসের ডিম ব্যবহার করে প্রায় ২০০ ফুট দীর্ঘ এই সেতুটির নির্মাণ করা হয়েছিল।


title: শিবসাগর

text: রাজধানী গুয়াহাটি থেকে এই অঞ্চলে নৈশ বাসযাত্রা সুবিধা আছে। তেজপুর থেকে সচরাচর বাসের ব্যাবস্থা আছে । নিকটবর্ত্তী শহর ডিব্রুগঢ় থেকে ভারতের বিভিন্ন স্থানে যাওয়ার জন্য ট্রেনের সুবিধা আছে । ইহাছাড়াও নিকটবর্ত্তী স্থানে যাতায়ত করার জন্য জলপথে ফেরির ব্যাবস্থা আছে।


title: শিবসাগর

text: শিবসাগরের আবহাওয়া সারা বছর মনোরম থাকে। তাপমাত্রা ১০° সেন্টিগ্রেড থেকে ৪০° সেন্টিগ্রেডের মধ্যে থাকে। ব্রহ্মপুত্র নদ শহরের নিকট দিয়ে প্রবাহিত হওয়ায় এখানে বছরে বৃষ্টিপাত হয়।


title: কুয়াং বিন প্রদেশ

text: কুয়াং বিন (), (অতীতে লি রাজতন্ত্রের আমলে তিয়েন বিন, ১৬০৪ সালে নতুন নামকরণে কুয়াং বিন) হচ্ছে উত্তর মধ্য সমুদ্রতীরের একটি প্রদেশ। এর আয়তন ৮,০৬৫.৮ বর্গকিমি এবং ২০০৮ সালের অনুসারে জনসংখ্যা ৮৫৭,৮১৮ জন।


title: হিনা খান

text: হিনা খান (জন্ম: ২ অক্টোবর ১৯৮৭) হচ্ছেন একজন ভারতীয় টেলিভিশন অভিনেত্রী। তিনি স্টার প্লাসে প্রচারিত জনপ্রিয় ধারাবাহিক ইয়ে রিশতা কেয়া কেহলাতা হ্যায়ে অক্ষরা চরিত্রে অভিনয় করেছেন। এর জন্য তিনি ভারতীয় টেলিভিশন এ্যাকাডেমি পুরস্কার ও দাদাসাহেব ফালকে পুরস্কারসহ আরও প্রায় ১৮টির মত পুরস্কার জয়লাভ করেছেন। তিনি ইস্টার্ন আই দ্বারা প্রকাশিত শীর্ষ ৫০ আবেদনময়ী এশিয়ান নারী তালিকাতে ৪ বার উপস্থিত হয়েছেন। হিনা খান টেলিভিশনের সর্বোচ্চ উপার্জনকারী অভিনেত্রী। তিনি ২০১৭ সালে কালারসে প্রচারিত জনপ্রিয় রিয়্যালিটি অনুষ্ঠান বিগ বস ১১-এ একজন প্রতিযোগী হিসেবে উপস্থিত হয়েছেন, যেখানে তিনি ২য় স্থান অধিকার করেন।


title: ডিফু

text: ডিফু (Pron:ˈdɪfu:) () হচ্ছে ভারতের অসমের কার্বি আংলং জেলার সদরদপ্তর। ডিমাছা ভাষায় ডিফুর শাব্দিক অর্থ হচ্ছে "সাদা জল "। মধ্যযুগে ডিমাছা রাজত্বে এটি গুরুত্বপূর্ণ নগর ছিল। পাশের শহরগুলোর লোকের জন্য এই ছোট শহরটি একটি পাহাড়ি পর্যটন স্টেশন।


title: ডিফু

text: ডিফু অবস্থিত অক্ষাংশ ও দ্রাঘিমাংশে। এই স্থান সমুদ্র সমতল গড় ১৮৬ মিটার (৬১০ ফুট) উচ্চতায় অবস্থিত।


title: চট্টগ্রাম প্রেস ক্লাব

text: চট্টগ্রাম প্রেস ক্লাব () বাংলাদেশের চট্টগ্রামে অবস্থিত সাংবাদিকদের পেশাজীবি সংগঠন এবং মিলনসভা। এর সদস্যদের মধ্যে রয়েছে সাংবাদিক, প্রাক্তন সাংবাদিক, সরকারী-বেসরকারী তথ্য কর্মকর্তা, এবং যেসকল ব্যক্তিবর্গ নিয়মিত খবরের সূত্র হন, তাঁরা।


title: চট্টগ্রাম প্রেস ক্লাব

text: ১৯৬৪ সালের ২৯ আগস্ট পাকিস্তানের তৎকালীন রাষ্ট্রপতি ফিল্ডমার্শাল আইয়ুব খান চট্টগ্রাম প্রেস ক্লাবের উদ্বোধন করেন।


title: নিডারজাখসেন

text: নিডারজাখসেন ( ) জার্মানিত একটি রাজ্য। এটি জার্মানির উত্তর-পশ্চিমাঞ্চলে অবস্থিত। এর আয়তন ৪৭,৬২৪ বর্গ কিলোমিটার এবং আয়তনের দিক থেকে এটি জার্মানির দ্বিতীয় বৃহত্তম। রাজ্যটির জনসংখ্যা প্রায় ৮ মিলিয়ন এবং জনস্নগখ্যার দিক থেকে এটি চতুর্থ বৃহত্তম। নিডারজাখসেনের উত্তরে গ্রামাঞ্চলের মানুষ বিভিন্ন উপভাষা ব্যবহার করে। তবে উপভাষা ব্যবহারকারীর সংখ্যা ক্রমেই হ্রাস পাচ্ছে।


title: নিডারজাখসেন

text: এই রাজ্যের সীমানায় রয়েছে উত্তর সাগর, শ্লেসভিগ-হোলস্টাইন, হামবুর্গ, মেকলেনবুর্গ-ভোপোমান, ব্র্যান্ডেনবুর্গ, জ্যাক্সোনি-আনহাল্ট, থুরিনগিয়া, হেসে, নর্থ রিনে-ভেস্টফালিয়া এবং নেদারল্যান্ড। জার্মানির অন্য যেকোন রাজ্যের চেয়ে নিডারজাখসেনের প্রতিবেশীর সংখ্যা বেশি। এই রাজ্যের প্রধান শহরগুলো হল হানোফার, ব্রুন্সভিগ, লুনেবুর্গ, ওস্নাব্রুক, ওল্ডেনবুর্গ, হিল্ডাশাইম, ভোলফেনবুটেল, ভোলসবুর্গ এবং গোটিঙ্গেন।


title: নিডারজাখসেন

text: নিডারজাখসেনের উত্তর সাগরের তীরবর্তী এলাকা ইস্ট ফ্রিসিয়া নামে পরিচিত। উত্তর সাগরে অবস্থিত সাতটি ইস্ট ফ্রিসিয়া দ্বীপ পর্যটকদের কাছে বেশ জনপ্রিয়। রাজ্যের একদম পশ্চিমের এলাকা ইমসল্যান্ড নামে পরিচিত। এই এলাকা দীর্ঘকাল ধরে অর্থনৈতিকভাবে দুর্বল এবং জনসংখ্যাও কম। নিডারজাখসেনের উত্তরের অর্ধেক অংশ নর্থ জার্মান প্লেইনস নামে পরিচিত। এই এলাকাটি প্রধানত সমতল ভূমি, তবে ব্রমেনের দিকে কয়েকটি ছোট পাহাড় রয়েছে। জার্মান মধ্যাঞ্চলীয় পার্বত্যভূমির উত্তরের অংশ এবং হার্স পর্বতমালা নিডারজাখসেনের দক্ষিণ এবং দক্ষিণ-পশ্চিমাঞ্চলে অবস্থিত। এগুলোর মাঝে অবস্থিত নিডারজাখসেনের পাহার অঞ্চল। এটি কতগুলো নীচু পাহারের সমন্বয়ে গঠিত। নিডারজাখসেন জার্মানির একমাত্র রাজ্য যেখানে সমুদ্র তীর রয়েছে, সেইসাথে পার্বত্য অঞ্চলও রয়েছে।


title: নিডারজাখসেন

text: নিডারজাখসেনের প্রধান শহর ও অর্থনৈতিক কেন্দ্রগুলো রাজ্যটির মধ্য ও দক্ষিণাঞ্চলে অবস্থিত। উত্তর-পূর্বের এলাকা লুনেবুর্গার হাইডা নামে পরিচিত। এখানকার জমি লবণাক্ত হওয়ায় চাষাবাদ করা হয় না। মধ্যযুগে এখানে লবণের চাষ হত এবং এই কারণে সেসময় এই অঞ্চলটি অর্থনৈতিকভাবে সমৃদ্ধ ছিল। নিডারজাখসেনের উত্তরে ইলবা নদী রাজ্যটিকে হামবুর্গ, শ্লেসভিগ-হোলস্টাইন, মেকলেনবুর্গ-ভোপোমান এবং ব্র্যান্ডেনবুর্গ থেকে পৃথক করেছে। ইলবা নদীড় দক্ষিণ তীর আল্টেস ল্যান্ড (প্রাচীন দেশ) নামে পরিচিত। আল্টেস ল্যান্ডের জলবায়ু চাষাবাদের জন্য অনুকূল এবং ভূমি উর্বর হওয়ায় নিডারজাখসেনের মধ্যে এখানেই সবচেয়ে বেশি ফসল চাষ হয়, বিশেষ করে ফলের চাষ।


title: হাইড্রোক্লোরিক অ্যাসিড

text: হাইড্রোক্লোরিক অ্যাসিড এক প্রকার অম্ল যার রাসায়নিক সংকেত HCl। বস্তুত এটি পানিতে হাইড্রোজেন ক্লোরাইড (HCl) এর দ্রবণ। এই অ্যাসিড পরিষ্কার, স্বচ্ছ, অত্যন্ত তীব্র কটুগন্ধ সম্পন্ন। এটি অত্যন্ত ক্ষয়কারী, শক্তিশালী খনিজ অ্যাসিড যার অনেক শিল্প ব্যবহার রয়েছে ।


title: হাইড্রোক্লোরিক অ্যাসিড

text: সচরাচর পানিতে হাইড্রোজেন ক্লোরাইড গ্যাস দ্রবীভূত করে হাইড্রোক্লোরিক অ্যাসিড প্রস্তুত করা হয়। অতি ঘন হাইড্রোক্লোরিক অ্যাসিড ধূমায়মান।


title: হাইড্রোক্লোরিক অ্যাসিড

text: হাইড্রোক্লোরিক অ্যাসিড দেখতে পরিষ্কার ও স্বচ্ছ। এর অত্যন্ত তীব্র ঝাঁঝালো কটুগন্ধ রয়েছে।গাঢ় হাইড্রো‌ক্লোরিক এসি‌ডের বোত‌লের মুখ খুল‌লে হালকা কুয়াশার সৃষ্টি হয় l


title: হাইড্রোক্লোরিক অ্যাসিড

text: উপযুক্ত পরিবেশে হাইড্রোক্লোরিক অ্যাসিড বিভিন্ন ধাতুর সঙ্গে বিক্রিয়া করে একদিকে হাইড্রোজেন গ্যাস উৎপন্ন করে অন্যদিকে ধাতব লবণ উৎপন্ন করে। যেমন সোডিয়ামের (Na)সঙ্গে হাইড্রোক্লোরিক অ্যাসিডের বিক্রিয়ায় সোডিয়াম ক্লোরাইড উৎপন্ন হয় এবং হাইড্রোজেন (H) নির্গত হয়। বিক্রিয়াটি নিম্নোক্ত সমীকরণ দ্বারা প্রকাশ করা যায়:


title: পে-মা-কুন-গ্রোল-র্নাম-র্গ্যাল

text: পে-মা-কুন-গ্রোল-র্নাম-র্গ্যাল () (১৭০৬-১৭৭৩) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দ্জোগ্স-ছেন বৌদ্ধবিহার নামক অন্যতম প্রধান বৌদ্ধবিহারের চতুর্থ প্রধান ছিলেন।


title: পে-মা-কুন-গ্রোল-র্নাম-র্গ্যাল

text: পে-মা-কুন-গ্রোল-র্নাম-র্গ্যাল ১৭০৬ খ্রিষ্টাব্দে তিব্বতের নাগ-শোদ () নামক স্থানে জন্মগ্রহণ করেন। তিনি নাম-ম্খা'-'ওদ-গ্সাল নামক র্দ্জোগ্স-ছেন বৌদ্ধবিহারের দ্বিতীয় প্রধানের ভ্রাতুষ্পুত্র ছিলেন। ষোল বছর বয়সে তিনি নাম-ম্খা'-'ওদ-গ্সালের নিকট হতে ভিক্ষুর শপথ গ্রহণ করেন। ও-র্গ্যান-য়োংস-গ্রোল () নামক পন্ডিতের নিকট তিনি ব্যাকরন, কাব্যশাস্ত্র ও তন্ত্র সম্বন্ধে অধ্যয়ন করেন। তাঁর অন্যান্য উল্লেখযগ্য শিক্ষক ছিলেন র্গ্যাল-স্রাস-ও-র্গ্যান-ব্স্তান-'দ্জিন (), র্গ্যাল-ত্শাব-ব্লো-গ্রোস () প্রভৃতি। ১৭৪০ খ্রিষ্টাব্দে 'গ্যুর-মেদ-থেগ-ম্ছোগ-ব্স্তান-'দ্জিন নামক র্দ্জোগ্স-ছেন বৌদ্ধবিহারের তৃতীয় প্রধান লাসা যাত্রা করলে তিনি দুই বছর এই বিহারের দায়িত্ব সামলান। ১৭৪২ খ্রিষ্টাব্দে তিনি র্তাগ-ব্র্তান-র্নাম-পার-র্গ্যাল-বা'ই-গ্লিং () নামক বৌদ্ধবিহার স্থাপন করেন। ১৭৫৩ খ্রিষ্টাব্দে এক ভয়াবহ অগ্নিকান্ডে র্দ্জোগ্স-ছেন বৌদ্ধবিহার ক্ষতিগ্রস্ত হলে তিনি এই বিহারের সংস্কার সাধনে গুরুত্বপূর্ণ ভূমিকা পালন করেন। ১৭৫৮ খ্রিষ্টাব্দে এই বিহারের চতুর্থ প্রধান হিসেবে অধিষ্ঠিত হন। এইময় তিনি বিহারের কেন্দ্রীয় ভবনটির নির্মাণ করেন। তিনি ঙ্গেস-দোন-ব্স্তান-'দ্জিন-ব্জাং-পো নামক এক শিশুকে 'গ্যুর-মেদ-থেগ-ম্ছোগ-ব্স্তান-'দ্জিনের পুনর্জন্ম রূপে চিহ্নিত করেন এবগ তাঁকে শিক্ষাপ্রদান করেন। তাঁর অন্যান উল্লেখযোগ্য শিষ্য ছিলেন 'গ্যুর-মেদ-ম্ছোগ-গ্রুব (), নাম-ম্খা'-ত্শে-দ্বাং-ম্ছোগ-গ্রুব () প্রভৃতি।


title: চট্টগ্রাম বিশ্ববিদ্যালয়ের অনুষদ ও ইনস্টিটিউটসমূহ

text:
চট্টগ্রাম বিশ্ববিদ্যালয়ে বর্তমানে ৭টি অনুষদে ৪২টি বিভাগ রয়েছে। বিশ্ববিদ্যালয়ের অনুষদ এবং অন্তর্গত বিভাগসমূহ হলো:
চট্টগ্রাম বিশ্ববিদ্যালয়ের কলা ও মানববিদ্যা অনুষদের অন্তর্ভুক্ত একটি অন্যতম ইনস্টিটিউট। বর্তমানে এখানে ২১ জন শিক্ষক রয়েছেন। সর্বমোট ৪৫টি আসন রয়েছে অনার্স কোর্সে এবং ভাষা কোর্সে সাত শতাধিক আসন আছে।


text: ২০০৮ সালে, বিভিন্ন ভাষা শিক্ষাদানের উদ্দেশ্যে এটি চালু করা হয়।কলা ও মানববিদ্যা অনুষদের ড. আবদুল করিম ভবনে এই বিভাগের সকল কার্যক্রম পরিচালিত হয়।


text: এখানে মোট সাতটি ভাষায় সার্টিফিকেট কোর্স ও ডিপ্লোমা ডিগ্রী প্রদান করা হয়।


text: ক) বাংলা (শুধুমাত্র বিদেশীদের জন্য), খ) ইংরেজি, গ) ফরাসি, ঘ) জার্মান, ঙ) জাপানী, চ) চাইনিজ, ছ) আরবি ও জ) ফ্রেঞ্চ ভাষার উপর এক বছর মেয়াদী সার্টিফিকেট কোর্স ও এক বছর মেয়াদী ডিপ্লোমা ডিগ্রী প্রদান করা হয়।


text: ২০১২-১৩ সেশন থেকে এই ইনস্টিটিউটের অধীনে ভাষাবিজ্ঞান বিষয়ে অনার্স প্রোগ্রাম চালু করা হয়। এখানে ধ্বনিতত্ত্ব, রুপতত্ত্ব, অর্থতত্ত্ব, ব্যক্যতত্ত্ব ও ভাষার প্রায়োগিক কোর্স সমাজ ভাষাবিজ্ঞান, কম্পিউটর ভাষা বিজ্ঞান, চিকিৎসা ভাষাবিজ্ঞান, ভাষাবৈকল্য, সংকেত ভাষা, মৌলিক বাংলা ও ইংরেজী বিষয় গুলো পড়ানো হয়। যে কোন এক বর্ষে তৃতীয় ভাষা হিসেবে বিদেশী যে কোন একটি ভাষাও পড়ানো হয়।


text: ইংরেজি ভাষা শিক্ষাদান বিষয়ে অতিরিক্ত মাস্টার্স প্রোগ্রাম চালু করা আছে।জীব বিজ্ঞান সম্পর্কিত বিষয়ে স্নাতক এবং স্নাতকোত্তর শ্রেণীর পাঠদানের উদ্দেশ্যে এই অনুষদের কার্যক্রম শুরু হয়। এই বিভাগের অনুষদ সদস্য বর্তমানে ১০৩ জন।


text: বাণিজ্য বিষয়ে স্নাতক এবং স্নাতকোত্তর শ্রেণীর পাঠদানের উদ্দেশ্যে ১৯৭০ সালে থেকে ব্যবসায় প্রশাসন অনুষদের কার্যক্রম শুরু হয়। এই বিভাগের অনুষদ সদস্য বর্তমানে ১৩০ জন। এবং বর্তমান ডীন ডক্টর জাহাঙ্গীর আলম।বিশ্ববিদ্যালয় কেন্দ্রীয় শহীদ মিনার এবং গ্রন্থাগারের মাঝখানে ইঞ্জিনিয়ারিং অনুষদ অবস্থিত। এই অনুষদের বর্তমান অনুষদ সদস্য ৩৩ জন।


text: ২০১১ সালে বিভাগটি প্রতিষ্ঠিত হয়। ড. মোহাম্মদ হেলাল উদ্দিন অত্র বিভাগের প্রতিষ্ঠাকালীন সভাপতি ছিলেন। বর্তমানে ড. সুমন গাঙ্গুলি অত্র বিভাগের সভাপতির দায়িত্বে আছেন।


text: সামাজিক বিজ্ঞান অনুষদ চট্টগ্রাম বিশ্ববিদ্যালয়ের অন্তর্ভূক্ত একটি অন্যতম অনুষদ। এটি চট্টগ্রামের হাটহাজারী উপজেলায় চট্টগ্রাম বিশ্ববিদ্যালয়ে অবস্থিত। এই অনুষদে বর্তমানে নয়টি বিভাগের অধীনে বর্তমানে ১৩১ জন অনুষদ সদস্য রয়েছেন। অর্ন্তগত সর্বমোট ৭৫৮টি আসনে রয়েছে, যার মধ্যে মানবিক শাখার ৩২৩, বিজ্ঞান শাখা ২৬২ এবং ব্যবসায় শিক্ষা শাখার জন্য ১৭৩টি আসন নির্ধারিত রয়েছে।


text: চট্টগ্রাম বিশ্ববিদ্যালয়ের কেন্দ্রীয় শহীদ মিনারের উত্তর দিকে সামাজিক বিজ্ঞান অনুষদের বর্তমান ড. মুহাম্মদ ইউনূস ভবন অবস্থিত। ৬ তলা বিশিষ্ট এই ভবনটি পরিকল্পিতভাবে তৈরি; যার প্রতিটি তলায় সতন্ত্রভাবে বিভিন্ন বিভাগের কার্যক্রম পরিচালিত হয়ে থাকে। এখানে সিঁড়ির পাশাপাশি লিফটের ব্যবস্থা রয়েছে।


text: লোক প্রশাসন বিভাগ সামাজিক বিজ্ঞান অনুষদ ভবনের প্রথম তলায় অবস্থিত। বর্তমানে এই বিভাগে শিক্ষক রয়েছেন ২০ জন এবং আসন সংখ্যা ১৫০টি।


text: রাজনীতি বিজ্ঞান বিভাগ সামাজিক বিজ্ঞান অনুষদ ভবনের দ্বিতীয় তলায় অবস্থিত। বর্তমানে এই বিভাগে শিক্ষক রয়েছেন ২৫ জন এবং আসন সংখ্যা ১৫০টি।


text: অর্থনীতি বিভাগ সামাজিক বিজ্ঞান অনুষদ ভবনের তৃতীয় তলায় অবস্থিত। অনুষদ সদস্য ২৮ জন এবং আসন সংখ্যা ১৫০টি।


text: আন্তর্জাতিক সংস্থা ইউনেস্কোর সহযোগিতায় প্রফেসর পিয়ের ব্যাসানেত ১৯৫৭ সালে ঢাকা বিশ্ববিদ্যালয়ে সমাজবিজ্ঞান বিভাগ খোলেন। তারই ধারাবাহিকতায় চট্টগ্রাম বিশ্ববিদ্যালয়ে ১৯৬৯ সালে প্রফেসর ড. আর আই চৌধুরীর হাত ধরে "সমাজতত্ত্ব" বিভাগ প্রতিষ্ঠা ও কার্যক্রম শুরু করে। এর পর থেকেই সমাজ ও যুগের সাথে সামঞ্জস্য রেখে, চাহিদা অনুযায়ী নতুন নতুন কোর্স অন্তর্ভুক্ত করা হচ্ছে। চ্ট্টগ্রাম বিশ্ববিদ্যালয়ে সমাজতত্ত্ব বিভাগ প্রতিষ্ঠার পর প্রথম দুই বছর শুধু এম.এ ডিগ্রি চালু ছিল। পরবর্তীতে বি.এ. (সম্মান) এবং কিছুকাল পরে বি.এস.এস (সম্মান) প্রোগ্রাম একাডেমিক কার্যক্রমের আওতায় আনা হয়। বর্তমানে অত্র বিভাগে বি.এস.এস এবং এম.এস.এস প্রোগ্রামের পাশাপাশি এম.ফিল ও পি.এইচ.ডি. প্রোগ্রাম চালু আছে। বর্তমানে সমাজতত্ত্ব বিভাগে ২৮ জন সদস্য রয়েছে। তারমধ্যে ৮ জন অধ্যাপক, ৩ জন সহযোগী অধ্যাপক, ৮ জন সহকারী অধ্যাপক ও ৯ জন প্রভাষক রয়েছেন। সমাজতত্ত্ব বিভাগ সামাজিক বিজ্ঞান অনুষদ ভবনের চতুর্থ তলায় অবস্থিত। এ বিভাগে রয়েছে আলাদাভাবে টিচার্স এরিয়া, আলাদা ক্লাস রুস, আধুনিক সুবিধা সম্বলিত কম্পিউটার ল্যাব, আলাদা কনফারেন্স রুম ও একটি সেমিনার লাইব্রেরি।


text: নৃবিজ্ঞান বিভাগ সামাজিক বিজ্ঞান অনুষদ ভবনের চতুর্থ তলায় অবস্থিত। অনুষদ সদস্য ১০ জন এবং আসন সংখ্যা ৭০টি।


text: ১৯৯৪ সালের ১লা ডিসেম্বর কলা অনুষদের অধীনে "সাংবাদিকতা বিভাগ" নামে ২ জন শিক্ষক ও ২৩ জন শিক্ষার্থী নিয়ে আনুষ্ঠানিকভাবে এই বিভাগের যাত্রা শুরু হয়। সে সময়ে কলা ভবনে এর সকল কার্যক্রম পরিচালিত হত। পরবর্তীতে ২০০৩ সালে নাম পরিবর্তন করে রাখা হয় যোগাযোগ ও সাংবাদিকতা বিভাগ। এরপর এর অধীনে আন্তঃ ব্যক্তিক যোগাযোগ, গণযোগাযোগ, সাংগঠনিক যোগাযোগ, রাজনৈতিক যোগাযোগ, উন্নয়ন যোগাযোগ ইত্যাদি বিষয়েও অধ্যয়ন শুরু হয়। জানুয়ারি ৩১, ২০০৯ সালে বিভাগটি সমাজবিজ্ঞান অনুষদের অধীনে নতুনরূপে কার্যক্রম পরিচালনা শুরু করে। বর্তমানে সামাজিক বিজ্ঞান অনুষদ ড. মুহাম্মদ ইউনূস ভবনের ৫ম তলায় এই বিভাগের কার্যক্রম পরিচালিত হয়। বর্তমানে বিভাগের শিক্ষক রয়েছেন ১৭ জন এবং আসন সংখ্যা ৭০টি।


text: আন্তর্জাতিক সম্পর্ক বিভাগ সামাজিক বিজ্ঞান অনুষদ ভবনের ষষ্ঠ তলায় অবস্থিত। বর্তমানে এই বিভাগে শিক্ষক রয়েছেন ৭ জন এবং আসন সংখ্যা ৬০টি।


text: বর্তমানে এই বিভাগে ১ জন শিক্ষক রয়েছেন।


title: তিনসুকিয়া

text: তিনসুকিয়া (Pron: ˌtɪnˈsʊkiə) () হচ্ছে ভারতের আসাম রাজ্যের তিনসুকিয়া জেলার একটি ছোট মিউনিসিপ্যাল শহর। তিনসুকিয়া হচ্ছে আসাম রাজ্যের আঞ্চলিক বাণিজ্যিক কেন্দ্র।


title: তিনসুকিয়া

text: এটি গুয়াহাটি থেকে উত্তর পূর্বে এবং অরুণাচল প্রদেশের সীমান্ত থেকে দূরে অবস্থিত।


title: তিনসুকিয়া

text: তিনসুকিয়া অবস্থিত অক্ষাংশ ও দ্রাঘিমাংশে। এই স্থান সমুদ্র সমতল গড় ১১৬ মিটার (৩৮০ ফুট) উচ্চতায় অবস্থিত।নিকটবর্তী বিমানবন্দর হচ্ছে ডিব্রুগড় বিমানবন্দর । নেতাজি সুভাষচন্দ্র বসু আন্তর্জাতিক বিমানবন্দর ও ইন্দিরা গান্ধী আন্তর্জাতিক বিমানবন্দর-এর সাথে সরাসরি যোগাযোগ আছে।


title: তিনসুকিয়া

text: তিনসুকিয়ায় মূলত ২ টি রেলওয়ে স্টেশন আছে। একটি নিউ তিনসুকিয়া জংশন এবং অন্যটি তিনসুকিয়া জংশন । নিউ তিনসুকিয়া জংশন থেকে দূরপাল্লার সুপারফাস্ট ও এক্সপ্রেস ট্রেন ছাড়ে। তিনসুকিয়া জংশন এর কৌশলগত তাৎপর্য রয়েছে। এটি উত্তর পূর্ব সীমান্তের অঞ্চলগুলোর সাথে যোগাযোগ স্থাপন করে। বর্তমানে উওরে ডোঙ্গারী ও পূর্বে লেডো পর্যন্ত রেল সম্প্রসারিত।


title: গ্লেন মার্কাট

text: গ্লেন মার্কাট (ইংরেজিতে: Glenn Murcutt) একজন অস্ট্রেলিয়ান স্থপতি। স্থাপত্য কর্মের জন্য তিনি ১৯৯২ সালে আলভার আলতো মেডেল এবং ২০০২ সালে প্রিট্জকার পুরস্কার অর্জন করেন। এছাড়া ২০০৯ সালে তিনি অ্যামেরিকান ইন্সটিটিউট অফ আর্কিটেক্টস-এর গোল্ড মেডেল লাভ করেন।


title: গ্লেন মার্কাট

text: গ্লেন মার্কাট লন্ডনে জন্মগ্রহণ করেন। তাঁর পিতা-মাতা উভয়ই অস্ট্রেলিয়ান। পাপুয়া নিউ গিনিয়ার মরোবি প্রদেশে তিনি শৈশব কাটিয়েছিলেন। সেখানে অবস্থানকালে স্বজাতীয় স্থাপত্যের প্রতি আগ্রহ সৃষ্টি হয়। মার্কাট ম্যানলি বয়েজ হাই স্কুলে পড়েলেখা করেন। ১৯৬১ সালে সিডনি টেকনিক্যাল কলেজ থেকে তিনি স্থাপত্যে স্নাতক ডিগ্রী লাভ করেন। এই কলেজে মার্কাট পরিচিত হন জিম শারম্যান, ব্রায়ান থমসন, ম্যাট ক্যারোলের সাথে। জিম ও ব্রায়ান পরবর্তিকালে প্রখ্যাত স্থপতি হন এবং ক্যারোল হন চলচ্চিত্র নির্মাতা। মার্কাট তাঁর কর্মজীবনের শুরুতে বিভিন্ন স্থপতির সাথে কাজ করেন। এদের মধ্যে মধ্যে উল্লেখযোগ্য ছিলেন নেভিল গ্রুজম্যান, কেন উলি ও ব্রাইস মর্টলোক। তাদের সান্নিধ্যে মার্কাট প্রকৃতির সাথে সামঞ্জস্যপূর্ণ আঙ্গিক স্থাপত্য ধারার সাথে পরিচিতি লাভ করেন। ১৯৬৯ সালে সিডনির একটি উপশহরে মার্কাট তাঁর নিজের ফার্ম প্রতিষ্ঠা করেন।


title: গ্লেন মার্কাট

text: মার্কাট একক ভাবে তাঁর ফার্ম পরিচালনা করেন। তিনি মূলত আবাসন ও ইন্সটিটিউট জাতীয় ভবনের নকশা করে থাকেন। তাঁর কাজ অস্ট্রেলিয়ার বিভিন্ন জায়গায় বাস্তবায়িত হয়েছে। যদিও তিনি দেশের বাহিরে কাজ করেন না কিংবা কোন বড় ফার্ম পরিচালনা করেন না, তথাপি তাঁর কাজের প্রভাব বিশ্বব্যাপি রয়েছে। এটির শুরু হয় মূলত মাস্টার্স ক্লাস প্রোগ্রামের মাধ্যমে। এই প্রোগ্রামে মার্কাট নবীন ও প্রতিষ্ঠিত স্থপতিদের প্রায়োগিক শিক্ষা প্রদান করেন। চলচ্চিত্র নির্মাতা ক্যাথরিন হান্টার তাঁকে নিয়ে একটি প্রামাণ্যচিত্র নির্মাণ করছেন।


title: গ্লেন মার্কাট

text: মার্কাটের স্থাপত্য কর্ম অস্ট্রেলীয় পরিবেশ ও প্রকৃতির সঙ্গে সামঞ্জস্যপূর্ণতা প্রকাশ করে। তাঁর কাজ বহুবিধ প্রয়োজনীয়তা পূরণ করে এবং অর্থনৈতিক ভাবেও স্বল্প বিনিয়োগে নির্মাণযোগ্য। মার্কাট ভবনের নকশা করার পূর্বে স্থানীয় জলবায়ু, বায়ুর গতিবিধি, পানির প্রাপ্যতা, তাপমাত্রা, আলো ইত্যাদি বিবেচনা করেন। উপাদান হিসেবে গ্লাস, কাঠ, স্টিল, কাচ, পাথর তাঁর কাজে প্রায়ই ব্যবহৃত হয়।


title: গ্লেন মার্কাট

text: কাজের স্বীকৃতিস্বরূপ মার্কাট ২০০২ সালে স্থাপত্য ক্ষেত্রে সবচেয়ে মর্যাদাজনক পুরস্কার প্রিট্‌জকার পুরস্কার লাভ করেন। প্রিট্‌জকার পুরস্কারের বিচারকবর্গ মার্কাটের কাজের মন্তব্য করতে গিয়ে উল্লেখ করেছেন, তিনি একজন সৃজনশীল স্থপতি। পরিবেশ ও প্রকৃতির প্রতি তিনি অত্যন্ত সংবেদনশীল। কাজের ক্ষেত্রে তিনি সৎ এবং প্রচারবিমুখ। ২০০৯ সালে মার্কাট অ্যামেরিকান ইন্সটিটিউট অফ আর্কিটেক্টস কর্তৃক প্রদত্ত গোল্ড মেডেল অর্জন করেন।


title: গ্লেন মার্কাট

text: ইউনিভার্সিটি অফ নিউ সাউথ ওয়েলস এর ফ্যাকাল্টি অফ বিল্ট এনভায়রনভেন্টে মার্কাট বর্তমানে অধ্যাপক হিসেবে স্থাপত্য শিক্ষাদান করেন। তাঁর পুত্র নিকোলাস একজন স্থপতি।


title: সাবমেরিন কমিউনিকেশন্স কেবল

text: সাবমেরিন কমিউনিকেশন্স কেবল বা সাবমেরিন ক্যাবল সিস্টেম, এমন ধরনের সিস্টেম যা সমুদ্রের নিচ দিয়ে বিভিন্ন দেশের মধ্যে টেলিযোগ ব্যবস্থা স্থাপন করে ৷


title: সাবমেরিন কমিউনিকেশন্স কেবল

text: এটি একটি ভিন্নধর্মী টেলিযোগাযোগ মাধ্যম । রেডিও ট্রান্সমিশনের মাধ্যমে ইথারে ছুঁড়ে দেয়া তথ্য আয়নোস্ফিয়ার হয়ে আমাদের কাছে ফেরত আসে। সাধারণত দ্রুত যোগাযোগের জন্য খুঁটির মাধ্যমে তার স্থাপন করা হয়। এটি একটি নির্দিষ্ট ভূখণ্ডে সম্ভব। কিন্তু মহাদেশ থেকে মহাদেশে যোগাযোগের জন্য সমুদ্রের নিচ দিয়ে তারের মাধ্যমে সংযোগ স্থাপন করা হয়। গভীরতার সাথে তুলনা করতে গিয়েই সাবমেরিনের সাথে মিল রেখে নাম দেয়া হয়েছে সাবমেরিন ক্যাবল।


title: সাবমেরিন কমিউনিকেশন্স কেবল

text: গতানুগতিক মহাকাশের স্যাটেলাইট যোগাযোগ পদ্ধতির বিকল্প হিসেবে সাগরতল দিয়ে একদেশ দেশ থেকে আরেক দেশ কিংবা এক মহাদেশ থেকে আরেক মহাদেশে পর্যন্ত যে বিস্তৃত অত্যন্ত দ্রুতগতি সম্পন্ন যোগাযোগ ব্যবস্থা গড়ে তোলা হয়েছে তাকে আমরা সাবমেরিন ক্যাবল বলে থাকি ৷ মূলত সাগরতল বা সাবমেরিন থেকেই এই ক্যাবলটির নামকরণ হয়েছে ৷ ১৮৫০ সালে সর্বপ্রথম ফরাসী সরকার এই ধরনের ক্যাবল স্থাপনের উদ্যোগ নিয়েছিল যা ফ্রান্স এবং ইংল্যান্ডের মধ্যেকার ইংলিশ চ্যানেলের তল দিয়ে দুই দেশের টেলিগ্রাফ সংযোগের উদ্দেশ্যে করা হয়েছিল, যদিও প্রথম চেষ্টায় তা বিফল হয়েছিল ৷ পরবর্তিতে ১৮৫৩ সালে সফলভাবে স্থাপন করা সম্ভব হয়েছিল ৷ ঐসময় যদিও কপার এর তার ব্যবহৃত হত তবে বর্তমান সময়ের সাবমেরিন ক্যাবল ব্যবস্থায় আমরা অপটিক্যাল ফাইবার বা আলোক তন্তুর বহুল ব্যবহার দেখতে পাই যা অত্যন্ত দ্রুতগতির এবং একই সঙ্গে বিভিন্ন মাধ্যম যেমন ইন্টারনেট, টেলিযোগাযোগ, বিপুল পরিমান অডিও বা ভিডিওর তথ্য বিনিময় সম্ভব ৷


title: গামলা ব্যাঙ্খুসেট

text:
গামলা ব্যাঙ্খুসেট সুইডেনের উমিয়ায় অবস্থিত একটি হলুদ রঙবিশিষ্ট দ্বিতল পাথরের ভবন। ১৮৭৭ সালে প্রতিষ্ঠিত নব্য রেনেসাঁ ধাঁচে ভবনটি নির্মিত হয়। এটি তেগসব্রোন সেতুর পাশে ৩৪ স্টোরগাটানে অবস্থিত। ভবনের চতুর্ধার গোলাকার হওয়ায় একে স্মোরাস্কেন ("মাখনের থালা") বলা হয়ে থাকে।
১৮৭৭ সাল থেকে অ্যাক্সেল সিডেরবার্গ-এর প্রকল্পানুযায়ী পাথর দিয়ে টিপিক্যাল রেনেসাঁ শৈলীতে ভবনের মেঝের নকশা করা হয়। সিডেরবার্গ এই সময় শহরের প্রযুক্তিগত উপদেষ্টা ছিলেন। ভবনে দুটি মেঝে আছে এবং সেগুলো হলুদ রঙ দ্বারা অঙ্কিত হয়েছে। মূলত ব্যাংক হল ও অফিসগুলোই নিচের তলায় ছিল এবং ওপরের তলাগুলো ব্যাংক ম্যানেজারের জন্য ছিল। উপরের তলার একটি বড় অ্যাপার্টমেন্ট ছিল এবং সেই সাথে আরো ছিল একটি ব্যাচেলর কক্ষ।


title: গামলা ব্যাঙ্খুসেট

text: এই ভবনটি ছিল "ওয়েস্টারবটেনস এনস্কিল্ডা ব্যাংকস" বা ব্যাংকের প্রথম ভবন। ১৮৮৮ সালে উমিয়ার ভয়াবহ অগ্নিকাণ্ডের পর নতুন একটি ব্যাংক ভবন তৈরির প্রয়োজনীয়তা দেখা দেয়। ভবনটি আরো অধিক সুবিধাজনক স্থানে হওয়াটাই বাঞ্ছনীয় ছিল। ১৮৯৪ সালে ব্যাংক নতুন ভবনে তার যাত্রা শুরু করে, যা বর্তমানে রাধুস্পার্কেনের পূর্বপাশের হ্যান্ডেলসব্যাঙ্কেনে অবস্থিত। পুরাতন ব্যাংক ভবনটি একটি অ্যাপার্টমেন্ট ভবন হিসেবে কাজ শুরু করে। ভবনটি এরপরে নানা ব্যবসার প্রতিষ্ঠান হিসেবে কাজ করেছে, এর মধ্যে ভ্যাস্টারবটেন জাদুঘরের সংগ্রহস্থল হিসেবে একটি অস্থায়ী ভাণ্ডার (১৯৩৬-১৯৪৬), উমিয়া শহর গ্রন্থাগার (১৯৩৫-১৯৫৪) উল্লেখযোগ্য। ১৮৯০ সাল থেকে ভবনটি চিহ্নিত ভবন হিসেবে স্বীকৃতি পায়, এবং উমিয়া এনার্জির অধিভুক্ত হয় যা ১৯৯২ সালে এর উল্লেখযোগ্য সংস্কার করেছিল।


title: কিউরিওসিটি (টেলিভিশন ধারাবাহিক)

text: কিউরিওসিটি () হল একটি আমেরিকান টেলিভিশন তথ্যচিত্র সিরিজ যার প্রিমিয়ার সম্প্রচার হয়েছিল ২০১১ সালের ৭ই আগস্টে ডিসকভারি চ্যানেলে। প্রতি পর্বে বিজ্ঞান, প্রযুক্তি এবং সমাজের একটি প্রশ্নের দিকে দৃষ্টিপাত করা হয় এবং প্রতি পর্বেই একজন অতিথি তারকা উপস্থাপক অনুষ্ঠান সঞ্চালনা করেন। স্টিফেন হকিং সঞ্চালনা করেন এর প্রিমিয়ার পর্বটি যার শিরোনাম ছিলো "ডিড গড ক্রিয়েট ইউনিভার্স?" (ঈশ্বর কী মহাবিশ্ব সৃষ্টি করেছিলেন?) যেটি ডিসকভারি কমিউনিকেশনের সাতটি চ্যানেলে(ডিসকভারি চ্যানেল, টিএলসি, ডিসকভারি ফিট অ্যান্ড হেল্থ, এ্যানিমেল প্লানেট, সায়েন্স, ইনভেস্টিগেশন ডিসকভারি, প্লানেট গ্রীন) একযোগে সম্প্রচারিত হয়েছিল। এর প্রথম সিজনে পর্বসংখ্যা ছিল ১৬।


title: চট্টগ্রাম (দ্ব্যর্থতা নিরসন)

text: চট্টগ্রাম দক্ষিণ-পূর্ব বাংলাদেশের একটি শহর।


title: চট্টগ্রাম (দ্ব্যর্থতা নিরসন)

text: চট্টগ্রাম এছাড়াও উল্লেখ করতে পারে:


title: এ্যান্টি-ডুরিং

text: এ্যান্টি-ডুরিং () হচ্ছে ফ্রিডরিখ এঙ্গেলস রচিত বই, যেটি ১৮৭৮ সালে জার্মানিতে প্রথম প্রকাশিত হয়। এটি প্রকাশের আগে সাময়িকপত্রে ধারাবাহিকভাবে প্রকাশিত হয়। এঙ্গেলসের জীবৎকালেই এই বইয়ের আরো দুটি সংস্করণ প্রকাশিত হয়। "এ্যান্টি-ডুরিং" ১৯০৭ সালে প্রথম ইংরেজি অনুবাদে প্রকাশিত হয়। এই গ্রন্থের তিনটি পরিচ্ছেদ_ দর্শন, অর্থনীতি, ও সমাজতন্ত্র-তে পুর্ণাকারে প্রকাশ পায় মার্কসবাদের মতাদর্শগত ঐশ্বর্য। এই বইয়ে এঙ্গেলস কেবল মার্কসবাদের পক্ষই সমর্থন করেননি, প্রলেতারিয়েতের বৈপ্লবিক তত্ত্বের অনেকগুলো নতুন নীতিগত প্রশ্নও বিকশিত করে তোলেন এবং তা করতে গিয়ে তিনি সাধারণীকৃত করেন প্রলেতারিয়েতের সংগ্রামের নতুন অভিজ্ঞতা, বিশ্ববিজ্ঞানের বিশেষত প্রাকৃতিক বিজ্ঞানের সর্বসাম্প্রতিক সাফল্যাদি।


title: শফক নাজ

text: শাফাক নাজ (জন্মঃ ৭ ফেব্রুয়ারি, ১৯৯২) একজন ভারতীয় টেলিভিশন অভিনেত্রী। বর্তমানে তিনি সাব টিভিতে "চিড়িয়া ঘর" ধারাবাহিকে ময়ুরী নামক একটি চরিত্রে কাজ করছেন।


title: শফক নাজ

text: নাজ ১৯৯২ সালের ৭ ফেব্রুয়ারীতে ভারতের উত্তর প্রদেশের মেরঠ শহরে জন্মগ্রহণ করেন। মডেল হিসেবে তিনি প্রাথমিকভাবে কর্মজীবন শুরু করেন। এরপর তিনি টেলিভশন শিল্পে আগমন করেন এবং বর্তমানে তিনি নিয়মিতভাবে বিভিন্ন টেলিভিশন ধারাবাহিকে কাজ করছেন। সাম্প্রতিক সময়ে তার অভিনীত টেলিভিশন ধারাবাহিক মহাভারত স্টার প্লাস চ্যানেলে সম্প্রচারিত হচ্ছে। এটি ২০১৩ সালের ১৬ সেপ্টেম্বর থেকে সম্প্রচারিত হয়ে আসছে। উক্ত ধারাবাহিকে তিনি কুন্তি (পান্ডবের মায়ের) চরিত্রে অভিনয় করছেন।


title: সাজিয়া ইলমি

text: সাজিয়া ইলমি হলেন একজন ভারতীয় রাজনীতিবিদ এবং সামাজিক কর্মী। তিনি পূর্বে একটি টেলিভিশন চ্যানেলের সাংবাদিক ছিলেন এবং স্টার নিউজ এর একজন সঞ্চালক ছিলেন। তিনি ২০১১ এবং ২০১২ সালের অান্না হাজারের নেতৃত্বে ভারতের দুর্নীতি বিরোধী আন্দোলনের একজন মুখপাত্র হিসেবে কাজ করেছিলেন। তিনি আম আদমি পার্টি এর একজন জাতীয় নির্বাহী সদস্য হিসেবে দায়িত্ব পালন করছেন।


title: সাজিয়া ইলমি

text: সাজিয়া ইলমি ভারতের কানপুর ভিত্তিক একটি মুসলিম সম্ভ্রান্ত পরিবার জন্মগ্রহণ করেন। তাদের পরিবারের সাথে ভারতীয় জাতীয় কংগ্রেস দলের সাথে যোগাযোগ ছিল। তার পিতা কানপুর ভিত্তিক সংবাদপত্র "সিয়াসাত জাদিদ" এর প্রতিষ্ঠাতা এবং সম্পাদক ছিলেন। তার চাচা দুই দশক ধরে উত্তর প্রদেশের বিধানসভা একজন সদস্য এবং সেইসাথে রাষ্ট্র শাসনিক অফিসে অধিষ্ঠিত অন্যতম একজন হিসেবে দায়িত্ব পালন করছেন। তার বোন আরিফ মোহাম্মদ খানকে বিয়ে করেন; যিনি সাবেক ভারতীয় জাতীয় কংগ্রেসের রাজনীতিবিদ ছিলেন এবং বহুজন সমাজ পার্টি দলে যোগ দিয়ে মন্ত্রীর দায়িত্ব পালন করেছেন।


title: সাজিয়া ইলমি

text: ইলমি কানপুরের সেন্ট মেরি স্কুল এবং নৈনিতালে পড়াশোনা করেন। এরপর শিমলার সেন্ট বেডিস কলেজে সংযুুক্ত হন। তারপর তিনি সাংবাদিকতা ও সম্প্রচার বিষয়ে জামিয়া মিলিয়া ইসলামিয়া এবং ওয়েলস, কার্ডিফ বিশ্ববিদ্যালয় থেকে তিনি তার ডিগ্রী কোর্স সম্পন্ন করেন। এছাড়াও তিনি নিউ ইয়র্ক ফিল্ম একাডেমী এর ১৬এমএম ফিল্ম প্রোডাকশ থেকে ডিপ্লোমা সম্পন্ন করেন।


title: সাজিয়া ইলমি

text: ইলমি টেলিভিশনের খবর এবং তথ্যচিত্র নির্মানসহ বিভিন্ন দিক নিয়ে ১৫ বছর কাটিয়েছেন। তিনি স্টার নিউজ চ্যানেলে একজন সঞ্চালক হিসেবে কাজ করতেন; যেখানে তিনি উপস্থাপক এবং প্রযোজক হিসেবে জনপ্রিয় প্রাইম টাইম নিউজ শো দেশ বিদেশ পরিচালনা করতেন।


title: সাজিয়া ইলমি

text: ইলমি ইন্টারন্যাশনাল এ্যাসোসিয়েশন অব ওমেন ইন রেডিও এন্ড টেলিভিশনের সদস্য নির্বাচিত হয়েছেন।


title: মুহাম্মাদ আব্দুল বারি

text: মুহাম্মাদ আব্দুল বারি এফআরএসএ() হলেন লন্ডনের ইস্ট লন্ডন মসজিদের প্রাক্তন চেয়ারম্যান এবং "মুসলিম কাউন্সিল অফ ব্রিটেন" এর প্রাক্তন সেক্রেটারী জেনারেল (২০০৬-২০১০)। তিনি "ইসলামিক ফোরাম অফ ইউরোপ"এর সভাপতি হিসেবেও দায়িত্ব পালন করেছেন। আমানাহপ্যারেন্টিং.কম নামে তাঁর একটি নিজস্ব সন্তানপালনের পরামর্শ বিষয়ক ওয়েবসাইট রয়েছে। জন্মসূত্রে তিনি বাংলাদেশী।


title: মুহাম্মাদ আব্দুল বারি

text: চট্টগ্রাম বিশ্ববিদ্যালয়ে পড়াশুনা শেষ করে ১৯৭৮ সালে তিনি বাংলাদেশ বিমানবাহিনীতে যোগ দেন। পরে তিনি যুক্তরাজ্যে চলে যান। ১৯৮৩ সালে ইংল্যান্ডে পিএইচডি করার জন্য তিনি স্কলারশিপ পান। লন্ডনের কিংস কলেজে তিনি পদার্থবিজ্ঞানের উপর পিএইচডি করেন এবং রয়াল হলোওয়ে কলেজ, ইউনিভার্সিটি অফ লন্ডন'এ পোস্টডক্টরাল রিসার্চার হিসেবে যোগ দেন। ১৯৯১ সালে কিংস কলেজ থেকে এডুকেশনের উপর পোস্ট গ্র্যাজুয়েট সার্টিফিকেট অর্জনের পর তিনি শিক্ষকতা পেশায় প্রবেশ করেন। লন্ডনের হেরিঙে একটি সেকেন্ডারি স্কুলে পাঁচ বছর ধরে তিনি বিজ্ঞানের শিক্ষক হিসেবে দায়িত্ব পালন করেন। ১৯৯৭ সালে তিনি টাওয়ার হ্যামলেট এডুকেশনাল সোসাইটিতে একজন বিশেষজ্ঞ শিক্ষক হিসেবে যোগদান করেন। তিনি একাধারে একজন পদার্থবিজ্ঞান গবেষক, বিজ্ঞান শিক্ষক এবং লন্ডনের একজন এডুকেশনাল নীডস বিষয়ের গবেষক।


title: মুহাম্মাদ আব্দুল বারি

text: মুহাম্মাদ আব্দুল বারি ইস্ট লন্ডনের নানাবিধ সম্প্রদায়কে বিভিন্ন পদবীতে প্রায় তিন দশক ধরে সেবা প্রদান করেছেন। ২০০২ সাল থেকে তিনি ইষ্ট লন্ডন মসজিদের ট্রাস্টি সদস্য হিসাবে আছেন। ২০০৯ সালে তিনি মসজিদটিকে সুপার মডেল মসজিদ হিসাবে বিজয়ি করতে বিশেষ বদান রাখেন। এছাড়া তিনি ইষ্ট লন্ডন কমিউনিটি সংস্থার দাতা সদস্য। ২০০৬ সাল থেকে ২০১০ সাল পর্যন্ত তিনি মুসলিম কাউন্সিল অব ব্রিটেনের সেক্রেটারি জেনারেলের দায়িত্ব পালন করেছেন। এর পূর্বে তিনি সংস্থাটির ডেপুটি সেক্রেটারি জেনারেল হিসাবেও দায়িত্ব পালন করে ছিলেন। পদার্থ বিজ্ঞানে ডক্টরেট ডিগ্রি গ্রহনের পর তিনি লন্ডনের কিংস কলেজে অধ্যাপক হিসাবে নিয়োগ পান। তিনি লন্ডনের মুসলিম এইডের দাতা সদস্য। এছাড়া তিনি ২০১২ সালে অনুস্টিত অলিম্পিক গেইমের পরিচালনা কমিটির কার্যকরী পরিষদ সদস্য ছিলেন।


title: মুহাম্মাদ আব্দুল বারি

text: ব্যাক্তিগত জীবনে মুহাম্মাদ আব্দুল বারি বিবাহিত এবং চার সন্তানের জনক।


title: হ্যারি গার্নি

text: হ্যারি ফ্রেদেরিক গার্নি (জন্ম: ২৫ অক্টোবর, ১৯৮৬) নটিংহ্যামে জন্মগ্রহণকারী ইংরেজ ক্রিকেটার। আন্তর্জাতিক ক্রিকেটে ইংল্যান্ড ক্রিকেট দলের হয়ে খেলছেন। এছাড়াও, ঘরোয়া ক্রিকেটে নটিংহ্যামশায়ার কাউন্টি ক্রিকেট ক্লাবে প্রতিনিধিত্ব করছেন। মূলতঃ তিনি বামহাতি সিমার হিসেবে দলে ভূমিকা রাখছেন।


title: হ্যারি গার্নি

text: লিচেস্টারশায়ারের দ্বিতীয় একাদশে সফলতা লাভ করলে ২০০৭ মৌসুমে প্রথম একাদশে অভিষেক ঘটে গার্নি’র। ২০১১ মৌসুম শেষে লিচেস্টারশায়ার কাউন্টি ক্রিকেট ক্লাব ত্যাগ করে নটিংহ্যামশায়ারের পক্ষাবলম্বন করেন। এছাড়াও তিনি লাফবোরা টাউন ক্রিকেট ক্লাব ও লিডস/ব্রাডফোর্ড এমসিসি ইউনিভার্সিটিজ দলের হয়েও খেলেছেন। এ সময় তিনি সাবেক ইংল্যান্ড টেস্ট অধিনায়ক মাইকেল ভনের উইকেট লাভ করেছিলেন। টুয়েন্টি২০ ক্রিকেটে ২৩ উইকেট নিয়ে লিচেস্টারশায়ারের শিরোপা জয়ে বিশেষ ভূমিকা রাখেন। কিন্তু চূড়ান্ত খেলায় আহত হওয়ায় তিনি খেলতে পারেননি। ভারতে অনুষ্ঠিত ২০১১ সালের চ্যাম্পিয়ন্স লীগ টুয়েন্টি২০ প্রতিযোগিতায় ফক্সেস স্কোয়াড দলের অন্যতম সদস্য ছিলেন তিনি।


title: হ্যারি গার্নি

text: ৯ মে, ২০১৪ তারিখে স্কটল্যান্ড ক্রিকেট দলের বিপক্ষে একদিনের আন্তর্জাতিকে অভিষেক ঘটে তার। টুয়েন্টি২০ আন্তর্জাতিকে গার্নি’র অভিষেক ঘটে শ্রীলঙ্কার বিপক্ষে ২০ মে, ২০১৪ তারিখে। ঐদিন তিনি নিজস্ব চতুর্থ বলে শ্রীলঙ্কার ব্যাটিং স্তম্ভ হিসেবে পরিচিত তিলকরত্নে দিলশানকে বোল্ড করে নিজস্ব প্রথম টি২০আই উইকেটসহ দুই উইকেট শিকার করেন। কিন্ত তার দল ইংল্যান্ড ৯ রানে পরাজিত হয়েছিল।


title: মহানগরী

text: একটি মহানগরী একটি গুরুত্বপূর্ণ বড় শহর (ইং: Metropolis) বা নগর এলাকা যা একটি দেশ বা অঞ্চলের অর্থনৈতিক, রাজনৈতিক, সাংস্কৃতিক এবং আঞ্চলিক বা আন্তর্জাতিক সংযোগ, বাণিজ্য ও যোগাযোগের জন্যে একটি গুরুত্বপূর্ণ কেন্দ্র। গ্রিক "মহানগরী" শব্দটির অর্থ "মা শহর" বুঝায় (প্রাচীন অর্থে)।


title: ব্লো-ব্জাং-য়ে-শেস

text: ব্লো-ব্জাং-য়ে-শেস () (১৬৬৩-১৭৩৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম পাঞ্চেন লামা ছিলেন।


title: ব্লো-ব্জাং-য়ে-শেস

text: ব্লো-ব্জাং-য়ে-শেস ১৬৬৩ খ্রিষ্টাব্দে মধ্য তিব্বতের থোব-র্গ্যাল () নামক স্থানে 'ব্রু () পরিবারগোষ্ঠীতে জন্মগ্রহণ করেন। তাঁর পিতার নাম ছিল ব্সোদ-নাম্স-দ্বাং-গ্রাগ্স () এবং মাতার নাম ছিল ত্শে-ব্র্তান-বু-খ্রিদ ()। ১৬৬৮ খ্রিষ্টাব্দে পঞ্চম দলাই লামা ঙ্গাগ-দ্বাং-ব্লো-ব্জাং-র্গ্যা-ম্ত্শো তাঁকে ব্লো-ব্জাং-ছোস-ক্যি-র্গ্যাল-ম্ত্শান নামক চতুর্থ পাঞ্চেন লামার পুনর্জন্ম রূপে চিহ্নিত করেন এবং তাঁকে ব্ক্রা-শিস-ল্হুন-পো বৌদ্ধবিহারে অধিষ্ঠিত করা হয়। এরপর ব্লো-ব্জাং-ব্স্তান-'দ্জিন () নামক এক ভিক্ষুর নিকট লেখাপড়া শুরু হয়। ১৬৭০ খ্রিষ্টাব্দে লাসা শহরে পঞ্চম দলাই লামা তাঁকে দীক্ষা দেন এবং মঞ্জুশ্রীনামসংগীতি সম্বন্ধে শিক্ষা দান করেন। ১৬৮৪ খ্রিষ্টাব্দে ব্লো-ব্জাং-য়ে-শেসের ভিক্ষুর শপথ গ্রহণের জন্য লাসা শহরে প্রতিনিধি পৌঁছন। কিন্তু সেই সময় পঞ্চম দলাই লামার মৃত্যুসংবাদ তাঁর প্রধান মন্ত্রী সাংস-র্গ্যাস-র্গ্যা-ম্ত্শো লুকিয়ে রেখেছিলেন। সেই কারণে পঞ্চম দলাই লামা কর্তৃক শপথ দান সম্ভব নয় বলে তিনি ব্লো-ব্জাং-য়ে-শেসের প্রতিনিধিকে ফিরিয়ে দেন। এরফলে পরের বছর তিনি দ্কোন-ম্ছোগ-র্গ্যাল-ম্ত্শান () নামক ব্ক্রা-শিস-ল্হুন-পো বৌদ্ধবিহারে তন্ত্র মহাবিদ্যালয়ের প্রধানের নিকট ভিক্ষুর শপথ গ্রহণ করেন।


title: ব্লো-ব্জাং-য়ে-শেস

text: ১৬৯৭ খ্রিষ্টাব্দে সাংস-র্গ্যাস-র্গ্যা-ম্ত্শো পঞ্চম দলাই লামার মৃত্যুসংবাদ প্রকাশ করে ত্শাংস-দ্ব্যাংস-র্গ্যা-ম্ত্শো নামক তাঁর পরবর্তী চিহ্নিত পুনর্জন্মের দীক্ষাদানের জন্য ব্লো-ব্জাং-য়ে-শেসকে অনুরোধ করলে তিনি সেই অনুরোধ রক্ষা করেন। ১৭০২ খ্রিষ্টাব্দে ষষ্ঠ দলাই লামা ত্শাংস-দ্ব্যাংস-র্গ্যা-ম্ত্শো তাঁর সঙ্গে দেখা করতে ব্ক্রা-শিস-ল্হুন-পো বৌদ্ধবিহারে এলে তিনি তাঁকে ভিক্ষুর শপথ গ্রহণের অনুরোধ জানান। কিন্তু ষষ্ঠ দলাই লামা ভিক্ষুর শপথ গ্রহণে রাজি ছিলেন না এবং দুই মাস এই বৌদ্ধবিহারে থাকলেও এই শপথ গ্রহণ না করে ফিরে যান।


title: ব্লো-ব্জাং-য়ে-শেস

text: সাংস-র্গ্যাস-র্গ্যা-ম্ত্শো ও কোশোত মঙ্গোল নেতা ল্হাজাং খানের মধ্যে বিরোধ শুরু হলে পঞ্চম পাঞ্চেন লামা মঙ্গোলদের রক্তপাত না ঘটানোর অনুরোধ জানান। কিন্তু ল্হাজাং খান ১৭০৫ খ্রিষ্টাব্দে সাংস-র্গ্যাস-র্গ্যা-ম্ত্শোকে হত্যা করেন। ষষ্ঠ দলাই লামার সাধারণ মানুষ হিসেবে জীবনযাপনের সুযোগে ল্হাজাং খান তাঁর নিজের পুত্র মোনপা পেকার দ্জিনপাকে ষষ্ঠ দলাই লামা রূপে তুলে ধরলে ব্লো-ব্জাং-য়ে-শেস তাঁর দাবী স্বীকার করে নেন এবং তাঁর নতুন নাম রাখেন ঙ্গাগ-দ্বাং-য়ে-শেস-র্গ্যা-ম্ত্শো, যদিও তিব্বতের দ্গে-লুগ্স সম্প্রদায়ের অধিকাংশ ভিক্ষু এই বিতর্কে মঙ্গোল বংশীয় এই নতুন দলাই লামাকে স্বীকৃতি দান করেননি। ষষ্ঠ দলাই লামা ত্শাংস-দ্ব্যাংস-র্গ্যা-ম্ত্শোর পরবর্তী পুনর্জন্ম রূপে লিতাং অঞ্চলের এক শিশুকে চিহ্নিত করা হলেও ব্লো-ব্জাং-য়ে-শেস তাঁকে সপ্তম দলাই লামা রূপে স্বীকৃতি দিতে অস্বীকার করেন। ১৭১৭ খ্রিষ্টাব্দে দ্জুঙ্গার মোঙ্গল সেনাবাহিনী কোশোত মঙ্গোল নেতা ল্হাজাং খানের বিরুদ্ধে তিব্বত আক্রমণ করলে ব্লো-ব্জাং-য়ে-শেস ল্হাজাং খানের পক্ষাবলম্বন করেন। কিন্তু যুদ্ধে ল্হাজাং খানের মৃত্যু হয় এবং তাঁর পুত্র ঙ্গাগ-দ্বাং-য়ে-শেস-র্গ্যা-ম্ত্শোকে ব্লো-ব্জাং-য়ে-শেস লাসা থেকে সরিয়ে দিতে সক্ষম হন।


title: ব্লো-ব্জাং-য়ে-শেস

text: ১৭২০ খ্রিষ্টাব্দে চিং সেনাবাহিনী তিব্বত আক্রমণ করে দ্জুঙ্গার মোঙ্গল সেনাবাহিনীকে তিব্বত হতে হঠিয়ে দিতে সক্ষম হলে তাঁরা সপ্তম দলাই লামাকে লাসা নিয়ে আসেন। তাঁদের অনুরোধে পঞ্চম পাঞ্চেন লামা ব্লো-ব্জাং-য়ে-শেস তাঁকে দলাই লামা রূপে স্বীকৃতি দিতে বাধ্য হন এবং তাঁর নতুন নাম রাখেন ব্স্কাল-ব্জাং-র্গ্যা-ম্ত্শো। পরবর্তীকালে তিনি সপ্তম দলাই লামাকে শিক্ষা ও ভিক্ষুর শপথ দান করেন।


title: মহানগরী (দ্ব্যর্থতা নিরসন)

text: মহানগরী একটি বড় শহর।


title: মহানগরী (দ্ব্যর্থতা নিরসন)

text: মহানগরী এছাড়াও উল্লেখ করতে পারে:


title: ফখরুদ্দিন পাশা

text: ফখরুদ্দিন পাশা (১৮৬৮-২২ নভেম্বর ১৯৪৮) ছিলেন উসমানীয় সেনাবাহিনীর একজন সেনানায়ক ও মদিনার গভর্নর। তিনি ফখরি পাশা বা উমর ফখরুদ্দিন পাশা বলেও পরিচিত ছিলেন। ১৯১৬ থেকে ১৯১৯ পর্যন্ত তিনি গভর্নরের দায়িত্ব পালন করেন। মদিনার প্রতি তার ভালবাসা ও সাহসিকতার জন্য ব্রিটিশরা তাকে “"মরুভূমির সিংহ"” ও “"মরুভূমির বাঘ"” নামে ডাকত।


title: ফখরুদ্দিন পাশা

text: ফখরুদ্দিন পাশা রুসচুক (বর্তমান: রুস) নামক স্থানে জন্মগ্রহণ করেন। তার পিতার নাম মুহাম্মদ নাহিদ বে ও মায়ের নাম ফাতিমা আদিল হানিম। ১৮৭৮ খ্রিষ্টাব্দে রুশ-তুর্কি যুদ্ধের সময় তার পরিবার কনস্টান্টিনোপলে চলে আসে। তিনি যুদ্ধ একাডেমিতে যোগ দেন এবং ১৮৮৮ তে স্নাতক হন। তাকে প্রথমে পূর্বাঞ্চলে আরমেনিয়ার সীমান্তে দায়িত্ব দেয়া হয়। ১৯০৮ খ্রিষ্টাব্দে তিনি কন্সটান্টিনপল আসেন ফার্স্ট রেগুলার আর্মিতে যোগ দেন। ১৯১১-১২ সময়কালে তাকে লিবিয়া প্রেরণ করা হয়। বলকান যুদ্ধ শুরু হলে তিনি গেলিপলিতে অবস্থান নেয়া ৩১তম ডিভিশনের কমান্ডার হিসেবে দায়িত্ব পালন করেন। তার সেনা ইউনিট বুলগেরিয়ার কাছ থেকে এড্রিনোপল (বর্তমান: এডির্ন) ছিনিয়ে নেয় এবং তিনি আনোয়ার পাশার সাথে শহরে প্রবেশ করেন।


title: ফখরুদ্দিন পাশা

text: ১৯১৪ খ্রিষ্টাব্দে উসমানীয়দের সেনা সমাবেশের আগে স্টাফ কর্নেল ফখরুদ্দিন বে মসুলে অবস্থানরত ১২তম করপসের কমান্ডার হিসেবে নিযুক্ত হন। ১৯১৪ এর ১২ নভেম্বর তিনি মিরলিভা পদে উন্নীত হন এবং আলেপ্পোতে অবস্থানরত ফোর্থ আর্মির ডেপুটি কমান্ডার হন।


title: ফখরুদ্দিন পাশা

text: প্রথম বিশ্বযুদ্ধের সময় ১৯১৬ এর ২৩ মে জামাল পাশার আদেশে তিনি মদিনার প্রতিরক্ষার উদ্দেশ্যে হেজাজে রওয়ানা হন। ১৭ জুলাই তাকে হেজাজ এক্সপেডিশনারি ফোর্সের কমান্ডার হিসেবে নিযুক্ত করা হয়।


title: ফখরুদ্দিন পাশা

text: ফখরুদ্দিন পাশাকে আরবরা ঘিরে ফেললেও তিনি কঠোরভাবে পবিত্র শহরের প্রতিরক্ষা করে যান। তাকে মদিনার প্রতিরক্ষার সাথে সাথে হেজাজ রেলওয়ের সুরক্ষার দিকটাও দেখতে হত। টি ই লরেন্স ও তার আরব সেনারা এ রেলপথের উপর হামলা চালাচ্ছিল। এ রেলপথের উপর তার সামগ্রিক সরবরাহ নির্ভর করছিল। বিচ্ছিন্ন একটি ক্ষুদ্র ট্রেন স্টেশনের তুর্কি সেনাছাউনি বেশ কিছু রাত্রিকালিন আক্রমণ রুখে দেয় এবং বর্ধমান হামলার বিরুদ্ধে রেলপথের নিরাপত্তা নিশ্চিত করে।


title: ফখরুদ্দিন পাশা

text: উসমানীয় ও মিত্রপক্ষের মধ্যে মুদরোসের যুদ্ধবিরতির পর আশা করা হচ্ছিল যে ফখরুদ্দিন পাশা আত্মসমর্পণ করবেন। কিন্তু তিনি তা করতে অস্বীকার করেন এবং যুদ্ধবিরতি গ্রহণে অস্বীকৃতি জানান।


title: ফখরুদ্দিন পাশা

text: একজন তুর্কি লেখক এক প্রত্যক্ষদর্শীর বরাত দিয়ে লিখেছেন, ১৯১৮ এর বসন্তের এক শুক্রবার মসজিদে নববীতে নামাজের পর তিনি মিম্বরে অর্ধেক অংশ উঠেন এবং নবীর কবরের দিকে মুখ করে উচ্চস্বরে দৃঢ়ভাবে বলেনঃ


title: ফখরুদ্দিন পাশা

text: ""আল্লাহর রাসুল, আমি কখনো আপনাকে ছেড়ে যাব না""


title: ফখরুদ্দিন পাশা

text:
এরপর তিনি তার লোকদের উদ্দেশ্যে বলেনঃ
""সৈনিকেরা! নবীকে সাক্ষি রেখে আমি তোমাদের প্রতি আবেদন করছি। আমি আদেশ দিচ্ছি শত্রু সংখ্যা যাই হোক না কেন শেষ গুলি ও শেষ নিশ্বাস পর্যন্ত তাকে ও তার শহরকে রক্ষা করতে। আল্লাহ আমাদেরকে সাহায্য করুক, এবং মুহাম্মদ (সা) এর দোয়া যাতে আমাদের সাথে থাকে।""


title: ফখরুদ্দিন পাশা

text: ""বীর তুর্কি সেনাবাহিনীর অফিসাররা! হে ছোট মুহাম্মদরা, এগিয়ে আস এবং আমাদের প্রভু ও নবীর সামনে নিজেদের জীবনের বিনিময়ে তোমাদের বিশ্বাসকে সম্মান করার কথা দাও।""


title: ফখরুদ্দিন পাশা

text: ফখরুদ্দিন পাশা বলেছিলেন যে তিনি একটি স্বপ্ন দেখেন যাতে নবী মুহাম্মদ (সা) তাকে আত্মসমর্পণ না করতে আদেশ দিয়েছেন। ১৯১৮ এর আগস্টে শরিফ হুসাইন বিন আলী তাকে আত্মসমর্পণ করার আহ্বান জানান। ফখরুদ্দিন পাশা তাকে এ মর্মে উত্তর দেনঃ


title: ফখরুদ্দিন পাশা

text: ""Fakhr-ud-Din, General, Defender of the Most Sacred City of Medina. Servant of the Prophet.""


title: ফখরুদ্দিন পাশা

text: ""In the name of Allah, the Omnipotent. To him who broke the power of Islam, caused bloodshed among Muslims, jeopardized the caliphate of the Commander of the Faithful, and exposed it to the domination of the British.""


title: ফখরুদ্দিন পাশা

text: ""On Thursday night the fourteenth of Dhu'l-Hijja, I was walking, tired and worn out, thinking of the protection and defense of Medina, when I found myself among unknown men working in a small square. Then I saw standing before me a man with a sublime countenance. He was the Prophet, may Allah's blessing be upon him! His left arm rested on his hip under his robe, and he said to me in a protective manner, 'Follow me.' I followed him two or three paces and woke up. I immediately proceeded to his sacred mosque and prostrated myself in prayer and thanks [near his tomb].""


title: ফখরুদ্দিন পাশা

text: ""I am now under the protection of the Prophet, my Supreme Commander. I am busying myself with strengthening the defenses, building roads and squares in Medina. Trouble me not with useless offers.""


title: ফখরুদ্দিন পাশা

text: উসমানীয় যুদ্ধ মন্ত্রণালয় থেকে সরাসরি আদেশ আসার পরও তিনি তলোয়ার ফেলে দিতে অস্বীকৃতি জানান। তার আচরণে উসমানীয় সরকার বিচলিত হয়ে পড়ে এবং সুলতান ষষ্ঠ মুহাম্মদ তাকে পদচ্যুত করেন। তিনি আদেশ মানতে অস্বীকার করেন এবং যুদ্ধ শেষ হওয়ার ৭২ দিন পর পর্যন্ত উসমানীয় পতাকা সমুন্নত রাখেন। মুদরোসের যুদ্ধবিরতির পর সবচেয়ে কাছের উসমানীয় সেনা ইউনিটের দূরত্ব ছিল মদিনা থেকে ১৩০০ কিমি (৮০৮ মাইল)।


title: ফখরুদ্দিন পাশা

text: ফখরুদ্দিন পাশা তার নিজের লোক কর্তৃক গ্রেপ্তার হন। ১৯১৯ এর ৯ জানুয়ারি বির দারবিশে তাকে আবদুল্লাহর সামনে আনা হয়। আত্মসমর্পণের পর আবদুল্লাহ বিন হুসাইন মদিনা প্রবেশ করেন এবং তার ভাই আলী বিন হুসাইন ২ ফেব্রুয়ারি শহরে প্রবেশ করেন।


title: ফখরুদ্দিন পাশা

text: গ্রেপ্তারের পর তাকে মিশরের কায়রোতে সেনাবাহিনীর ব্যারাকে আনা হয়। পরে তাকে মাল্টায় পাঠানো হয়। ১৯২১ খ্রিষ্টাব্দ পর্যন্ত দুই বছর তিনি মালটায় যুদ্ধবন্ধী হিসেবে আটক ছিলেন। ১৯২১ খ্রিষ্টাব্দে মুক্তির পর তিনি কামাল আতাতুর্কের অধীনে তুর্কি সেনাবাহিনীতে যোগ দেন এবং আনাতোলিয়া দখলকারী গ্রীক ও ফরাসিদের বিরুদ্ধে যুদ্ধে অংশ নেন। তুরস্কের স্বাধীনতা যুদ্ধের পর তিনি ১৯২২ থেকে ১৯২৬ পর্যন্ত কাবুলে রাষ্ট্রদূত হিসেবে ছিলেন। ১৯৩৬ খ্রিষ্টাব্দে তিনি মেজর জেনারেল হিসেবে পদোন্নতি পান এবং সেনাবাহিনী থেকে অবসর নেন। ১৯৪৮ এর ২২ নভেম্বর এস্কিশেহিরে একটি ট্রেন ভ্রমণের সময় হার্ট এটাকের কারণে তিনি মৃত্যুবরণ করেন। তার ইচ্ছা অনুযায়ী ইস্তানবুলের আশিয়ান আসরি সেমেট্রিতে তাকে দাফন করা হয়।


title: চেরাগি পাহাড়

text: চেরাগী পাহাড় (ইংরেজি: Cheragee Pahar) বাংলাদেশের চট্টগ্রামে অবস্থিত একটি সাংস্কৃতিক এবং ঐতিহাসিক স্থান।


title: ঙ্গাগ-দ্বাং-য়ে-শেস-র্গ্যা-ম্ত্শো

text: ঙ্গাগ-দ্বাং-য়ে-শেস-র্গ্যা-ম্ত্শো () (১৬৮৬-?১৭২০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ দলাই লামা হিসেবে অধিষ্ঠিত হলেও তিব্বতীদের দ্বারা স্বীকৃতি লাভ করেননি।


title: ঙ্গাগ-দ্বাং-য়ে-শেস-র্গ্যা-ম্ত্শো

text: কোশোত মঙ্গোল নেতা ল্হাজাং খান তিব্বত আক্রমণ করে তিব্বতের রাজপ্রতিনিধি সাংস-র্গ্যাস-র্গ্যা-ম্ত্শোকে হত্যা করেন এবং ত্শাংস-দ্ব্যাংস-র্গ্যা-ম্ত্শো নামক ষষ্ঠ দলাই লামাকে গৃহবন্দী করার পর ১৭০৬ খ্রিষ্টাব্দের ২৮শে জুন নিজের পুত্র মোনপা পেকার দ্জিনপাকে ষষ্ঠ দলাই লামা রূপে অধিষ্ঠিত করেন। পঞ্চম পাঞ্চেন লামা ব্লো-ব্জাং-য়ে-শেস মঙ্গোলদের দাবীমত মোনপা পেকার দ্জিনপাকে ষষ্ঠ দলাই লামা রূপে স্বীকার করে নেন এবং তাঁর নতুন নাম রাখেন ঙ্গাগ-দ্বাং-য়ে-শেস-র্গ্যা-ম্ত্শো। কিন্তু তিব্বতের দ্গে-লুগ্স সম্প্রদায়ের অধিকাংশ ভিক্ষু এই বিতর্কে মঙ্গোল বংশীয় এই নতুন দলাই লামাকে স্বীকৃতি দান করেননি। ১৭১৭ খ্রিষ্টাব্দে দ্জুঙ্গার মোঙ্গল সেনাবাহিনী কোশোত মঙ্গোল নেতা ল্হাজাং খানের বিরুদ্ধে তিব্বত আক্রমণ করলে ল্হাজাং খানের মৃত্যু হয় এবং ঙ্গাগ-দ্বাং-য়ে-শেস-র্গ্যা-ম্ত্শোকে পঞ্চম পাঞ্চেন লামা লাসা থেকে সরিয়ে দিতে সক্ষম হন। তিনি চাকপোরি নামক স্থানে একজন সাধারণ ভিক্ষুর বেশে জীবনযাপন করেন এবং ১৭২০ খ্রিষ্টাব্দে চীনারা তাঁকে বেজিং শহরে নিয়ে গেলে সেখানে তাঁর মৃত্যু ঘটে।


title: বরপেটা

text: বরপেটা (উচ্চারণ: bə(r)ˈpeɪtə / bə(r)ˈpi:tə () হচ্ছে ভারতের আসাম রাজ্যের বরপেটা জেলার জেলা সদরদপ্তর। এটি গুয়াহাটি থেকে উত্তর পশ্চিমে এবং পশ্চিম আসামের একটি প্রধান শহর।


title: বরপেটা

text: বরপেটা ২৬.৩২ ডিগ্রি উত্তর অক্ষাংশ এবং ৯১.০ ডিগ্রি পূর্ব দ্রাঘিমাংশে অবস্থিত। সমুদ্রপৃষ্ঠ থেকে বরপেটার গড় উচ্চতা ৩৫ মিটার (১১৪ ফুট)। মানস জাতীয় উদ্যান থেকে এর দূরত্ব ৪৪ কিঃমিঃ। ব্রহ্মপুত্র নদীর দুই মূল উপনদী চাউলখোয়া এবং মরা নদী বরপেটা নগরের মাঝখান দিয়ে বয়ে গেছে।


title: চিরকুট

text: চিরকুট বাংলাদেশের জনপ্রিয় একটি ব্যান্ড। ২০০২ সালে এ ব্যান্ডটি প্রতিষ্ঠিত হয়।


title: চিরকুট

text: ২০০২ সালে চিরকুট ব্যান্ডের জন্ম। এরপর গানে সুরে বেড়ে ওঠা। জন্মের আট বছর পর অর্থাৎ ২০১০ সালে চিরকুট তাদের প্রথম অ্যালবামটি প্রকাশ করে। এই দীর্ঘ সময় চিরকুট নিজেকে গুছিয়ে গড়া অ্যালবামটির নাম 'চিরকুটনামা'। অ্যালবামটির গানগুলো হচ্ছে—'খাজনা', 'কাটাকুটি', 'বন্ধু', 'আমি জানি না', 'ছোট্ট নদী', 'দয়াল', 'ফুল ফোটা গান', 'ঘরে ফেরা'। এগুলোর মধ্যে 'খাজনা' গানটি শ্রোতামহলে ব্যাপক জনপ্রিয়তা পেয়েছিল। শুধু তাই নয়, গানটির মিউজিক ভিডিও ইউটিউব সাফল্য পেয়ছে। চিরকুটের কাছ থেকে জানা যায়, তাদের ইউটিউব সাফল্য দেখে মিউজিক চ্যানেল এমটিভিও এই গানটি প্রচারের প্রস্তাব দিয়েছিল।


title: চিরকুট

text:
চিরকুটের প্রকাশিত দ্বিতীয় অ্যালবাম ‘যাদুর শহর’। ব্যান্ডের নাম ‘চিরকুট’ ব্যান্ডের ভোকাল সুমির দেয়া।
নভেম্বর, ২০১৬ তে সালে ক্যারিয়ার গড়তে পিন্টু ঘোষ চিরকুট ব্যান্ড ত্যাগ করেন।
বেশ কয়েকটি চলচ্চিত্রে সংগীত পরিচালনার কাজ করেছে এই ব্যান্ডটি। চলচ্চিত্রগুলোর মাঝে উল্লেখযোগ্য হলো 'জালালের গল্প', এই চলচ্চিত্রটি ২০১৫ সালে অ্যাকাডেমি অ্যাওয়ার্ডস অর্থাৎ অস্কারের ৮৮তম আসরে জন্য বিদেশি ভাষার ছবির বিভাগে বাংলাদেশ থেকে এই চলচ্চিত্রটিকে নির্বাচন করা হয়। ২০১৩ সালের ২৫ জানুয়ারিতে মোস্তফা সরয়ার ফারুকীর পরিচালনায় মুক্তিপ্রাপ্ত টেলিভিশন (চলচ্চিত্র) সিনেমার জন্য চিরকুটের "কানামাছি" গানটি বাংলাদেশে জনপ্রিয় হয়। ২০১৬ সালের সেপ্টেম্বর ৩০ তারিখে মুক্তি পাওয়া আয়নাবাজি  চলচ্চিত্রটির জন্য চিরকুটের কথা ও সুরে "দুনিয়া" গানটি অন্যতম জনপ্রিয় গান। ২০১৭ সালের ৪ আগস্ট মুক্তি পায় অনিমেষ আইচের পরিচালনায় ভয়ংকর সুন্দর আর এই চলচিত্রে চিরকুটের "এই শহরে কাকটাও জেনে গেছে" গানটি অন্যতম জনপ্রিয়তা পেয়েছে।


title: কোস্টা রিকা জাতীয় ফুটবল দল

text: কোস্টারিকা জাতীয় ফুটবল দল আন্তর্জাতিক ফুটবল অঙ্গনে কোস্টারিকার জাতীয় দল হিসেবে প্রতিনিধিত্ব করছে। "লা সেলে" বা "লস টিকোস" ডাকনামে পরিচিত কোস্টারিকা দলকে ফেদারেশিও কোস্টারিসেন্স দ্য ফুতবল নামীয় সংস্থা নিয়ন্ত্রণ করছে। কোস্টারিকা দলের বর্তমান কোচের দায়িত্ব পালন করছেন জর্জ লুইস পিন্টো। কনকাকাফ অঞ্চল থেকে মেক্সিকো ও মার্কিন যুক্তরাষ্ট্রের পর এটি তৃতীয় সফলতম ফুটবল দল। মধ্য আমেরিকা থেকে সর্বাপেক্ষা সফলতম দল হিসেবে চারবার ফুটবল বিশ্বকাপের চূড়ান্ত পর্বে খেলার যোগ্যতা অর্জন করেছে। ১৯৯০ সালে ইতালিতে অনুষ্ঠিত ফিফা বিশ্বকাপের অভিষেকেই দলটি ১৬ দল নিয়ে গড়া দ্বিতীয় রাউন্ডে পদার্পণ করে। কিন্তু ২০০৬ সালে জার্মানিতে অনুষ্ঠিত বিশ্বকাপে সবচেয়ে নিকৃষ্টতম ফলাফল হিসেবে ৩২ দলের মধ্যে ৩১তম স্থান অধিকার করে।


title: কোস্টা রিকা জাতীয় ফুটবল দল

text: কোস্টারিকা ফুটবল দল কনকাকাফ চ্যাম্পিয়নশীপ লাভ করেছে তিনবার এবং সাতবার আনকাফ ন্যাশনস কাপ জয় করেছে। এছাড়াও তারা চারবার কোপা আমেরিকা প্রতিযোগিতায় অংশ নিয়ে দুইবার কোয়ার্টার-ফাইনালে অংশগ্রহণ করে।


title: কোস্টা রিকা জাতীয় ফুটবল দল

text: সেপ্টেম্বর, ১৯২১ সালে গুয়াতেমালা সিটিতে অনুষ্ঠিত ইন্ডিপেনডেন্স সেন্টেনারি গেমসের মাধ্যমে জাতীয় দলের অভিষেক ঘটে। প্রথম খেলায় এল সালভেদর দলকে ৭-০ গোলের বিরাট ব্যবধানে পরাজিত করে। চূড়ান্ত খেলায় স্বাগতিক গুয়াতেমালাকে ৬-০ গোলে হারিয়ে ট্রফি জয় করে। ১৯৪০-এর দশকে দলটি "দ্য গোল্ড শর্টিজ" ডাকনামে পরিচিতি পেয়েছিল। ৫০ ও ৬০-এর দশকে মেক্সিকোর পরপরই দ্বিতীয় শক্তিধর দল হিসেবে কনকাকাফ অঞ্চলে আবির্ভূত হয়। ১৯৫৮, ১৯৬২ ও ১৯৬৬ সালের বিশ্বকাপ বাছাই-পর্বে রানার্স-আপ হয়েছিল। এ সময়ে রুবেন জিমেনেজ, এরল ড্যানিয়েলস, লিওনেল হার্নান্দেজ, এডগার মারিনের ন্যায় তারকা খেলোয়াড় ছিলেন। কিন্তু ৬০-এর দশকের শেষদিক থেকে এ অঞ্চল থেকে গুয়াতেমালা, হন্ডুরাস, এল সালভেদর, হাইতি, ত্রিনিদাদ ও টোবাগো এবং কানাডার ন্যায় দেশগুলোর জাতীয় দল সম্মুখে চলে আসে। কিন্তু অধিকাংশ দলই বিশ্বকাপে তাদের সাফল্য খুব কমই দেখাতে সক্ষম হয়েছে। ১৯৭০ ও ১৯৮০-এর দশকের অধিকাংশ সময় বিশ্বকাপে কোস্টারিকা দলকে দেখা যায়নি। ১৯৮৬ সালের বিশ্বকাপ বাছাই-পর্বের পূর্ব পর্যন্ত তারা কনকাকাফ বিশ্বকাপ বাছাইয়ের চূড়ান্ত পর্বে পৌঁছতে পারেনি। বর্তমানে ৪৭ গোল করে দলের সর্বোচ্চ গোলদাতা হিসেবে রয়েছেন রোল্যান্ডো ফনসেকা।


title: কোস্টা রিকা জাতীয় ফুটবল দল

text: কোস্টারিকা এ পর্যন্ত ১৯৮০ ও ১৯৮৪ সালে মোট দুইবার সরাসরি গ্রীষ্মকালীন অলিম্পিক ক্রীড়ায় অংশ নিয়েছে। মস্কোতে অনুষ্ঠিত ১৯৮০ সালের অলিম্পিকের ফুটবল ক্রীড়ায় ডি গ্রুপে অবস্থান করে যুগোস্লাভিয়া, ফিনল্যান্ড এবং ইরাকের কাছে যথাক্রমে ২-৩, ০-৩ এবং ০-৩ ব্যবধানে হেরে যায়। কিন্তু যুক্তরাষ্ট্রের লস অ্যাঞ্জেলেসে আয়োজিত ১৯৮৪ সালের গ্রীষ্মকালীন অলিম্পিকে জয় পায় যা বৈশ্বিক ফুটবলে তাদের প্রথম জয় হিসেবে স্বীকৃত। মার্কিন যুক্তরাষ্ট্র ও মিশরের কাছে যথাক্রমে ০-৩ ও ১-৪ ব্যবধানে হারলেও শেষ খেলায় শক্তিশালী ইতালিকে হারিয়ে বৈশ্বিক ফুটবলে সাড়া জাগায়। ওয়াল্টার জেঙ্গা, পিয়েত্রো ভিয়ের্চউড, ফ্রাঙ্কো বারেসি, আল্দো সেরেনার দলকে ১-০ ব্যবধানে পরাজিত করেছিল কোস্টারিকা।


title: বেলজিয়াম জাতীয় ফুটবল দল

text: বেলজিয়াম জাতীয় ফুটবল দল (; ; ) আন্তর্জাতিক ফুটবল অঙ্গনে ১৯০৪ সাল থেকে বেলজিয়ামের জাতীয় ফুটবল দলের প্রতিনিধিত্ব করছে। সমর্থকদের কাছে দলটি "রেড ডেভিলস" ( ; ; ) ডাকনামে পরিচিত। বেলজিয়াম ফুটবলে পরিচালনা পরিষদরূপে রয়্যাল বেলজিয়ান ফুটবল অ্যাসোসিয়েশন কর্তৃক বেলজিয়াম দল পরিচালিত ও নিয়ন্ত্রিত হয়। ব্রাসেলসে অবস্থিত কিং বৌদোইন স্টেডিয়াম দলের নিজস্ব স্টেডিয়াম ও অনুশীলনী মাঠ হিসেবে ব্যবহার করা হয়। শুরুতে সহকারী ম্যানেজারের দায়িত্বে নিয়োজিত মার্ক উইলমটস মে, ২০১২ সাল থেকে জাতীয় দলের ম্যানেজারের দায়িত্বে রয়েছেন।


title: বেলজিয়াম জাতীয় ফুটবল দল

text: ১ মে, ১৯০৪ তারিখে অনুষ্ঠিত ইভেন্স কপি ট্রফি প্রতিযোগিতার মাধ্যমে বেলজিয়াম আনুষ্ঠানিকভাবে তাদের প্রথম খেলায় অংশ নেয়। ঘটনাবহুল খেলায় ফ্রান্সের সাথে খেলাটি ৩-৩ গোলে ড্র হয়। এ খেলাটি উভয় দলের জন্য প্রথম ছিল। বেলজিয়ামের আক্কলে স্টেড ভিভিয়ের দ্য’ওই (গুজ পন্ড স্টেডিয়াম) মাঠে অনুষ্ঠিত খেলায় প্রায় দেড় হাজার দর্শকের সমাগম হয়েছিল। হাত উত্তোলনের মাধ্যমে এ ট্রফিটির প্রতীকি পুরস্কার প্রদান করা হয়। বিশদিন পর বেলজিয়াম ও ফ্রান্স দল ফিফা প্রতিষ্ঠায় সাত জনকের অন্যতম হিসেবে অংশগ্রহণ করে। ৩-৩ ড্রয়ের পূর্বে ফ্রান্সের সাথে বেলজিয়ামের নির্বাচিত খেলোয়াড়েরা চারটি খেলায় অংশ নিলেও দলে কয়েকজন ইংরেজ খেলোয়াড় থাকায় তা ফিফা কর্তৃক স্বীকৃত হয়নি। ২৮ এপ্রিল, ১৯০১ তারিখে অনানুষ্ঠানিকভাবে নির্বাচিত খেলোয়াড়দেরকে নিয়ে বেলজিয়াম দল নেদারল্যান্ডসকে ৮-০ গোলে পরাভূত করে। ঐসময় সিদ্ধান্ত নেয়া হয় যে, ১৯০৫ সাল থেকে বছরে দু’বার একে-অপরের বিপক্ষে প্রতিদ্বন্দ্বিতা করবে। অ্যান্টিয়ার্প ও রটেরড্যামে (পরবর্তীকালে আমস্টারডাম) একবার করে খেলা হয়েছিল। ৬ অথবা ৭টি প্রধান ক্লাব দলের প্রতিনিধি নেয়া গড়া কমিটির মাধ্যমে জাতীয় দলের খেলোয়াড় নির্ধারিত হতো। ১৯৩২ সাল পর্যন্ত অনানুষ্ঠানিকভাবে বেলজিয়ান-ডাচ কাপ ট্রফি প্রতিযোগিতার প্রচলন ছিল।


title: বেলজিয়াম জাতীয় ফুটবল দল

text: আনুষ্ঠানিকভাবে দল প্রতিষ্ঠার মাত্র দুই বছর পর পিঁয়েরে ওয়াকিয়ার্স নামীয় এক সাংবাদিক দলের ডাকনাম দ্য রেড ডেভিলস নামে আখ্যায়িত করেন। ১৯০৬ সালে ফ্রান্সের বিপক্ষে ৫-০ ও ৫-০ এবং নেদারল্যান্ডসের বিপক্ষে ৩-২ গোলে জয়ের ফলেই পিঁয়েরে এ নামকরণ করেছিলেন। দলের জার্সির মূল রঙ লাল রাখা হয়। প্রথম বিশ্বযুদ্ধের কারণে ১৯১৫ থেকে ১৯১৮ সময়কালের মধ্যে জাতীয় দলের কার্যক্রম স্থগিত রাখা হয়।


title: বেলজিয়াম জাতীয় ফুটবল দল

text: আন্তর্জাতিক ফুটবলে বেলজিয়ামের প্রধান সফলতা হচ্ছে ধারাবাহিকভাবে ছয়বার ফিফা বিশ্বকাপের বাছাই-পর্বে উত্তীর্ণ হয়ে চূড়ান্ত পর্বে অংশগ্রহণ করা। ১৯৮২ থেকে ২০০২ সালের মধ্যে তারা এ সাফল্য পায়। তন্মধ্যে ১৯৮৬ সালের ফিফা বিশ্বকাপে সেরা সাফল্য হিসেবে চতুর্থ স্থান অধিকার করেছিল। এছাড়াও একবার ১৯৮০ সালে ইউরোপীয় রানার্স-আপ হয়েছিল দলটি। স্বাগতিক দল হিসেবে ১৯২০ সালের গ্রীষ্মকালীন অলিম্পিকে বেলজিয়াম দল স্বর্ণপদক লাভ করে। অন্যান্য উল্লেখযোগ্য বিষয়ের মধ্যে রয়েছে পূর্বতন চার শিরোপাধারী দলের বিপক্ষে জয়লাভ করা। ১৯৫৪ নালে পশ্চিম জার্মানিকে ২-০, ১৯৬৩ সালে ব্রাজিলকে ৫-১, আর্জেন্টনাকে ১-০ এবং ফ্রান্সকে ২০০২ সালে পরাজিত করা।


title: জামিয়া মিলিয়া ইসলামিয়া

text: জামিয়া মিল্লিয়া ইসলামিয়া (Urdu: , Hindi: जामिया मिलिया इस्लामिया, translation: "National Islamic University ") হল দিল্রিতে অবস্থিত একটি সরকারী কেন্দ্রীয় বিশ্ববিদ্যালয়। এটি ১৯২০ সালে ব্রিটিশ আমলে ভারত, মার্কিন প্রভিন্সেস এর মধ্যে আলিগড়ে প্রতিষ্ঠিত হয়েছিল। ১৯৮৮ সালে ভারতীয় সংসদে আইন প্রণয়নের মাধ্যমে আইন এটি কেন্দ্রীয় বিশ্ববিদ্যালয়ে রুপান্তর করা হয়। ২০১১ সালে এটি সংখ্যালঘু শিক্ষা প্রতিষ্ঠানের মর্যাদা পায়।


title: জামিয়া মিলিয়া ইসলামিয়া

text: বিশ্ববিদ্যালয়টি ১৯২০ সালে মুসলিম নেতাদের দ্বারা প্রতিষ্ঠিত করা হয়েছিল। প্রতিষ্ঠাতা প্রধান নেতাদের মধ্যে আলী ব্রাদার্স, অর্থাৎ মাওলানা মুহাম্মদ আলি মাওলানা শওকত আলি ছিলেন। প্রথমে একটি মাদ্রাসা হিসেবে যাত্রা শুরু হলেও পরবর্তীতে ইউনিভার্সিটিতে উন্নীত হয়। এটি প্রতিষ্ঠার ক্ষেত্রে অগ্রণী ভূমিকা পালন করেছিলেন :প্রায় ২০০ একর জমি জুড়ে বিস্তৃত এই সুপ্রাচীন বিশ্ববিদ্যালয়ের রয়েছে একাধিক প্রকান্ড ভবন।


title: জামিয়া মিলিয়া ইসলামিয়া

text: জামিয়া মিল্লিয়া ইসলামিয়ার অধীনে মোট ৯টি ফ্যাকাল্টি পরিচালিত। এবং এই ৯টি ফ্যাকাল্টির আন্ডারে রয়েছে ৩৮ টি ডিপার্টমেন্ট।


title: জামিয়া মিলিয়া ইসলামিয়া

text: জামিয়া মিল্লিয়া ইসলামিয়ায় ছাত্রছাত্রীদের জন্য রয়েছে প্রায় ১০ টি উন্নত মানের পরিষেবা ও সুবিধাযুক্ত ছাত্রাবাস। পড়াশোনার পাশাপাশি খেলাধুলা ও শরীরচর্চার জন্য খেলার মাঠে ও জিম এর সুবিধা ও আছে।


title: জামিয়া মিলিয়া ইসলামিয়া

text: জন্মলগ্ন থেকে এই পর্যন্ত অসংখ্য জ্ঞানী ও বিদগ্ধ পন্ডিতের জন্ম দিয়েছে জামিয়া মিল্লিয়া ইসলামিয়া । এছাড়া রয়েছে অসংখ্য ব্যক্তিত্ব যাঁরা তাঁদের সংশ্লিষ্ট ক্ষেত্রে বিশেষ সফলতার পরিচয় দিয়েছেন ও দিচ্ছেন। জামিয়া মিল্লিয়া ইসলামিয়ার উল্লেখযোগ্য প্রাক্তনীরা হলেন সর্বভারতীয় স্তরে সুপ্রাচীন এই বিশ্ববিদ্যালয়ের সুনাম সর্বজনবিদিত। ২০১৭ সালে কেন্দ্রীয় মানব সম্পদ উন্নয়ন মন্ত্রকের অধিনস্ত বডি "ন্যাশনাল ইনস্টিটিউশনাল র্যাঙ্কিং ফ্রেমওয়ার্ক" (NIRF) কতৃক আয়োজিত সার্ভে অনুযায়ী ভারতের সকল ইউনিভার্সিটি এবং কেন্দ্রীয় বিশ্ববিদ্যালয় সমূহের মধ্যে জামিয়া অবস্থান যথাক্রমে "দ্বাদশ" ও "ষষ্ঠ"। এছাড়া, অতি সম্প্রতি " ইন্ডিয়া টুডে"র আয়োজিত এক জরিপে জামিয়ার ল' ডিপার্টমেন্ট সারা ভারতের সকল প্রতিষ্ঠানের ল' বিভাগের মধ্যে ১ম স্থান দখল করেছে।


title: জামিয়া মিলিয়া ইসলামিয়া

text: জামিয়া মিল্লিয়া ইসলামিয়ার Mass Communication & Research Center ও সর্বভারতীয় স্তরে ব্যপক সুনাম অর্জন করেছে।


title: জামিয়া মিলিয়া ইসলামিয়া

text: ড. জাকির হোসেন লাইব্রেরী হল জামিয়ার সেন্ট্রাল লাইব্রেরি।


title: জামিয়া মিলিয়া ইসলামিয়া

text: ২০০৬ সালে সৌদি আরবের বাদশা আব্দুল্লাহ বিন আব্দুল আজিজ জামিয়া ভ্রমণে আসেন এবং লাইব্রেরির উন্নতি অল্পে ৩০ মিলিয়ন US Dollar প্রদান করেন।


title: জামিয়া মিলিয়া ইসলামিয়া

text: জামিয়ার একমাত্র স্টেডিয়াম নবাব মনসুর আলী খান পতৌদি স্টেডিয়াম।


title: ১৯৯৪ ফিফা বিশ্বকাপ

text: ১৯৯৪ ফিফা বিশ্বকাপ ১৭ জুন থেকে ১৭ জুলাই, ১৯৯৪ তারিখ পর্যন্ত মার্কিন যুক্তরাষ্ট্রের ৯টি বিভিন্ন শহরে অনুষ্ঠিত হয়। ফিফা বিশ্বকাপের এ আসরটি ছিল ১৫তম। ৪ জুলাই, ১৯৮৮ তারিখে বিশ্ব ফুটবলের প্রধান পরিচালনাকারী সংস্থা ফিফা মার্কিন যুক্তরাষ্ট্রকে স্বাগতিক দেশের মর্যাদা দেয়। প্রতিযোগিতার চূড়ান্ত খেলায় ইতালিকে পেনাল্টি শ্যুট আউটে পরাজিত করে ব্রাজিল দল প্রথম দেশ হিসেবে চারটি বিশ্বকাপের শিরোপা লাভ করে। বিশ্বকাপের ইতিহাসে এবারই প্রথম অতিরিক্ত সময়ে ০-০ গোলে ড্র থাকায় ৩-২ ব্যবধানে শিরোপা নির্ধারণ করা হয়। মার্কিন উপ-রাষ্ট্রপতি আল গোর ব্রাজিল [[অধিনায়ক (ফুটবল)|অধিনায়ক [[দুঙ্গা|দুঙ্গা’র]] হাতে মর্যাদাপূর্ণ ট্রফি তুলে দেন। ব্রাজিল দল শিরোপাটি আড়াই মাস পূর্বে প্রয়াত [[ফর্মুলা ওয়ান]] চ্যাম্পিয়ন [[এয়ার্তো সেনা|এয়ার্তো সেনাকে]] উৎসর্গ করে। বুলগেরিয়ার স্টইচকভ ও রাশিয়ার সালেঙ্কোকে যৌথভাবে ৬ গোল করায় [[ফিফা বিশ্বকাপ পুরস্কার|গোল্ডেন বুট]] পুরস্কার প্রদান করা হয়। প্রতিযোগিতার সেরা খেলোয়াড় [[রোমারিও|রোমারিওকে]] ৫ গোল করায় [[ফিফা বিশ্বকাপ পুরস্কার#গোল্ডেন বল|গোল্ডেন বল]] উপহার দেয়া হয়।


title: ১৯৯৪ ফিফা বিশ্বকাপ

text: এছাড়াও, প্রতিযোগিতার ইতিহাসে সেরা [[দর্শক]] সমাগমের রেকর্ড ঘটে। খেলাপ্রতি প্রায় ৬৯,০০০ দর্শক মাঠে উপস্থিত ছিল। [[১৯৯৮ ফিফা বিশ্বকাপ|১৯৯৮ ফিফা বিশ্বকাপে]] দলের সংখ্যা ২৪ থেকে ৩২ দলে উন্নীত ও খেলার সংখ্যা ৫২ থেকে ৬৪ খেলায় উপনীত হওয়া স্বত্ত্বেও প্রতিযোগিতায় সর্বমোট ৩.৬ মিলিয়ন দর্শক সমাগমের বিষয়টি বিশ্বকাপের ইতিহাসে সর্বোচ্চ। আনুষ্ঠানিকভাবে [[Adidas Questra|এডিডাস কুইস্ত্রা]] বল খেলায় সরবরাহ করা হয়। ফিফা বিশ্বকাপের মাস্কট হিসেবে "স্ট্রাইকার" নামকরণ করা হয়।


title: ১৯৯৪ ফিফা বিশ্বকাপ

text: মার্কিন যুক্তরাষ্ট্র, ব্রাজিল ও মরক্কো - এ তিন দেশ স্বাগতিক হবার জন্য আগ্রহ প্রকাশ করে। ৪ জুলাই, ১৯৮৮ তারিখে জুরিখে অনুষ্ঠিত ভোট প্রক্রিয়ায় মার্কিন যুক্তরাষ্ট্র অর্ধেকেরও বেশি ভোট পেয়ে স্বাগতিক দেশ নির্বাচিত হয়। মার্কিন যুক্তরাষ্ট্রে প্রতিযোগিতাটি ব্যাপকভাবে সফল হয়। ইউরোপ ও ল্যাটিন আমেরিকার ছোট্ট স্টেডিয়ামের তুলনায় যুক্তরাষ্ট্রের স্টেডিয়ামগুলোর দর্শক ধারণ সক্ষমতায় ব্যাপকসংখ্যক দর্শকের সমাগম ঘটে যা ১৯৬৬ সালের বিশ্বকাপের রেকর্ড ভঙ্গ করে। ১৯ ডিসেম্বর, ১৯৯৩ তারিখে জার্মানি, ব্রাজিল, আর্জেন্টিনা, বেলজিয়াম, ইতালি ও মার্কিন যুক্তরাষ্ট্রকে শীর্ষ দলরূপে চিহ্নিত করে নেভাদার লাস ভেগাসে প্রতিযোগিতার চূড়ান্ত ড্র অনুষ্ঠান হয়।


title: ১৯৯৪ ফিফা বিশ্বকাপ

text: ১৯৯০ সালের বিশ্বকাপের ন্যায় একই ধরনের পদ্ধতি বহাল রেখে ২৪ দলকে ৬ গ্রুপে বিভক্ত করে প্রতি গ্রুপে চার দল রাখা হয়। প্রতি গ্রুপের শীর্ষ দুই দল ও তৃতীয় স্থানের সেরা চার দল নিয়ে ১৬ দলের নক-আউট প্রতিযোগিতায় অবতীর্ণ হয়। পরবর্তী বিশ্বকাপে ৩২ দল রাখায় এ পদ্ধতির সর্বশেষ ব্যবহার ঘটে। প্রথমবারের মতো জয়ের জন্য দুই পয়েন্টের পরিবর্তে [[Three points for a win|৩ পয়েন্টের]] ব্যবস্থা করা হয়। এর প্রধান কারণ ছিল ১৯৯০ সালে ইতালিতে অনুষ্ঠিত রক্ষণাত্মক খেলার পরিবর্তে আক্রমণধর্মী খেলায় উৎসাহিত করা।


title: ১৯৯৪ ফিফা বিশ্বকাপ

text: চতুর্থবার বিশ্বকাপে অংশগ্রহণকারী আর্জেন্টাইন [[দিয়েগো মারাদোনা]] ওজন হ্রাসজনিত নিষিদ্ধ মাদক [[ephedrine|এফিড্রিনের]] রক্তে উপস্থিতি ও মাদক পরীক্ষায় অকৃতকার্য হওয়ায় প্রতিযোগিতা থেকে বহিষ্কৃত হন। কলম্বিয়া দলের ডিফেন্ডার [[আন্দ্রেস এস্কোবার]] মার্কিন যুক্তরাষ্ট্রের বিপক্ষে [[own goal|আত্মঘাতি গোল]] করলে দলটি প্রতিযোগিতা থেকে বিদায় নেয়। দশদিন পর মেডেলিনের উপকণ্ঠে তাকে গুলি করে হত্যা করা হয়।


title: ১৯৯৪ ফিফা বিশ্বকাপ

text: ফিফা বিশ্বকাপের [[ফিফা বিশ্বকাপ মাস্কট|প্রাতিষ্ঠানিক মাস্কটের]] নামকরণ করা হয় স্ট্রাইকার, দি ওয়ার্ল্ড কাপ পাপ। [[ফুটবল]] নিয়ে একটি [[কুকুর|কুকুরকে]] [[Flag of the United States|লাল, সাদা ও নীল]] পোষাক পরিহিত অবস্থায় মাস্কটরূপে দেখানো হয়েছে। [[Warner Bros.|ওয়ার্নার ব্রাদার্স]] কোম্পানির অ্যানিমেশন দল স্ট্রাইকারের নকশা অঙ্কন করে। কুকুরকে মাস্কটরূপে বল পায়ে আটকিয়ে রাখা অবস্থায় তুলে ধরার কারণ হচ্ছে মার্কিন যুক্তরাষ্ট্রে কুকুর একটি সাধারণ পোষা প্রাণী হিসেবে অতি পরিচিত।


title: ১৯৯৪ ফিফা বিশ্বকাপ

text: যুক্তরাষ্ট্রের নয়টি শহরে প্রতিযোগিতা অনুষ্ঠিত হয়। সবগুলো স্টেডিয়ামেই কমপক্ষে ৫৩,০০০ দর্শক ধারণ ক্ষমতাসম্পন্ন ছিল। মূলতঃ এগুলোয় [[National Football League|জাতীয় ফুটবল লীগ]] অথবা [[NCAA Football|এনসিএএ ফুটবল]] দলের মধ্যকার খেলা আয়োজন করা হয়ে থাকে। তবে সর্বাপেক্ষা অধিক ব্যবহৃত মাঠ ছিল রোজ বোল।


title: ১৯৯৪ ফিফা বিশ্বকাপ

text: [[হ্রিস্টো স্টইচকভ]] এবং ওলেগ সালেঙ্কো ছয় গোল করে যৌথভাবে ফিফা বিশ্বকাপের [[ফিফা বিশ্বকাপ পুরস্কার#গোল্ডেন বুট|গোল্ডেন বুট]] পুরস্কার পান। ৮১ খেলায় সর্বমোট ১৪১টি গোল হয়। তন্মধ্যে কলম্বিয়া দলের [[আন্দ্রেস এস্কোবার]] মার্কিন যুক্তরাষ্ট্রের বিপক্ষে একমাত্র আত্মঘাতি গোলটি করেন।


title: ১৯৯৪ ফিফা বিশ্বকাপ

text: ফিফা’র টেকনিক্যাল স্টাডি গ্রুপ ১৯৯৪ সালের ফিফা বিশ্বকাপের সেরা ১১জন চিত্তাকর্ষক খেলোয়াড় নির্বাচন করে।


title: ১৯৯৪ ফিফা বিশ্বকাপ

text:
প্রতিযোগিতার পর ফিফা সামগ্রিক ফলাফল ও প্রতিপক্ষের অবস্থার গুণাগুণ বিচারপূর্বক র‌্যাঙ্কিং প্রকাশ করে।[[বিষয়শ্রেণী:১৯৯৪ ফিফা বিশ্বকাপ]]
[[বিষয়শ্রেণী:১৯৯৪-এ ফুটবল]]
[[বিষয়শ্রেণী:ফিফা বিশ্বকাপ টুর্নামেন্ট]]
[[বিষয়শ্রেণী:স্বাগতিক মার্কিন যুক্তরাষ্ট্রে আন্তর্জাতিক ফুটবল প্রতিযোগিতা]]
[[বিষয়শ্রেণী:১৯৯৪-এ আমেরিকান ফুটবল]]


title: মুহাম্মাদ আব্দুল কাইয়ুম

text:
শাইখ মুহাম্মদ আব্দুল কাইয়ুম (জন্ম:১লা মার্চ, ১৯৬০) হলেন একজন মুসলিম স্কলার, বক্তা এবং ইস্ট লন্ডন মসজিদের বর্তমান ইমাম ও খতীব। তিনি হচ্চেন ইউরোপের সবচেয়ে বিখ্যাত স্কলারদের মধ্যে একজন, এবং বিশ্বের ওলামারা তাহাকে শ্রেষ্ঠ ব্রিটিশ এশিয়ান আলেম হিসাবে মনে করেন।
তিঁনি যুক্তরাজ্যের ব্রিটিশ মুসলিমদের সবচেয়ে বড় জামায়েতকে সেবা প্রদান করেন।
মুহাম্মদ আব্দুল কাইয়ুম বাংলাদেশের চট্টগ্রাম জেলায় জন্মগ্রহণ করেন এবং তরুণ বয়সে বিশ্ববিদ্যালয়ে পড়ার জন্য স্বপরিবারে সৌদি আরব এ চলে যান। এরপর তিনি ফ্রান্সের ইউরোপিয়ান কলেজ অব ইসলামিক স্টাডিজ থেকে এবং পরে ওয়েলসে আরবি ও শরিয়াহ বিষয়ের উপর পড়াশোনা করেন। এছাড়া মধ্যপ্রাচ্যের শিক্ষকদের কাছেও তিনি বেশ কিছুদিন শিক্ষালাভ করেন, এর মধ্যে জর্ডানের শাইখ আহমদ হাওয়া, যার সান্নিধ্যে থেকে তিনি শাফেঈ ফিকহ্ অধ্যয়ন করেন এবং সিরিয়ার শাইখ মুনির আল-জাওয়াদ আল-তিউনিসি যার সান্নিধ্যে থেকে তিঁনি আরবি ব্যাকরণ অধ্যয়ন করেন। এরপর স্বপরিবারে যুক্তরাজ্যে চলে আসার পর তিনি লন্ডন মুসলিম সেন্টারের খতীব হন। তিনি ২০০৮ সালে স্টিফেন রিচার্ড হাউজের দ্য ফার্স্ট মেড এওয়ার হন এবং ২০১০ সালে তিনি এর প্যাট্রন হন। আব্দুল কাইয়ুম ন্যাশনাল কাউন্সিল অব ইমামস এ্যান্ড রাব্বিস এর একজন সদস্য, যেটি জোসেফ ইন্টারফেইথ(আন্তঃধর্ম) ফাউন্ডেশনের একটি রেজিস্টার্ড অপারেটিং নাম। এছাড়াও তিনি ব্যাপক আলোচিত ডিক্লারেশন অব ইস্তাম্বুল নামক পরিবেশবাদী ঘোষণাপত্রের একজন স্বাক্ষরকর্তা হিসেবে।
শাইখ মুহাম্মাদ আব্দুল কাইয়ুম বর্তমানে তাঁর স্ত্রী শাইখা লায়লা বেগম ও সন্তানসহ লন্ডনের টাওয়ার হ্যামলেটসে বসবাস করছেন।
বর্তমানে তিঁনি শাইখ আকরাম নাদভির সঙ্গে হাদিস এবং ইসলামিক সাইন্সের উপর স্টাডি করছেন।


title: এয়ার্তো সেনা

text: আয়ার্তো সেনা দা সিলভা (; জন্ম: ২১ মে, ১৯৬০ - মৃত্যু: ১ মে, ১৯৯৪) সাঁও পাওলু এলাকায় জন্মগ্রহণকারী বিখ্যাত ব্রাজিলীয় ফর্মুলা ওয়ান ড্রাইভার ছিলেন। তিনি মূলতঃ আয়ার্তো সেনা নামেই সমধিক পরিচিত ব্যক্তিত্ব। ১৯৮৮, ১৯৯০ ও ১৯৯১ সালে মোট তিনবার ফর্মুলা ওয়ান চ্যাম্পিয়নশীপের শিরোপা জয় করেন। আধুনিক যুগের সবচেয়ে আধিপত্যবিস্তারকারী ও সফলতম ফর্মুলা ওয়ান ড্রাইভার ছিলেন তিনি। ইতালির বোলোগনায় অনুষ্ঠিত ১৯৯৪ স্যান ম্যারিনো গ্রাঁ প্রি প্রতিযোগিতা চলাকালীন অটোড্রমো এঞ্জো ই দিনো ফেরারি বা আইমোলাতে অবস্থানরত অবস্থায় দূর্ঘটনায় মৃত্যুবরণ করেন। অনেক ক্রীড়ানুরাগী মোটর দৌঁড় প্রতিযোগিতার ইতিহাসে তাঁকে সর্বকালের সেরা ও দক্ষ চালকরূপে অভিহিত করে থাকেন।


title: এয়ার্তো সেনা

text: চার বছর বয়সে তিনি একটি এক চাকাবিশিষ্ট কার্ট পান। ১৩ বছর বয়সে প্রথমবারের মতো কার্ট রেসিং প্রতিযোগিতায় অংশ নেন। ১৯৭৭ সালে সাউথ আমেরিকান কার্ট চ্যাম্পিয়নশীপ জয় করেন। ১৯৮১ সালে তিনি ব্রিটিশ ফর্মুলা ফোর্ড ১৬০০ চ্যাম্পিয়নশীপে অংশ নিয়ে জয় করেন। এছাড়াও তিনি তাঁর নাম পরিবর্তন করে সেনা রাখেন। ১৯৮২ সালে সেনা ইউরোপিয়ান ও ব্রিটিশ ফর্মুলা ফোর্ড ২০০০ - এ দুইটি ইউরোপীয় চ্যাম্পিয়নশীপ জয় করেন। উইলিয়ামস, ম্যাকলারিন, ব্রাবহ্যাম ও টোলম্যান পর্যবেক্ষণ শেষে ১৯৮৪ সালে টোলম্যান দলে যোগ দেন।


title: এয়ার্তো সেনা

text: প্রায়শঃই সেনা ভোটের মাধ্যমে সর্বকালের অন্যতম সেরা ফর্মুলা ওয়ান ড্রাইভারের মর্যাদা পেয়েছেন। মর্যাদাপূর্ণ মোনাকো গ্রাঁ প্রি প্রতিযোগিতায় ছয়বার শিরোপা জয় করেন। তাঁর ক্রীড়াজীবনে প্রতিপক্ষ হিসেবে ছিলেন অ্যালেইন প্রোস্ট।


title: অন্ধ্রপ্রদেশ পুনর্গঠন আইন, ২০১৪

text: অন্ধ্রপ্রদেশ পুনর্গঠন আইন, ২০১৪ হল ভারতের একটি সংসদীয় আইন। এই আইনটি তেলঙ্গানা বিল নামে সমধিক পরিচিত। এই আইন বলে অন্ধ্রপ্রদেশ রাজ্যটিকে ভেঙে তেলঙ্গানা ও অন্ধ্রপ্রদেশ নামে দুটি রাজ্য গঠিত হয়েছে। এই আইনে নবগঠিত রাজ্যদুটির সীমানা নির্ধারণ করা হয়েছে, সম্পত্তি ও দায়িত্ব সম্পূর্ণ ভাগ করে দেওয়া হয়েছে এবং হায়দ্রাবাদের মর্যাদাও নিরূপণ করে দেওয়া হয়েছে। অন্ধ্রপ্রদেশ বিধানসভায় ২০১৪ সালের ৩০ জানুয়ারি এই বিলটি প্রত্যাখ্যাত হয়েছিল।


title: অন্ধ্রপ্রদেশ পুনর্গঠন আইন, ২০১৪

text:
২০১৪ সালের ১৮ ফেব্রুয়ারি বিলটি লোকসভায় এবং ২০১৪ সালের ২০ ফেব্রুয়ারি এটি রাজ্যসভায় পাস হয়। ২০১৪ সালের ১ মার্চ ভারতের রাষ্ট্রপতি প্রণব মুখোপাধ্যায় বিলটিতে স্বাক্ষর করেন এবং বিলটি সরকারি গেজেট হিসেবে প্রকাশ করেন। ২০১৪ সালের ২ জুন নতুন রাজ্য দুটি আনুষ্ঠানিকভাবে উদ্বোধন করা হবে।
২০১৩ সালের অগস্ট মাসে কেন্দ্রীয় ক্যাবিনেট তৎকালীন কেন্দ্রীয় স্বরাষ্ট্রমন্ত্রী সুশীল কুমার শিন্ডের নেতৃত্বে একটি মন্ত্রীগোষ্ঠী গঠন করে। এই মন্ত্রীগোষ্ঠী অন্ধ্রপ্রদেশ রাজ্য বিভাজনের প্রয়োজনীয়তা খতিয়ে দেখে। এই মন্ত্রীগোষ্ঠীর সদস্য ছিলেন তদনীন্তন অর্থমন্ত্রী পি. চিদম্বুরম, স্বাস্থ্যমন্ত্রী গুলাম নবি আজাদ, আইনমন্ত্রী কপিল সিবাল, গ্রামোন্নয়ন মন্ত্রী জয়রাম রমেশ ও নারায়ণস্বামী। এই মন্ত্রীগোষ্ঠী তেলঙ্গানা প্রসঙ্গে শ্রীকৃষ্ণ কমিটির রিপোর্টও খতিয়ে দেখে।


title: অন্ধ্রপ্রদেশ পুনর্গঠন আইন, ২০১৪

text: ২০১৪ সালের ১৩ ফেব্রুয়ারি লোকসভায় তেলঙ্গানা বিল পেশ করেন তৎকালীন অধ্যক্ষ মীরা কুমার। বিল পাসের সময় লোকসভায় হইহট্টগোল চলছিল। সাংসদ লগদপতি রাজাগোপাল সংসদকক্ষে মরিচ স্প্রে করেন। পরে তিনি জানান, ভিন রাজ্জ্যের কয়েকজন কংগ্রেস সাংসদ কর্তৃক আক্রান্ত হয়ে আত্মরক্ষার জন্য তিনি মরিচ স্প্রে করেছিলেন। বিল পাসের পর সংসদ মুলতুবি হয়ে যায়।


title: অন্ধ্রপ্রদেশ পুনর্গঠন আইন, ২০১৪

text: লোকসভার তৎকালীন বিরোধী দলনেত্রী সুষমা স্বরাজ বলেন, তিনি জানতেন না যে বিলটি লোকসভায় পেশ করা হয়েছে। ২০১৪ সালের ১৮ ফেব্রুয়ারি বিজেপির সমর্থনে বিলটি লোকসভায় পাস হয়ে যায়।


title: অন্ধ্রপ্রদেশ পুনর্গঠন আইন, ২০১৪

text:
২০ ফেব্রুয়ারি বিজেপির সমর্থনে বিলটি রাজ্যসভাতেও পাস হয়ে যায়। ১ মার্চ বিলটিতে রাষ্ট্রপতি সাক্ষর করেন এবং সরকারি গেজেটে প্রকাশ করেন।
লোকসভার তৎকালীন অধ্যক্ষ মীরা কুমার অন্ধ্রপ্রদেশের ১৮ জন সাংসদকে বহিষ্কার করেন। এঁরা হলেন জাতীয় কংগ্রেসের সাব্বাম হরি, অনন্ত ভেঙ্কটরামি রেড্ডি, রায়পতি শাম্বশিব রাও, এসপিওয়াই রেড্ডি, এম শ্রীনিবাসুলু রেড্ডি, ভি অরুণ কুমার, এ সাই প্রতাপ, সুরেশ কুমার শেটকর, কেআরজি রেড্ডি, বাপি রাজু কানুমুরি ও জি সুখেন্দর রেড্ডি; তেলুগু দেশম পার্টির নিরামাল্লি শিবপ্রসাদ, নিম্মালা কৃষ্টাপ্পা, নারায়ণ রাও; ওয়াইএসআর কংগ্রেসের ওয়াইএস জগন্মোহন রেড্ডি ও এম রাজামোহন রেড্ডি এবং তেলঙ্গানার দুজন সাংসদ।


title: অন্ধ্রপ্রদেশ পুনর্গঠন আইন, ২০১৪

text: ভারতীয় সংবিধানের ৩ নং ধারা অনুসারে, কোনো রাজ্য ভাগ করতে হলে সংশ্লিষ্ট রাজ্য বিধানসভার একটি মতামত প্রয়োজন হয়। ২০১৪ সালের ৩০ জানুয়ারি, অন্ধ্রপ্রদেশ বিধানসভা ও অন্ধ্রপ্রদেশ বিধান পরিষদে বিলটি প্রত্যাখ্যাত হয়। বিধায়করা এই বিলটির সঙ্গে ৯,০৭২টি সংশোধনী এবং বিধান-পারিষদরা এর সঙ্গে ১,১৫৭টি প্রস্তাব যুক্ত করেন। তবে সংবিধানের ৩ নং ধারা অণুযায়ী, ভারতের সংসদ নতুন রাজ্য সৃষ্টির ব্যাপারে সর্বোচ্চ ক্ষমতাধর। এই ব্যাপারে সংসদ সংশ্লিষ্ট রাজ্য বিধানসভার আপত্তি শুনতে বাধ্য নয়। তাই অন্ধ্রপ্রদেশ বিধানসভা ও বিধান পরিষদের বিল প্রত্যাখ্যান তেলঙ্গানা বিল সংসদে পাসের ব্যাপারে বাধা হয়নি।


title: অন্ধ্রপ্রদেশ পুনর্গঠন আইন, ২০১৪

text:
ভারতের সুপ্রিম কোর্টে অন্ধ্রপ্রদেশ পুনর্গঠন বিল সংসদে উত্থাপনের বিরুদ্ধে মোট ৯টি মামলা দায়ের করা হয়। সুপ্রিম কোর্ট আবেদনগুলি খারিজ করে দিয়ে জানায়, সংসদে বিল পাস হওয়ার পরই এই ধরনের মামলা করা যাবে। তবে ২০১৪ সালের ৭ মার্চ সুপ্রিম কোর্ট কেন্দ্রীয় সরকারকে এই ব্যাপারে একটি নোটিশ দেয়। ৫ মে সুপ্রিম কোর্ট এই মামলা গ্রহণ করবে।
২০১৪ সালের ১১ মার্চ, তৎকালীন কেন্দ্রীয় মন্ত্রী তথা অন্ধ্রপ্রদেশ পুনর্গঠন বিল-সংক্রান্ত মন্ত্রীগোষ্ঠীর সদস্য জয়রাম রমেশ বলেন, "বিশাখাপত্তনম, বিজয়ওয়াড়া, গুন্টুর, রাজামুন্দ্রি, তিরুপতি, কুর্নুল, ওঙ্গল ও নেল্লোরের মতো শহরগুলির মধ্যে একটিকে নতুন রাজধানী হিসেবে ভাবা হচ্ছে। সবক'টি শহরের অবস্থান খতিয়ে দেখে সেপ্টেম্বরে নাম চূড়ান্ত করা হবে।" নাগার্জুন বিশ্ববিদ্যালয়, নুজিভিদ ও ডোনাকোন্ডার মতো ছোটো শহরকে মহানগরীতে রূপান্তরিত করার প্রস্তাবও দেওয়া হয়েছে।


title: পে-মা-'ফ্রিন-লাস (তিব্বত)

text: পে-মা-'ফ্রিন-লাস () (১৬৪১-১৭১৭) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের দ্বিতীয় প্রধান ছিলেন।


title: পে-মা-'ফ্রিন-লাস (তিব্বত)

text: পে-মা-'ফ্রিন-লাস ১৬৪১ খ্রিষ্টাব্দে তিব্বতের মোন-ম্খার-র্নাম-স্রাস-গ্লিং () নামক স্থানের প্রাসাদে এক সম্ভ্রান্ত পরিবারে জন্মগ্রহণ করেন। তাঁর পিতার নাম ছিল কার্মা-ফুন-ত্শোগ্স-দ্বাং-পো () এবং মাতার নাম ছিল রিগ-'দ্জিন বু-খ্রিদ-দ্বাং-মো ()। ছয় বছর বয়সে ব্স্তান-'দ্জিন-নোর-বু () নামক তৃতীয় য়োল-মো-স্প্রুল-স্কু () উপাধিধারী বৌদ্ধ লামা তাঁকে ঙ্গাগ-গি-দ্বাং-পো নামক র্দো-র্জে-ব্রাগ বৌদ্ধবিহারের প্রধানের পুনর্জন্ম রূপে চিহ্নিত করেন এবং র্দো-র্জে-ব্রাগ বৌদ্ধবিহারে প্রধান রূপে অধিষ্ঠিত করেন। এই বিহারের পৃষ্ঠপোষক পঞ্চম দলাই লামা তাঁকে দীক্ষা প্রদান করেন। তাঁর উল্লেখযোগ্য শিক্ষক ছিলেন স্মান-লুং-পা-ব্লো-ম্ছোগ-র্দো-র্জে (), স্মিন-গ্লিং-গ্তের-ছেন-'গ্যুর-মেদ-র্দো-র্জে (), ব্কা'-'গ্যুর-বা-ম্গোন-পো-ব্সোদ-নাম্স-ম্ছোগ-ল্দান () প্রভৃতি। তিনি পোতালা প্রাসাদে দীর্ঘদিন মুখ্য আচার বিভাগীয় আধিকারিক হিসেবে দায়িত্ব পালন করেন। পে-মা-'ফ্রিন-লাস র্ন্যিং-মা ধর্মসম্প্রদায়ের তন্ত্র সম্বন্ধে বেশ কিছু গ্রন্থ রচনা করেন। এর মধ্যে সর্বাপেক্ষা উল্লেখযোগ্য ছিল অনুত্তরযোগতন্ত্রের ওপর রচিত 'দুস-পা-ম্দো'ই-দ্বাং-ছোগ-দ্ক্যিল-ল'খোর-র্গ্যা-ম্ত্শো'ই-'জুগ-ঙ্গোগ্স () নামক গ্রন্থটি। ১৭১৭ খ্রিষ্টাব্দে দ্জুঙ্গার মোঙ্গলদের দ্বারা র্ন্যিং-মা ধর্মসম্প্রদায় বিরোধী সামরিক অভিযানের সময় তাঁকে হত্যা করা হয় এবং র্দো-র্জে-ব্রাগ বৌদ্ধবিহারকে ভস্মীভূত করা হয়।


title: জীবক কুমারভচ্চ

text: জীবক কুমারভচ্চ খ্রিস্টপূর্ব ৫৪০ সনে মগধের রাজধানী রাজগৃহ নগরীতে জন্মগ্রহণ করেন। রাজগৃহের বর্তমান নাম রাজগীর। জীবক কুমারভচ্চ মগধ নরেশ বিম্বিসার ও অজাতশত্রুর সমসাময়িক ছিলেন। তিনি রাজ মগধ নরেশ বিম্বিসার, কৌশাম্বী নরেশ চণ্ড প্রদ্যোৎ, মগধের নাগরীকবৃন্দ এবং বুদ্ধ ও অন্যান্য ভিক্ষুদের চিকিৎসার দায়িত্ব পালন করেছিলেন। এই সময় তিনি ধীরে ধীরে বুদ্ধ ও তাঁর ধর্মের প্রতি অনুরক্ত হয়ে বুদ্ধের উপাসক হন। পালি শাস্ত্র বা ত্রিপিটকে তার নাম ও চিকিৎসক হিসাবে খ্যাতির কথা উল্লেখ আছে। রাজগৃহ নগরীতে তার আম্রবন তিনি বুদ্ধ ও ভিক্ষু সংঘকে দান করেছিলেন যা পালি শাস্ত্রে জীবক অম্ববন নামে উল্লিখিত হয়েছে। ছিলেন। জীবকের মাতা ছিলেন শালবতী নাম্নী গণিকা যিনি জন্মের পরই তাকে আস্তাকুঁড়ে ফেলে আসেন। মহারাজ বিম্বিসারের পুত্র অভয় কুমার তাকে কুড়িয়ে পান এবং নিজের প্রাসাদে নিয়ে লালন পালন করেন।


title: জীবক কুমারভচ্চ

text: মহারাজ বিম্বিসারের পুত্র অভয় কুমার বনের মধ্যে এক পরিত্যাক্ত সদ্যোজাত শিশুকে কুড়িয়ে পেয়ে তাকে পরম যত্নে নিজ প্রাসাদে এনে লালন পালন করেন। মৃত্যুর জন্য পরিত্যক্ত হয়েও নবজাতক জীবিত রয়েছে, তাই তার নাম দেন জীবক। তিনি শিশুর লালন পালনের সাথে সাথে তাকে নানান শাস্ত্র ও শিক্ষায় পারদর্শী করে তোলেন। মগধের পাঠ শেষ হলে অভয় কুমার জীবককে উচ্চশিক্ষার জন্য তক্ষশীলা পাঠান। তক্ষশিলাতে বিশ্ব বিখ্যাত আয়ুর্বেদ আচার্যের কাছে জীবক আয়ুর্বেদ শাস্ত্র অধ্যয়ন করেন। তার শিক্ষা প্রায় সমাপ্ত হলে আচার্য তাকে তক্ষশিলাকে কেন্দ্র করে এক যোজন দূরত্ব থেকে এমন একটি উদ্ভিদ সংগ্রহ করে আনতে বলেন যার মধ্যে কোন ঔষধী গুণ নেই। জীবক সারাদিন বাদে ফিরে এসে আচার্য্যকে জানালেন যে তিনি এমন কোন উদ্ভিদ দেখেননি যার কোন প্রকার ঔষধী গুণ নেই। আচার্য অত্যন্ত প্রীত হয়ে বললেন যে জীবকের শিক্ষা সম্পুর্ণ হয়েছে। তিনি তাঁকে স্নাতক উপাধি ও প্রমাণপত্রের সাথে কিছু অর্থ দিয়ে মগধে ফিরে গিয়ে স্বতন্ত্রভাবে চিকিৎসা শাস্ত্র চর্চা করার নির্দেশ দেন।


title: স্কাল-ব্জাং-পে-মা-দ্বাং-ফ্যুগ

text: স্কাল-ব্জাং-পে-মা-দ্বাং-ফ্যুগ () (১৭২০-১৭৭১) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের তৃতীয় প্রধান ছিলেন।


title: স্কাল-ব্জাং-পে-মা-দ্বাং-ফ্যুগ

text: স্কাল-ব্জাং-পে-মা-দ্বাং-ফ্যুগ ১৭২০ খ্রিষ্টাব্দে তিব্বতের স্পো-'বোর-স্গাং () নামক অঞ্চলের ল্চাগ্স-ম্দুদ () নামক শহরে জন্মগ্রহণ করেন। তাঁকে পে-মা-'ফ্রিন-লাস নামক র্দো-র্জে-ব্রাগ বৌদ্ধবিহারের প্রধানের পুনর্জন্ম রূপে চিহ্নিত করে ঐ বৌদ্ধবিহারের প্রধান রূপে অধিষ্ঠিত করা হয়। সপ্তম দলাই লামা তাঁকে দীক্ষা দেন। তাঁর উল্লেখযোগ্য শিক্ষক ছিলেন ব্লো-ব্জাং-ল্হা-ম্ছোগ () নামক পে-মা-'ফ্রিন-লাসের শিষ্য এবং পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান () নামক দ্বিতীয় ন্যি-স্প্রুল () উপাধিধারী বৌদ্ধ লামা। তিনি ব্দে-গ্শেগ্স-ব্কা'-'দুস-র্গ্যা-ম্ত্শো () নামক গ্রন্থ এবং ল্হা-রিগ্স-ক্যি-ব্ত্সুন-পা-ব্স্কাল-ব্জাং-পে-মা'ই-মিং-চান-রাং-ন্যিদ-ক্যি-র্তোগ্স-পার-ব্র্জোদ-পা () নামক আত্মজীবনী রচনা করেন। 'গ্যুর-মেদ-থেগ-ম্ছোগ-ব্স্তান-'দ্জিন নামক দ্বিতীয় র্দ্জোগ্স-ছেন-গ্রুব-দ্বাং, 'গ্যুর-মেদ-কুন-ব্জাং-র্নাম-র্গ্যাল নামক দ্বিতীয় ঝে-ছেন-রাব-'ব্যাম্স () প্রভৃতি উপাধিধারী অবতারী লামারা তাঁর উল্লেখযোগ্য শিষ্য ছিলেন।


title: ক্রিস জর্দান

text: ক্রিস্টোফার জেমস জর্দান (জন্ম: ৪ অক্টোবর, ১৯৮৮) বার্বাডোসে জন্মগ্রহণকারী ইংরেজ ক্রিকেটার। ইংল্যান্ড ক্রিকেট দলের অন্যতম প্রতিশ্রুতিশীল অল-রাউন্ডার হিসেবে তাকে বিবেচনা করা হয়। জর্দান ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করে থাকেন। গড়ে ঘন্টা প্রতি ৮০ মাইল বেগে নিয়মিতভাবে বোলিংয়ে পারদর্শী তিনি। ২০০৭ সালে সারে দলের সর্বাপেক্ষা উদীয়মান খেলোয়াড় হিসেবে এনবিসি ডেনিস কম্পটন পুরস্কার লাভ করেন।


title: ক্রিস জর্দান

text: নিজ দেশ বার্বাডোসের স্কুল কম্বারমের থেকে ক্রীড়া বৃত্তি নিয়ে ডালউইচ কলেজে অধ্যয়ন করেন। মাতৃসম্পর্কীয় দাদা ব্রিটিশ নাগরিক হওয়ায় তিনিও ব্রিটিশ নাগরিকত্ব লাভ করেন। সারে দলে তিনি ব্রিটিশ খেলোয়াড়রূপে অংশগ্রহণ করেন। এরফলে তিনি ইংল্যান্ড এবং ওয়েস্ট ইন্ডিজ - উভয় দলের পক্ষেই খেলার যোগ্যতা অর্জন করেন। কিন্তু তিনি ইংল্যান্ডের পক্ষেই খেলার সিদ্ধান্ত নেন। এছাড়াও তিনি বিলুপ্তপ্রায় বন্যপ্রাণী সংরক্ষণের উদ্দেশ্যে গঠিত দাতব্য তহবিলের সাথে জড়িত রয়েছেন।


title: ক্রিস জর্দান

text: আগস্ট, ২০০৭ সালে লর্ডসে অনুষ্ঠিত সারে দলের প্রথম একাদশে অন্তর্ভুক্ত হন ও মিডলসেক্সের বিপক্ষে অভিষেক ঘটে তার। প্রথম-শ্রেণীর ক্রিকেটের অভিষেক খেলায় তিনি ৪১ রানের বিনিময়ে ২ উইকেট এবং দ্বিতীয় খেলায় ডারহ্যামের বিপক্ষে ৪২ রানে ৩ উইকেট লাভে সক্ষমতা দেখান।


title: ক্রিস জর্দান

text: পিঠের হাড়ে ফাঁটল ধরায় ২০১০ সালে ইংরেজ ক্রিকেটে অংশ নিতে পারেননি। ঐ বছরেরই ডিসেম্বর মাসে তিনি পুণরায় প্রশিক্ষণে চলে যান। সাম্প্রতিককালে তিনি ইংল্যান্ডের একদিনের দলে অন্তর্ভুক্ত হন। ২০১২ মৌসুমের শেষদিকে ছয় বছর সারে দলে খেলার পর ক্লাব দল ত্যাগ করেন। বর্তমানে তিনি সাসেক্স ক্লাবে খেলছেন। ইয়র্কশায়ারের বিপক্ষে তিনি তার নিজস্ব সেরা ৬/৪৮ বোলিং পরিসংখ্যান গড়েন।


title: ইস্ট লন্ডন মসজিদ

text: ইস্ট লন্ডন মসজিদ লন্ডনের হোয়াইটচ্যাপেল এবং অ্যাল্ডগেটের মধ্যবর্তী লন্ডন বরো অব টাওয়ার হ্যামলেটস এ অবস্থিত, যেটি যুক্তরাজ্যের বৃহত্তম মুসলিম সম্প্রদায়কে ধর্মীয় সেবা প্রদান করে থাকে। এটি সিটি অব লন্ডনের অতি সন্নিকটে এবং লন্ডনের ডকল্যান্ডস থেকে কয়েক মাইল দূরে অবস্থিত। এটি পরস্পর সংযুক্ত লন্ডন মুসলিম সেন্টার এবং মারিয়াম সেন্টারের সাথে সম্মিলিতভাবে যুক্ত। এটি ইউরোপের অন্যতম বৃহত্তম মসজিদ, যেটি জামাতে নামাজ পড়ার জন্য ৭,০০০ মুসল্লী ধারণ করতে সক্ষম। এতে যুক্তরাজ্য|যুক্তরাজ্যের সবচেয়ে বড় জুম্মার নামাজের জামাআত অনুষ্ঠিত হয় এবং গড়ে সাপ্তাহিক নামাজীর উপস্থিতি সংখ্যা ৩৫ হাজারেরও বেশি ছাড়িয়ে যায়।


title: কালচারভাভেন

text: কালচারভাভেন () হল সুইডেনের উমিয়ার উমে নদীর পাশে অবস্থিত একটি সাংস্কৃতিক কেন্দ্র। কালচারভাভেন ২০১৪ সালের শরতে কার্যক্রম চালু করবে, যে বছরে উমিয়া দুটো ইউরোপীয় সাংস্কৃতিক রাজধানীর একটি হয়। সংস্কৃতি আমদানি শহরের অন্যান্য অংশে সরানো বেশ কয়েকটি সাংস্কৃতিক প্রতিষ্ঠান এবং কিছু নতুন সাংস্কৃতিক উদ্যোগকে অন্তর্ভুক্ত করবে। ভবনের নির্মাণ খরচ, গঠনমূলক খরচ এবং নতুন ভবনে শহরের গ্রন্থাগার স্থানান্তরের বিষয়টি উমিয়ায় বিতর্ক সৃষ্টি করে।


title: কালচারভাভেন

text: ভবনটি হেইমডাল ব্লকের বেশিরভাগ অংশ দখল করেছে এবং স্টোরগাটান ও উমে নদীর মাঝে অবস্থিত। কালচারভাভেন ২০১১-২০১৪ সালে "সেতুর মধ্যকার শহর" নামক শহুরে উন্নয়নমূলক কর্মসূচীর মাধ্যমে নির্মিত হয়েছে। এর ক্লায়েন্ট উমিয়া পৌরসভা এবং স্থানীয় রিয়েল এস্টেট কোম্পানী বাল্টিকগ্রুপেন। এর সাথে যৌথভাবে উমিয়া এবির কোম্পানি ভাভেনও এর মালিক।


title: কালচারভাভেন

text: কালচারভাভেন দুটো ভবনের সমন্বয়ে তৈরি যা একটি তিনতলা ভবনে একত্রীত হয়। এর ফলে স্ট্র্যান্ডগাটান-এর ওপরে এক দরজা তৈরি হয়। নদীর সন্নিকটের বাড়িটি স্ট্র্যান্ডগাটানের দক্ষিণে অবস্থিত এবং চারটি তলা নিয়ে গঠিত যা "ব্ল্যাক বক্স" নামে পরিচিত। এর ৪০০ সীট বা ১,০০০ দাঁড়িয়ে থাকা দর্শকদের জন্য স্থান রয়েছে। স্টোরগাটান রোডের নিকটে চারটি ভবনের প্রায় ১৫,০০০ বর্গমিটার স্থান উমিয়া পৌরসভা তাদের ব্যবসা, গ্রন্থাগার ইত্যাদির জন্য ব্যবহৃত করে। সেখানে একটি মার্কেট হল আছে যা স্টোরা হটেলেটের একদম কাছাকাছি রয়েছে। লেভেল ৫ এবং তার পর থেকে বাল্টিকগ্রুপেনের পৃষ্ঠপোষকতায় হোটেল, সম্মেলন কেন্দ্র ও রেস্তঁরা নির্মাণের পরিকল্পনা আছে।


title: কালচারভাভেন

text: এর সর্বমোট স্থান ২৪,০০০ বর্গমিটার এবং পুরো খরচ বাইরের দিক বাদ দিয়ে ৭০০ মিলিয়ন ধরা হয়েছে। এর স্থপতি নরওয়ের স্নোহেত্তা এবং হোয়াইট আর্কিটেকচার যারা উমিয়া আর্ট ক্যাম্পাসের বেশকিছু ভবনেরও নকশা করেন।


title: কালচারভাভেন

text: এর উদ্বোধনের আগেও এর নকশা একটি কুম্ভীলকবৃত্তি হিসেবেই চিহ্নিত হয়েছে কারণ এর অনুরূপ তিনটি উল্লম্ব বস্তির ফ্যাকাডগুলো ইতঃপূর্বেই ২০০৬-২০০৮ সালে কোপেনহাগেনে ব্যবহৃত হয়েছে। এর ওলন্দাজ ভবনগুলো ওলন্দাজ ফার্ম ভিলহেল লাউরিৎজেন আর্কিটেক্টে-এর নকশাকৃত যার কালচারভাভেনের নকশা নিয়ে কিছুই করার ছিল না। তবে ঐ ফার্মের একজন স্থপতি বলেন যে এর নকশা চুরি করা নয়, বরং মৌলিক।


title: কালচারভাভেন

text: কালচারভাভেনে থাকবে কিছু স্টুডিও, একটি শিশুদের সাংস্কৃতিক কেন্দ্র, থিয়েটার ও উমিয়া শহর গ্রন্থাগার, চলচ্চিত্র ফোকেটদের জীবনী এবং নতুন নারী ইতিহাস জাদুঘর।


title: গীটারস - দ্য মিউজিয়াম

text: গীটারস - দ্য মিউজিয়াম () হল সুইডেনে উমিয়ার ডাউনটাউনে অবস্থিত একটি জাদুঘর। এটি একটি ইট-নির্মিত ভবন যা পূর্বে ভাসাকোলান স্কুলকে ধারণ করত। ভবনটিকে ১৯০৪ সাল থেকে বর্তমান। এটি একটি রক ক্লাব, একটি রেস্তঁরা, একটি মিউজিক স্টোর এবং একটি রেকর্ড দোকানের সাথে স্থান ভাগাভাগি করে। ২০১৪ সালের জানুয়ারিতে উদ্বোধিত এ ভবনটি উমিয়ার ইউরোপীয় সাংস্কৃতিক রাজধানীর সাথে সম্পর্কযুক্ত।


title: গীটারস - দ্য মিউজিয়াম

text: জাদুঘরটি যৌথভাবে মিউজিক স্টোরের পিছনের লোকদের নিয়ে পরিচালিত হত, ফোরসাউন্ড এবং রক ক্লাব স্খারিনস্কা (যা স্খারিনস্কা ভিলান প্রতিষ্ঠার পর নাম বদলে স্খারিনস্কা হয়), গীটারস মিউজিয়ামের বিনিয়োগের মধ্যে আছেন। উমিয়া পৌরসভা সংস্কার এবং প্রতিজ্ঞা অভিযোজনের মাধ্যমে এই জাদুঘরকে সমর্থন দেন, এবং এর সাথে ২০১৪-২০১৫ সালে একটি বার্ষিক ২.৪ মিলিয়ন সুইডীয় ক্রোনারের কো-ফাউন্ডিংও দেয়া হয়।


title: গীটারস - দ্য মিউজিয়াম

text: এই জাদুঘরের সংগ্রহ মূলত ১৯৫০ সাল থেকে ১৯৬০ সালের মধ্যকার ইলেকট্রিক গীটার এবং সেইসাথে ইলেকট্রিক বেজ গীটার, অ্যামপ্লিফায়ার এবং ইলেকট্রিক গীটারের ইতিহাসের সাথে সম্পর্কযুক্ত অন্যান্য সরঞ্জাম নিয়ে। ১৯৭০ সাল পর্যন্ত মাইকেল ও স্যামুয়েল আহ্‌দেন ভ্রাতৃদ্বয়ই এই সংগ্রহ করেন। তবে এরপরও জাদুঘর খোলার আগ পর্যন্ত এর সংগ্রহ পাবলিক করা হয়নি।


title: গীটারস - দ্য মিউজিয়াম

text: সংগ্রহের সবচেয়ে আকর্ষণীয় গীটারসমূহের মধ্যে ১৯৫৮ সালের একটি গিবসন ফ্লাইং ফাইভ, একটি ১৯৬০ সালের লেস পল এবং একটি ১৯৫০ সালের ফেন্ডার ব্রডকাস্টার রয়েছে। মোট ৫০০ গীটারের মাধ্যমে জাদুঘরটি আন্তর্জাতিক আকর্ষণ কুড়োয়। একে এই ধরণের জাদুঘরসমূহের মধ্যে সারা পৃথিবীতে বৃহত্তম বলা হয়।


title: গীটারস - দ্য মিউজিয়াম

text: জাদুঘরের নিজের সংগ্রহ বাদেও এতে সাময়িক প্রদর্শনীর জন্য কক্ষ রয়েছে। এর শুরুর দিক চিহ্নিতকরণ করবার জন্য জাদুঘরে 'ফোক্রোরসীয়ার্কিভেট (জনপ্রিয় আন্দোলনের আর্কাইভ) কর্তৃক আয়োজিত "উমিয়া - দ্য ইউরোপীয়ান ক্যাপিটাল অফ হার্ডকোর ১৯৮৯-২০০০"-এর প্রদর্শনী অনুষ্ঠিত হয়।


title: ইউনিভার্সিটি অব উটাহ

text: ইউনিভার্সিটি অব উটাহ উটাহের সল্ট লেক সিটিতে অবস্থিত একটি পাবলিক বিশ্ববিদ্যালয়।


title: চার্লস ফ্রান্সিস রিখটার

text: চার্লস ফ্রান্সিস রিখটার একজন মার্কিন ভূকম্পনবিদ এবং পদার্থবিজ্ঞানী। তিনি খ্যাতি লাভ করেন রিখটার ম্যাগনিটিউড স্কেলের আবিষ্কারক হিসেবে।


title: চার্লস ফ্রান্সিস রিখটার

text: রিখটার ১৯০০ সালের ২৬ এপ্রিল ওহিওর ওভারপেকে জন্মগ্রহণ করেন। লস অ্যাঞ্জেলস হাই স্কুল থেকে গ্র্যাজুয়েট হয়ে তিনি স্ট্যানফোর্ড বিশ্ববিদ্যালয় এ ভর্তি হন এবং এখান থেকে ১৯২০ সালে উপস্নাতক ডিগ্রি অর্জন করেন। তিনি ১৯২৭ সালে রবার্ট মিলিকান এর গবেষণা সহযোগী হিসেবে কার্নেগী ইন্সটিটিউট অব ওয়াশিংটন এ যোগদান করেন। ১৯২৮ সালে তিনি ক্যালিফোর্নিয়া ইন্সটিটিউট অফ টেকনোলজিতে তাত্ত্বিক পদার্থবিজ্ঞানে পিএইচডির কাজ শুরু করেন। এই সময় তিনি ভূকম্পনবিদ্যায় আগ্রহী হয়ে উঠেন। তারপর তিনি প্যাসাডেনায় নতুন সিসমোলজিকাল গবেষণাগারে বেলো গুটেনবার্গের অধীনে কাজ করেন। ১৯৩২ সালে রিখটার এবং গুটেনবার্গ ভূমিকম্প উৎসের আপেক্ষিক আকার পরিমাপ করার জন্য একটি আদর্শ স্কেল উদ্ভাবন করেন। ১৯৩৭ সালে তিনি ক্যালিফোর্নিয়া ইন্সটিটিউট অফ টেকনোলজিতে ফিরে আসেন, যেখানে তিনি কর্মজীবনের বাকি অংশ কাটান। তিনি ১৯৫২ সালে ভূকম্পনবিদ্যার অধ্যাপক নিযুক্ত হন।


title: কুন-ব্জাং-'গ্যুর-মেদ-ল্হুন-গ্রুব

text: কুন-ব্জাং-'গ্যুর-মেদ-ল্হুন-গ্রুব () (?-১৮০৮) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের চতুর্থ প্রধান ছিলেন।


title: কুন-ব্জাং-'গ্যুর-মেদ-ল্হুন-গ্রুব

text: কুন-ব্জাং-'গ্যুর-মেদ-ল্হুন-গ্রুব ১৭৭০-এর দশকে তিব্বতের খাম্স অঞ্চলে গ্সের-তোগ () নামক স্থানে জন্মগ্রহণ করেন। তাঁকে স্কাল-ব্জাং-পে-মা-দ্বাং-ফ্যুগ নামক র্দো-র্জে-ব্রাগ বৌদ্ধবিহারের তৃতীয় প্রধানের পুনর্জন্ম রূপে চিহ্নিত করে ঐ বৌদ্ধবিহারের পরবর্তী প্রধান রূপে অধিষ্ঠিত করা হয়। তিনি এই বিহারের ব্যাপক সংস্কার সাধন করেন। তাঁর অন্যতম উল্লেখযোগ্য শিষ্য ছিলেন ছু-ব্জাং-নাম-ম্খা'-ক্লোং-য়াংস ()


title: ঙ্গাগ-দ্বাং-'জাম-দ্পাল

text: ঙ্গাগ-দ্বাং-'জাম-দ্পাল () (১৮১০-১৮৪৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের পঞ্চম প্রধান ছিলেন।


title: ঙ্গাগ-দ্বাং-'জাম-দ্পাল

text: ঙ্গাগ-দ্বাং-'জাম-দ্পাল ১৮১০ খ্রিষ্টাব্দে তিব্বতের মোন-ম্খার-র্নাম-স্রাস-গ্লিং () নামক স্থানের প্রাসাদে এক সম্ভ্রান্ত পরিবারে জন্মগ্রহণ করেন। শৈশবেই তিনি মাতৃহারা হন। ছু-ব্জাং-নাম-ম্খা'-ক্লোং-য়াংস () নামক বৌদ্ধ ভিক্ষু তাঁকে কুন-ব্জাং-'গ্যুর-মেদ-ল্হুন-গ্রুব নামক র্দো-র্জে-ব্রাগ বৌদ্ধবিহারের চতুর্থ প্রধানের পুনর্জন্ম রূপে চিহ্নিত করে ঐ বৌদ্ধবিহারের পরবর্তী প্রধান রূপে অধিষ্ঠিত করেন এবং তাঁকে শিক্ষাদান করেন।


title: স্কাল-ব্জাং-পে-মা-দ্বাং-র্গ্যাল

text: স্কাল-ব্জাং-পে-মা-দ্বাং-র্গ্যাল () (১৮৪৮-১৮৮০) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের ষষ্ঠ প্রধান ছিলেন।


title: স্কাল-ব্জাং-পে-মা-দ্বাং-র্গ্যাল

text: স্কাল-ব্জাং-পে-মা-দ্বাং-র্গ্যাল ১৮৪৮ খ্রিষ্টাব্দে দক্ষিণ তিব্বতের ল্হো-ব্রাগ () অঞ্চলে জন্মগ্রহণ করেন। ছু-ব্জাং-নাম-ম্খা'-ক্লোং-য়াংস () নামক বৌদ্ধ ভিক্ষু তাঁকে ঙ্গাগ-দ্বাং-'জাম-দ্পাল নামক র্দো-র্জে-ব্রাগ বৌদ্ধবিহারের পঞ্চম প্রধানের পুনর্জন্ম রূপে চিহ্নিত করে ঐ বৌদ্ধবিহারের পরবর্তী প্রধান রূপে অধিষ্ঠিত করেন এবং তাঁকে শিক্ষাদান করেন।


title: হেতমপুর

text: হেতমপুর () হচ্ছে ভারতের পশ্চিমবঙ্গের বীরভূম জেলার সিউড়ি সদর সাবডিভিশনের একটি শহর। এটি দুবরাজপুরের নিকটে অবস্থিত। এই শহরে একটি প্রাচীন ও ঐতিহাসিক রাজবাড়ি ও রাজা প্রতিষ্ঠিত মহাবিদ্যালয় আছে।


title: আরবি সাহিত্য

text: আরবি সাহিত্য


title: আরবি সাহিত্য

text:
এ যুগের সর্বশ্রেষ্ঠ রচনা হল মুআল্লাকা।
এতে সাত জন কবির নাম উল্লেখযোগ্য ৷
যারা হলেন-


title: আরবি সাহিত্য

text: এ ছাড়াও নাবিগা যুবয়ানি, আ'সা ক্বায়েস ও সানফারা এ যুগের উল্লেখযোগ্য কবি।


title: আরবি সাহিত্য

text:
কবি ছাড়া ও এ যুগে যারা খতিব (বাগ্মী)(orator) হিসাবে উল্লেখযোগ্য ছিলেন তারা হলেন -
কবি
সাহিত্যিক


থুব-ব্স্তান-ছোস-দ্বাং-ম্ন্যাম-ন্যিদ-র্দো-র্জে () (১৮৮৬-১৯৩৩) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের সপ্তম প্রধান ছিলেন।


থুব-ব্স্তান-ছোস-দ্বাং-ম্ন্যাম-ন্যিদ-র্দো-র্জে ১৮৮৬ খ্রিষ্টাব্দে তিব্বতের লাসা শহরে একটি তান্ত্রিক পরিবারে জন্মগ্রহণ করেন। তাঁর পিতার নাম ব্সোদ-নাম্স-স্তোব্স-র্গ্যাল () এবং মাতার নাম ছিল ত্শে-গ্চিগ-স্গ্রোল-মা ()। তাঁর দুই বছর বয়স হলে ত্রয়োদশ দলাই লামা তাঁকে দীক্ষা প্রদান করেন। ১৮৮৯ খ্রিষ্টাব্দে তাঁকে স্কাল-ব্জাং-পে-মা-দ্বাং-র্গ্যাল নামক র্দো-র্জে-ব্রাগ বৌদ্ধবিহারের ষষ্ঠ প্রধানের পুনর্জন্ম রূপে চিহ্নিত করে ঐ বৌদ্ধবিহারের পরবর্তী প্রধান রূপে অধিষ্ঠিত করা হয়। তাঁর উল্লেখযোগ্য শিক্ষক ছিলেন 'জিগ্স-মেদ-র্গ্যাল-বা'ই-ম্যু-গু (), য়োংস-'দ্জিন-স্কাল-ব্জাং-ত্শুল-খ্রিম্স (), 'ম্ছিম্স-ফু-জুং-স্প্রুল (), র্গ্যাল-রোং-ব্স্তান-'দ্জিন-গ্রাগ্স-পা (), স্মিন-গ্লিং-ও-র্গ্যান-র্নাম-গ্রোল-র্গ্যা-ম্ত্শো (), ছু-ব্জাং-পে-মা-ঙ্গেস-দোন (), 'জিগ্স-মেদ-দ্পাল-গ্যি-সেং-গে (), থেগ-ম্ছোগ-ব্স্তান-'দ্জিন () প্রভৃতি বৌদ্ধ লামারা। তিনি কুড়ি বছর বয়সে কুন-ব্জাং-পে-মা-'গ্রোল-'দুল-র্দো-র্জে () নামক বৌদ্ধ লামার নিকট ভিক্ষুর শপথ গ্রহণ করেন। ১৯১১ খ্রিষ্টাব্দে তিনি র্দো-র্জে-ব্রাগ বৌদ্ধবিহারের সংস্কার সাধন করেন। তিনি শান্তিদেব রচিত বোধিসত্ত্বচর্যাবতার গ্রন্থের ওপর একটি টীকাভাষ্য রচনা করেন। তাঁর উল্লেখযোগ্য শিষ্য ছিলেন ম্গো-ত্শা-ম্খান-ছেন-থেগ-ম্ছোগ-ব্স্তান-'দ্জিন (), ব্যাম্স-পা-ব্স্তান-পা'ই-র্গ্যাল-ম্ত্শান (), দ্রাগ-শুল-'ফ্রিন-লাস-রিন-ছেন () নামক উনচল্লিশতম সা-স্ক্যা-খ্রি-'দ্জিন প্রভৃতি।


title: 'জা-'ত্শোন-স্ন্যিং-পো

text: 'জা-'ত্শোন-স্ন্যিং-পো () (১৫৮৫-১৬৫৬) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন।


title: 'জা-'ত্শোন-স্ন্যিং-পো

text: 'জা-'ত্শোন-স্ন্যিং-পো ১৫৮৫ খ্রিষ্টাব্দে তিব্বতের ওয়ারু নামক স্থানে জন্মগ্রহণ করেন। তাঁর পিতার নাম ছিল ছোস-স্ক্যোং-ম্গোন-পো () এবং মাতার নাম ছিল নাম-লাংস-বু-খ্রিদ ()। কুড়ি বছর বয়সে তিনি মি-ফাম-ব্ক্রা-শিস-ব্লো-গ্রোস () নামক বোউদ্ধ ভিক্ষুর নিকট শ্রমণের শপথ গ্রহণ করেন। ১৬২০ খ্রিষ্টাব্দে তিনি পদ্মসম্ভবের ধর্মসঙ্গিনী য়ে-শেস-ম্ত্শো-র্গ্যাল রচিত ম্ত্শো-র্গ্যাল-গ্যি-ফ্যাগ-ব্রিস-মা () নামক গ্রন্থটি আবিষ্কার করেন। পরবর্তীকালে তিনি দ্কোন-ম্ছোগ-স্প্যি-'দুস () নামক অপর একটি গ্রন্থ আবিষ্কার করেন। তিনি বাং-রি-'জোগ-পো () নামক একটি বৌদ্ধবিহারও প্রতিষ্ঠা করেন। ঙ্গাগ-গি-দ্বাং-পো নামক তৃতীয় র্দো-র্জে-ব্রাগ-রিগ-'দ্জিন-ছেন-পো, ছোস-দ্ব্যিংস-র্দো-র্জে নামক দশম র্গ্যাল-বা-কার্মা-পা, দ্পাগ-ব্সাম-দ্বাং-পো নামক পঞ্চম র্গ্যাল-দ্বাং-'ব্রুগ-পা প্রভৃতি অবতারী লামারা তাঁর উল্লেখযগ্য শিষ্য ছিলেন।


title: উমিয়া শহর গীর্জা

text: উমিয়া শহর গীর্জা () হল সুইডেনের ভ্যানোর্টস্পার্কেন ও উমে নদীর উত্তর পাশের কেন্দ্রীয় উমিয়ার একটি গীর্জা। ১৮৯৪ সালে এর উদ্বোধন সম্পন্ন হয়।


title: উমিয়া শহর গীর্জা

text: শহরের স্থপতি ফ্রেডরিক ওলাস লিন্ডস্ট্রম এর নকশা করেন এবং গীর্জাটি পাথরের ফাউন্ডেশনের পর ইট দিয়ে তৈরি হয়েছে। ১৮৯২ থেকে ১৮৯৪ সালের মধ্যে গীর্জাটি নির্মিত হয় এবং ঐ অঞ্চলে তিনটি গীর্জার প্রকল্পের মধ্যে একটি। এর তিনটি সংস্কার ভবনকে সত্যিকার চেহারায় ফিরিয়ে এনেছে।


title: উমিয়া শহর গীর্জা

text: ১৯২৯ সালে গীর্জার কাউন্সিল গীর্জার এক বড় ধরণের সংস্কারের সিদ্ধান্ত গ্রহণ করে। ছিদ্রযুক্ত ছাদ, ছাদের উপর মুরালের পাশাপাশি অন্যান্যর ক্ষয় বড় ধরণের সংস্কারের প্রয়োজনীয়তাকে স্বীকার করে। এর আগে সামাণ্যকিছু সংস্কার কাজই করা হয়েছিল। এর অন্যতম একটি ইচ্ছা ছিল ১৮৯০ সালের গীর্জার স্থাপত্যের চিত্রটিকে ধ্বংস করে দেয়ার মাধ্যমে "এখন পর্যন্ত স্থাপত্যের সবচেয়ে কঠিন সময়ের অবক্ষয়"-এর প্রতিফলন করা। প্রাসাদের স্থপতি নাট নর্ডেনস্কজোল্ড গীর্জার তদন্ত করার জন্য নির্ধারিত হন এবং এই সংস্কারের জন্য প্রকল্প নির্ধারণ করেন যা ১৯৩০ সালে শেষ হয়। এর অন্যতম পরিকল্পনা ছিল অতিরিক্ত স্তম্ভ যোগ করা। ২৭শে ডিসেম্বর, ১৯৩৫ গীর্জার কাউন্সিল প্রাসাদের স্থাপত্যের প্রকল্প অনুমোদন করে। ১৭ই ডিসেম্বর গীর্জার কাজ শুরু হয়। এর গ্যালারী সম্প্রসারিত হয়, ভেন্টিলেশনের কাজ করা হয়, আভ্যন্তরীণ দরজার প্রবেশদ্বারের সাথে যুক্ত হয়; মেঝের কিছুটা অংশ চুনাপাথর স্ল্যাব দ্বারা প্রতিস্থাপিত হয় এবং স্নিগ্ধ সাদা রঙ দিয়ে এর ভেতরের দিকটা রঙ করা হয়। ১৯৩৭ সালের আগমনীর প্রথম রবিবারেই এর কাজ শুরু করে এবং লুলিয়ার ডাইওসিজের বিশপ ওলোফ বার্গকিভিস্ট এর কাজে নিয়োজিত হয়।


title: উমিয়া শহর গীর্জা

text: ১৯৭১ সালে ঠিক করা হয় যে ওস্ট্রা কিয়ের্কগাটান উমে নদীর ওপর দিয়ে আরো সম্প্রসারিত হবে এবং এটি কিয়ের্কব্রোন নামক নদীর ওপরকার তৃতীয় সেতু হিসেবে নির্মিত হবে। এসময় উক্ত অঞ্চলে একটি সমাধি উত্তোলিত হয়। সুইডীয় ফোর্নমিনেস্লাগেন অনুযায়ী ১৯৭২ সালের গ্রীষ্ম পর্যন্ত এর নির্মাণকাজ বন্ধ ছিল যতদিন না প্রত্নতাত্ত্বিকেরা ওখানের কাজ শেষ করেন। সমাধির সত্যিকার সীমানা অনির্ধারিত ছিল। এখান থেকে মোট ৪০টি সমাধি উত্তোলিত হয় এবং এর কোনপ্রকার মানচিত্র ছিল না। এখানে মোট ৬০টি কঙ্কাল পাওয়া যায়। এর শেষের সমাধিতে নাম পাওয়া যায়, যা ছিল গভর্ণর পিয়েরে অ্যাডাম স্ট্রমবার্গের। কোন ফলক না পাওয়া গেলেও ধারণা করা হয় যে তারই পারিবারিক কবরস্থান ছিল এটি। সম্ভবত ১৮৮৭ সালের অগ্নিকাণ্ডে এটি ধ্বংসপ্রাপ্ত হয় এবং পরিবারের সকল নথিপত্র পুড়ে যায়। এর অবশিষ্টাংশ উদ্ধার ও পরীক্ষিত হওয়ার পরে সেগুলো প্লাস্টিকের ব্যাগে করে গীর্জায় নিয়ে আসা হয়। গীর্জার পরিচ্ছনতারক্ষক এগুলো কোনরূপ প্রকৃত অংশ যাচাইয়ের আগেই সেগুলোকে পুনরায় দাফন করেন এবং এর অল্পকাল পরেই তিনি মারা যান।


title: ভ্যাস্টারবটেনস জাদুঘর

text: ভ্যাস্টারবটেনস জাদুঘর () সুইডেনের উমিয়ার গ্যামলিয়া অঞ্চলে অবস্থিত একটি জেলা জাদুঘর। ভ্যাস্টারবটেন প্রদেশের সাংস্কৃতিক ইতিহাস বজায় রাখে এই জাদুঘর। এটি গ্যামলিয়ার উন্মুক্ত জাদুঘর, একটি স্কি জাদুঘর (পূর্বে সুইডীয়া স্ক জাদুঘর), একটি মাছ ধরা ও মেরিটাইম এর প্রদর্শনী (পূর্বে মাছ ধরা ও মেরিটাইম এর জাদুঘর), ভ্যাস্টারবটেন প্রদেশের আন্দোলনের ইতিহাস ও স্যামিদের শিবির ধারণ করে। মূলত প্রত্নতাত্ত্বিক দিক তবে এছাড়াও অন্যান্য দিকেও ভ্যাস্টারবটেন প্রদেশে এই জাদুঘর কাজ করে। জাদুঘরটি ত্রৈমাসিক জার্নাল "ভ্যাস্টারবটেন" বের করে। এটি ভ্যাস্টারবটেন প্রদেশের জেলা সংস্থার জন্য জার্নালটি বের করে।


title: ভ্যাস্টারবটেনস জাদুঘর

text: গ্যামলিয়া একটি উন্মুক্ত জাদুঘর যা ভ্যাস্টারবটেন প্রদেশের অবিচ্ছেদ্য অংশ। উন্মুক্ত জাদিঘরের নানা ঐতিহাসিক ভবন ও সংস্থার কার্যক্রম রয়েছে যা ভ্যাস্টারবটেনের ঐতিহাসিক চিত্রের প্রতিচ্ছবি। গ্যামিলিয়ায় দেখতে পাওয়া ভবনগুলো পৃথিবীর বিভিন্ন স্থান থেকে জোগাড় করা হয়েছে; এরমধ্যে হেলেনা এলিজাবেথ গীর্জা, একটি জমিদারের খামার বাড়ি, একটি বাতচক্র, একটি ১৮০০ সালের খামারবাড়ি, একটি স্কুল, একটি কামারের দোকান এবং সামিদের শিবির উল্লেখযোগ্য। মধ্যগ্রীষ্মের সময় সুইডীয় স্থানীয় প্রজাতির ঘোড়া, গরু, ভেড়া, শূকর ও মুরগি প্রদর্শন করা হয়। দৈনন্দিন কার্যক্রমের মধ্যে মাখন মন্থন, রুটি, কারুশিল্প এবং হস্তশিল্পর কাজ উল্লেখযোগ্য। এর খামারগুলো মধ্যজুন থেকে আগস্টের শেষ পর্যন্ত দেখার জন্য খোলা রাখা হয়। বাহ্যিক দিকটি সবসময়ই দর্শকদের জন্য উন্মুক্ত।


title: ভ্যাস্টারবটেনস জাদুঘর

text: "গ্যামলিয়া" নামটি "গ্যামলি" থেকে এসেছে যা গ্যামলিয়ার নির্মাণকাজ শেষ হবার পর একটি ঐতিহাসিক সংস্থার নামকরণের প্রতিযোগিতা থেকে আসে। গ্যামলি "den gamla liden" ("পুরাতন শৈলপ্রান্ত")-এর ভাষান্তর।


title: ভ্যাস্টারবটেনস জাদুঘর

text: ভ্যাস্টারবটেন প্রদেশের প্রত্নতাত্ত্বিক সোসাইটি ১৮৮৬ সালের জানুয়ারিতে এক বৈঠকে এই সিদ্ধান্তে আসেন যে উমিয়ার প্রাচীনজিনিস সংরক্ষণের জন্য একটীন জাদুঘর স্থাপন করা হবে। প্রাথমিকভাবে এটি উলবার্গস্কায় অবস্থিত ছিল যা বর্তমানে স্টোরগাটানের ব্লক থর। ২৫শে জুন, ১৮৮৮ সালের ভয়াবহ অগ্নিকাণ্ডে দক্ষিণের বিভাগের অধিকাংশ বস্তুই পুড়ে যায়।


title: ভ্যাস্টারবটেনস জাদুঘর

text: ১৯০১ সালে প্রতিষ্ঠানটি সদ্য নির্মিত ব্যাকরণ স্কুলে স্থানান্তরিত হয়। এর সংগ্রহের উত্তরোত্তর বৃদ্ধির কারণে জাদুঘরটি ১৯১১ সালে শহরের উপকূলের নতুন ওয়্যারহাউজে স্থানান্তরিত হয়। ১৯১৯ সালে প্রতিষ্ঠিত স্থানীয় ঐতিহাসিক সোসাইটির শুরু থেকেই গ্যামলিয়া অঞ্চলে জাদুঘরের নির্মাণকাজ চলতে থাকে। ১৯৬৩৯ সালে এর নির্মাণকাজ শেষ হয়।


title: ভ্যাস্টারবটেনস জাদুঘর

text: ১৯২১ থেকে ১৯৯০ সালের মধ্যে ভ্যাস্টারবটেন প্রদেশ থেকে বেশকিছু পুরাতন ভবন স্থানান্তরিত হয়। এর সত্যিকার প্রকল্পটি ছিল দেশটির উত্তরে একটি খামার নির্মাণ করা এবং দক্ষিণে অপর একটি নির্মাণ করা কিন্তু উচ্চ খরচের কথা চিন্তা করে এর পরিবর্তে উত্তর থেকে কিছু ভবন ও ভ্যাস্টারবোটেনের দক্ষিণ থেকে কিছু ভবন একটি একক খামারে স্থানান্তরিত হবে।


title: ভ্যাস্টারবটেনস জাদুঘর

text: ১৯২৮ সালে স্টকহোম, নরা ডিজুরগার্ডেনের ফিস্কার্টোরপেট-এর বিনোদনমূলক এলাকাতে একটি স্কি জাদুঘর উদ্বোধিত হয়। ১৯৬৩ সালে এর সংগ্রহ উমিয়ার সুইডীয় স্কি জাদুঘরে স্থানান্তরিত হয়। এটি হল বিশ্বের প্রাচীনতম স্কি জাদুঘরের শিল্পকর্ম।


title: ভ্যাস্টারবটেনস জাদুঘর

text: ভ্যাস্টারবটেনস জাদুঘরের অধিকাংশ ভবনই স্থপতি বেংট রোমারে কর্তৃক নকশা করা হয়েছে এবং ১৯৪৩ সালে নির্মিত হয়।


title: ভ্যাস্টারবটেনস জাদুঘর

text: এরপরে জাদুঘরটি একাধিকবার সম্প্রসারিত হয় এবং ১৯৮১ সালে এর অন্যতম একটি সম্পসারণই উমিয়া বিশ্ববিদ্যালয়ের শৈল্পিক জাদুঘর বিল্ডমুসেট-এর নির্মাণকাজকে সম্ভব করে দেয়। ২০১২ সালে বিল্ডমুসেট উমিয়া আর্ট প্রাঙ্গনে স্থানান্তরিত হয় এবং ভ্যাস্টারবটেনস জাদুঘর পূর্বের ন্যায় সম্প্রসারিত হতে সক্ষম হয়।


title: ভ্যাস্টারবটেনস জাদুঘর

text: জাদুঘরের লোগো ভার্গভিকেনে দাফনকৃত হাজার বছরের পুরাতন স্যামি থেকে একটি ব্রোঞ্জ লিঙ্কের পুনঃউদ্ভব দ্বারা গঠিত, যা ভিন্ডেল নদীর পাশেই অবস্থিত।


ভারতের প্রস্তাবিত রাজ্য ও কেন্দ্রশাসিত অঞ্চলগুলির তালিকা দেওয়া হল। বর্তমানে ভারতে ২৮টি রাজ্য ও সাতটি কেন্দ্রশাসিত অঞ্চল আছে। এগুলি বিভাজিত করেই প্রস্তাবিত রাজ্য ও কেন্দ্রশাসিত অঞ্চলগুলি গঠনের প্রস্তাব দেওয়া হয়েছে। ভারতের সংবিধান অনুসারে, একমাত্র সংসদই নতুন রাজ্য বা কেন্দ্রশাসিত অঞ্চল গঠন করতে পারে। দুটি রাজ্যকে সংযুক্ত করে বা একটি রাজ্যকে বিভাজিত করে অথবা এক বা একাধিক রাজ্যের কিছু অঞ্চল পৃথক করে নতুন রাজ্য গঠন করা যায়।


title: ভারতের প্রস্তাবিত রাজ্য ও কেন্দ্রশাসিত অঞ্চল

text: স্বাধীনতার আগে ভারত একাধিক ব্রিটিশ-শাসিত প্রদেশ ও নামমাত্র স্বায়ত্ত্বশাসিত দেশীয় রাজ্যে বিভক্ত ছিল। দেশীয় রাজ্যগুলিও ব্রিটিশ সরকারের পরামর্শক্রমে শাসিত হত। ভারত বিভাগের পর এই প্রশাসনিক বিভাগগুলির কয়েকটি পাকিস্তান অধিরাজ্যের অন্তর্ভুক্ত হয়। অবশিষ্ট প্রদেশ ও রাজ্যগুলি ভারত অধিরাজ্যের অন্তর্ভুক্ত হয়। ব্রিটিশ যুগের প্রশাসনিক বিভাগগুলি ১৯৫৬ সাল অবধি বজায় ছিল। ১৯৫৬ সালের রাজ্য পুনর্গঠন আইন পাস হলে প্রদেশ ও দেশীয় রাজ্যগুলি অবলুপ্ত হয় এবং ভাষা ও জাতিগত পরিচয়ের ভিত্তিতে রাজ্য গঠিত হয়।


text: ১৯৫৬ সালের পরও রাজ্য ও কেন্দ্রশাসিত অঞ্চল ভেঙে নতুন নতুন রাজ্য সৃষ্টি করা হয়েছে। ১৯৬০ সালের ১ মে ভাষার ভিত্তিতে বোম্বাই রাজ্যকে ভেঙে গুজরাত ও মহারাষ্ট্র রাজ্য দুটি গঠন করা হয়। ১৯৬৩ সালের ১ ডিসেম্বর নাগাল্যান্ড রাজ্য গঠিত হয়। পাঞ্জাব রাজ্যের দক্ষিণাঞ্চলের হিন্দিভাষী জেলাগুলিকে নিয়ে ১৯৬৬ সালে হরিয়াণা রাজ্য গঠিত হয়। পাঞ্জাবের উত্তরাঞ্চলের হিন্দিভাষী জেলাগুলি হিমাচল প্রদেশ রাজ্যের অন্তর্ভুক্ত হয়। পাঞ্জাব ও হরিয়াণার যৌথ রাজধানী হিসেবে কেন্দ্রশাসিত অঞ্চল চণ্ডীগড় গঠিত হয়।


text: ১৯৭১ সালের ২৫ জানুয়ারি হিমাচল প্রদেশ পূর্ণ রাজ্যের স্বীকৃতি পায়। এই বছর মণিপুর, মেঘালয় ও ত্রিপুরাও পূর্ণ রাজ্য ঘোষিত হয়। ১৯৭২ সালের ২১ জানুয়ারি রাজতান্ত্রিক রাষ্ট্র সিক্কিম ভারতের অন্তর্ভুক্ত হয় এবং ১৯৭৫ সালের ২৬ এপ্রিল তা ভারতের রাজ্যের মর্যাদা পায়। ১৯৮৭ সালের ২০ ফেব্রুয়ারি অরুণাচল প্রদেশ ও মিজোরাম রাজ্য ঘোষিত হয়। ওই বছরই ৩০ মে গোয়া রাজ্য ঘোষিত হয় এবং গোয়ার উত্তরে দমন ও দিউ কেন্দ্রশাসিত অঞ্চল ঘোষিত হয়।


text: ২০০০ সালে তিনটি নতুন রাজ্য গঠিত হয়: মধ্যপ্রদেশ ভেঙে ছত্তীসগঢ় (১ নভেম্বর, ২০০০), উত্তরপ্রদেশ ভেঙে উত্তরাঞ্চল (৯ নভেম্বর, ২০০০) (২০০৭ সালে এই রাজ্যের নাম বদলে হয় উত্তরাখণ্ড; এবং বিহার ভেঙে ঝাড়খণ্ড (১৫ নভেম্বর, ২০০০)


text: জাতীয় রাজধানী অঞ্চল দিল্লি হল একটি মহানগরীয় অঞ্চল। জাতীয় রাজধানী নতুন দিল্লি ও পার্শ্ববর্তী বাগপত, গুরগাঁও, সোনিপত, ফরিদাবাদ, গাজিয়াবাদ, নইডা, বৃহত্তর নইডা নিয়ে ভারতের রাজধানী। দিল্লি একটি কেন্দ্রশাসিত অঞ্চল হলেও এর প্রশাসনিক গঠনতন্ত্র অনেকটা রাজ্যের সমতুল্য। দিল্লির নিজস্ব বিধানসভা, হাইকোর্ট এবং মুখ্যমন্ত্রীর নেতৃত্বাধীন একটি মন্ত্রিসভা আছে। কেন্দ্রীয় সরকার ও দিল্লি সরকার যৌথভাবে নতুন দিল্লি শাসন করে। ২০০৩ সালে তৎকালীন কেন্দ্রীয় সরকার দিল্লিকে পূর্ণ রাজ্যের স্বীকৃতি দেওয়ার জন্য সংসদে একটি বিল আনে। তবে এটি পাস করা হয়নি।


text: গোর্খাল্যান্ড (নেপালি: गोर्खाल्याण्ड) হল পশ্চিমবঙ্গের উত্তরাঞ্চলের দার্জিলিং জেলা ও ডুয়ার্সের গোর্খা (নেপালি) জাতি অধ্যুষিত অঞ্চল নিয়ে প্রস্তাবিত একটি রাজ্য। গোর্খা জাতির জাতিগত, ভাষাগত ও সাংস্কৃতিক স্বীকৃতি লাভের উদ্দেশ্যে গোর্খাল্যান্ড আন্দোলন শুরু হলে এই রাজ্য গঠনের দাবি জোরদার হয়।


text: ১৯০৭ সালে দার্জিলিঙের হিলমেন’স অ্যাসোশিয়েসন মর্লে-মিন্টো সংস্কার কমিটিকে একটি রিপোর্ট দিয়ে প্রথম এই অঞ্চলের জন্য একটি পৃথক প্রশাসনের দাবি জানায়। ভারতের স্বাধীনতার পর অখিল ভারতীয় গোর্খা লিগ প্রথম রাজনৈতিক দল প্রথম জাতিসত্ত্বা ও আর্থনৈতিক স্বাতন্ত্র্যের খাতিরে গোর্খাদের জন্য আলাদা রাজ্যের দাবি জানায়। ১৯৮০ সালে দার্জিলিঙের প্রান্ত পরিষদ তৎকালীন প্রধানমন্ত্রী ইন্দিরা গান্ধীকে চিঠি দিয়ে গোর্খাদের জন্য পৃথক রাজ্যের দাবি জানায়।


text:
১৯৮০-এর দশকে গোর্খাল্যান্ড আন্দোলন বিশেষ গুরুত্ব পায়। এই সময় সুভাষ ঘিসিঙের নেতৃত্বে গোর্খা ন্যাশনাল লিবারেশন ফ্রন্ট গোর্খাল্যান্ডের দাবিতে জঙ্গি-আন্দোলন শুরু করে। এই আন্দোলনের ফলে ১৯৮৮ সালে দার্জিলিং গোর্খা পার্বত্য পরিষদ নামে দার্জিলিং জেলার পার্বত্য অঞ্চলে একটি স্বশাসিত সংস্থা তৈরি হয়। ২০০৮ সালের পর থেকে গোর্খা জনমুক্তি মোর্চা পৃথক গোর্খাল্যান্ডের দাবিতে আবার আন্দোলন শুরু করে। ২০১১ সালে মোর্চা কেন্দ্রীয় ও রাজ্য সরকারের সঙ্গে চুক্তির মাধ্যমে পার্বত্য পরিষদের পরিবর্তে গোর্খাল্যান্ড আঞ্চলিক প্রশাসন নামে একটি স্থানীয় সরকার ব্যবস্থা গঠন করে।
পশ্চিমবঙ্গের উত্তরাঞ্চলে কামতাপুর রাজ্য গঠনের দাবি করা হয়েছে। কোচবিহার, জলপাইগুড়ি ও দার্জিলিং জেলার শিলিগুড়ি মহকুমা নিয়ে এই রাজ্য গঠনের প্রস্তাব দেওয়া হয়েছে।


text: কার্বি আংলং হল অসম রাজ্যের দুটি পার্বত্য জেলার একটি। এই জেলার আগেকার নাম ছিল মিকির হিলস। ব্রিটিশ আমলে এটি ছিল বহির্ভূত অঞ্চল ও আংশিক বহির্ভূত অঞ্চলের (অধুনা উত্তর-পূর্ব ভারত) অংশ। ব্রিটিশ সরকার এই অঞ্চলটিকে কখনই তাদের এক্তিয়ারভুক্ত করেনি। তাই কার্বি আংলং সহ এই অঞ্চলে কোনো সরকারি উন্নয়ন কাজ যেমন কখনও হয়নি, তেমনই এখানে কখনও করও আরোপ করা হয়নি। ১৯৪০ সালের ২৮ অক্টোবর মিকির হিলসের মোহোঙ্গদিজুয়ায় সেমসোনিং ইঙ্গতি ও খোরসিং তেরাং প্রথম কার্বি জাতির নিজস্ব বাসভূমির জন্য গভর্নর রেইডের কাছে একটি দাবি সনদ পেশ করেন। তারপর ১৯৬০ সালের ৬ জুলাই কার্বি নেতারা অল পার্টি হিল লিডারস' কনফারেন্স (এপিএইচএলসি) গঠন করেন। কার্বি জাতীয় একাধিক নেতা এই দলে যোগ দেন। ১৯৮১ সালে কার্বি আংলং জেলা পরিষদ পৃথক রাজ্যের জন্য একটি প্রস্তাব পাস করে। ১৯৮৬ সালে অটোনমাস স্টেট ডিম্যান্ড কমিটির (এএসডিসি) মাধ্যমে সংবিধানের ২৪৪ ক ধারার অধীনে কার্বি আংলং ও ডিমা হাসাও জেলা নিয়ে স্বায়ত্ত্বশাসিত রাজ্য গঠনের দাবি জানানো হয়। ২০০২ সালে কার্বি আংলং স্বায়ত্ত্বশাসন পরিষদ আবার পৃথক রাজ্যের জন্য একটি দাবিসনদ পাস করে। এছাড়াও বিভিন্ন সংস্থার পক্ষ থেকে একাধিক দাবিসদন পেশ করা হয়। ২০১৩ সালের ৩১ জুলাই পৃথক রাজ্যে দাবিতে কার্বি ছাত্ররা প্রায় প্রাতিটি সরকারি ভবনে আগুন লাগিয়ে দেয়। এরপরই কার্বি আংলঙ্গের প্রত্যেক নির্বাচিত রাজনৈতিক নেতারা ভারতের প্রধানমন্ত্রীর কাছে পৃথক রাজ্যের দাবি জানিয়ে একটি সনদ পেশ করেন। প্রধানমন্ত্রী তাঁদের বিষয়টি খতিয়ে দেখার আশ্বাস দেন।


text: বিদর্ভ (মারাঠি: विदर्भ) হল মহারাষ্ট্র রাজ্যের পূর্বাঞ্চলের অমরাবতী ও নাগপুর বিভাগ নিয়ে গঠিত একটি অঞ্চল। ১৯৫৬ সালের রাজ্য পুনর্গঠন আইন অনুসারে বিদর্ভ অঞ্চলটি বোম্বাই রাজ্যের অন্তর্গত হয়। এর কিছুদিন পরে রাজ্য পুনর্গঠন কমিশন নাগপুরকে রাজধানী করে পৃথক বিদর্ভ রাজ্যের প্রস্তাবনা দেয়। যদিও ১৯৬০ সালের ১ মে মহারাষ্ট্র রাজ্য গঠিত হলে বিদর্ভ মহারাষ্ট্রের অন্তর্গত হয়।


text: লোকনায়ক বাপুজি আনে ও ব্রিজলাল বিয়ানি বিদর্ভ পৃথক বিদর্ভ রাজ্যের দাবি জানান। মহারাষ্ট্র রাজ্য সরকারের বিরুদ্ধে এই অঞ্চলকে অবহেলা করারও অভিযোগ ওঠে। জাম্বুওয়ান্তরাও ধোতে ১৯৭০-এর দশকে পৃথক বিদর্ভ রাজ্যের দাবিতে একটি আন্দোলন সংগঠিত করেছিলেন। রাজনীতিবিদ এন. কে. পি. সালভে ও বসন্ত সাথে একবিংশ শতাব্দীতে পৃথক বিদর্ভ রাজ্যের জন্য আন্দোলন করেন।